5. PARLAMENTARISMENS FALLITERKLÆRING 


a) Lemvigh-Milller-Episoden i Folketinget i Oktober 1921. 

DET var et konservativt Folketingsmedlem, Fabrikant og Grosserer VA.B. Lemvigh- 
Miiller, som rettede det første alvorlige Angreb mod Landmandsbankens forrykte 
Bankpolitik, som Emil Gliickstadt i første Række havde Ansvaret for. Det skete den 21. 
Oktober 1921 i Folketinget, i den Periode, da det maa formodes, at Forhandlingerne med 
Nationalbanken vedrørende Belaaningen af Landmandsbankens Aktier lige var bleven 
indledet. Rygterne omkring Banken havde allerede for længe siden sat Uro i Gemytterne, 
og navnlig havde Ballins Selvmord i April s. A. og den stigende Mistillid til Det 
transatlantiske Kompagni vakt Opmærksomhed. Men der var dog aldrig fra ansvarlig Side 
sagt et Alvorsord om Forholdene, og navnlig forholdt pressen sig bomstille overfor den 
truende Katastrofe. Paa dette Omraade herskede Ensretning i Renkultur; i et Land, hvor 
det tredie Ting og hvor Jøderne regerede, maatte en aaben Drøftelse af Kapitalmagtens 
Fejlgreb og Overgreb selvfølgelig være udelukket. Desto større Indtryk gjorde det, at en 
konservativ Folketingsmand tog Mod til sig og i en Rigsdagstale eftertrykkeligt pegede paa 
visse, navnlig for Landmandsbanken, ubehagelige Forhold, uden dog straks at nævne 
Tingene altfor kraftigt ved det rigtige Navn og uden at røbe, hvem han særligt vilde ramme 
eller tænkte paa med sin Kritik. 

Idet Handelsminister Tyge Rothe paa dette Tidspunkt havde erklæret paa et Møde i 
Fredericia, at den herskende økonomiske Krise var en Følge af Kredittens Sammenbrud, 
bemærkede Lemvigh-Miiller heroverfor i sin Rigsdagstale, at det var paakrævet at 
fremhæve den Fare, som truede Erhvervslivet fra Bankvældets Side. Det var nødvendigt, 
klart og uforbeholdent at erklære, »at Landets finansielle Ledelse, den tidligere Regering, 
og ikke mindst de ledende Pengeinstitutter har været, for at bruge et meget mildt Udtryk, i 
allerhøjeste Grad uheldige«. De ledende Banker med en særlig stor Bank i Spidsen havde 
paa ingen Maade forstaaet at varetage deres Spareres og Indlaaneres, Aktionærernes og 
Erhvervenes Interesser, fordi de i særlig Grad i deres Bankpolitik havde søgt at fremme 
bestemte personlige Interesser paa hele Samfundets Bekostning. Ogsaa 
Lovgivningsmagten havde svigtet overfor disse Forhold. Som Begrundelse for disse 
Anskuelser fremhævede L.-M.: »Der er nemlig ingen Tvivl om, at adskillige Banker 
gennem den Forhaandsviden, de uvilkaarligt maa komme i Besiddelse af, under de 
opadgaaende Konjunkturer har forstaaet at varetage andre end Sparernes og 
Aktionærernes Interesser. Det er saaledes ikke ubekendt, at der navnlig i Aarene 1916-18 
blev dannet en uhyre Mængde nye Aktieselskaber, Handelsselskaber og Industriselskaber, 
i hvis Bestyrelser man saa at sige aldrig savnede en af de offentlige Pengeinstitutters 
ledende Mænd. Naar der skulde dannes et saadant Aktieselskab, gjaldt det først og 
fremmest om at faa en Bank interesseret, og det fik man lettest, naar en af 
Bankdirektionens Medlemmer fik tildelt et Mandat som Medlem af Aktieselskabets 
Bestyrelse, og i Tillid til de stadig opadgaaende Konjunkturer og den som Følge deraf i 
Udsigt stillede betydelige Tantieme førtes man ind paa Startning af det ene Handels- og 
Industriselskab efter det andet. Og disse startedes ikke efter almindelige Samfundshensyn, 
men som Regel den Gang efter Bankernes egen Interesse og i mange Tilfælde lige stik imod 
Bankens egne Kunders Interesse. Vi har saaledes set, at en af Landets største Banker 

har oprettet sit eget Forsikringsselskab; nogle Banker har oprettet egne Handelsselskaber, 
og enkelte af Bankerne har i Fællesskab oprettet deres eget Revisionsinstitut.” 

Lemvigh-Miiller paapegede endvidere det uheldige i, at Banker saa ofte kritikløst havde 
belaant Varepartier, ikke alene for københavnske Næringsdrivende, men ogsaa i høj Grad 
for en Mængde udenlandske handlende, som i Krigsaarene oversvømmede Landet. I 
Reglen var Belaaningen sket mod en forholdsvis lille Indbetalingsmargin, og Tabene ved 
denne Kreditgivning havde derfor været store. De udenlandske Varespekulanter, som paa 
denne maade havde kunnet udnytte Storbankernes Rundhaandethed, havde, efter at der 
var konstateret store Tab, ganske simpelt rømmet Landet. Taleren fortsatte: De danske 
næringsdrivende, som har foretaget Dispositioner i Tillid til, at der kunde aabnes en stor 
Eksport til de østersøiske Provinser - hvad der ogsaa mislykkedes, til Dels paa Grund af 
den tidligere Regerings uheldige Foranstaltninger, de kunde hverken faa Varerne indført 
eller faa dem udført -, har ogsaa været nødt til at konstatere store Tab.« Bankerne havde 
derved til Tider maattet overtage Varer og havde ikke undslaaet sig for selv direkte at kaste 
disse ud paa Markedet, ja endog direkte solgt til Forbrugerne. Derved paaførte Bankerne 
ofte deres egne Kunder en paagaaende Konkurrence, medens de paa den anden Side ikke 
var i Stand til at give dem den absolut nødvendige Driftskredit paa rimelige Vilkaar, ja i 
visse Tilfælde forlangtes der ved Laangivning ikke blot Rente, men ogsaa Andel i 
Kundernes Avance. 

Med klare, utvetydige Ord skildres derefter de særegne Forhold, som var opstaaet paa 
Aktiespekulationens Omraade. Her ramte Lemvigh-Miiller haardest. Han fremhævede 
navnlig, at de Herrer Bankdirektører havde foretaget Spekulationer, idet de havde benyttet 
sig af den Forhaandsviden, de ofte havde, og derved personlig tjente uhyre Summer. 
Herunder havde disse Direktører i Reglen ikke ladet deres egen Bank foretage 
Aktieindkøbene, men ladet dem udføre af Vekselerere 

og Bankierer og derved selv været medvirkende til den umaadelige Opgang, der fandt Sted 
i Børspapirerne, en Udvikling, som selvfølgelig i Længden maatte være uholdbar. Lemvigh- 
Miiller tilføjede: »Den Gang Katastrofen indtraf med det pludselige Fald i Kurserne, 
forstod de vel ogsaa igen med den Forhaandsviden, de var i Besiddelse af, at klare sig selv 
ud af Skærene; men det blev uvilkaarligt til Skade for de mange, som i Tillid til det store 
Udbytte, der den Gang blev givet, og til de noterede Kurser havde indkøbt Aktierne til de 
høje Priser. Og den Gang, Katastrofen indtraadte, var der Kunder, som ikke var i Stand til 
at dække deres Tab, hvilket medførte, at adskillige Vekselererfirmaer, der som alle bekendt 
har været særlig langt ude og har givet for store Kreditter til deres Kunder, er kommet i 
betydelige Vanskeligheder, og det er jo ikke ukendt, at en ganske enkelt Bankier er kommet 
ud i saadanne Forhold, at han er sat fuldstændig under Administration med en fast Gage af 
100.000 Kr. aarlig for at fortsætte Forretningen uden Konkurs, idet det, hvis en saadan 
skulde indtræffe, vilde medføre en hel Del næringsdrivendes Fald og yderligere vilde 
medføre, at den Bank, som staar bag ved det paagældende Vekselererfirma, maatte 
dokumentere offentlig det uhyre Tab, den har haft.« 

Til Slut gav Lemvigh-Miiller Udtryk for Ønsket om, at der nu endelig maatte indføres 
Lovbestemmelser, der kunde stoppe Aktiespekulationens Udskejelser, at der navnlig 
maatte anordnes, at Bankdirektører og Direktionsmedlemmer i offentlige Pengeinstitutter 
ikke maa have Sæde i Aktieselskabers Bestyrelser eller drive Forretning for egen Regning; 



de burde beskæres i deres Bierhverv, ligesom det nu var planlagt med Hensyn til 
Embedsmændene. Og endelig henstilledes til Finansminister Neergaard, »om det ikke var 
muligt, at han kunde formaa den Direktør, der ved forskellige Lejligheder er blevet 
benyttet af udenlandske Magter til at give Raad og Vejledning med Hensyn til andre 
Landes økonomiske Forhold, til at blive her i Landet og gøre sin Indsigt og Dygtighed 
gældende i sit 

eget Land«. Derved var rigtignok - erklærede Taleren - ikke tænkt paa at foreslaa, at denne 
Mand skulde indsættes i et eventuelt Finansraad; nej, det skulde tværtimod fraraades. Men 
denne Direktør skulde anmodes om her i Landet at passe sin Dont. 

Det er selvfølgeligt, at disse Betragtninger fremkaldte Forfærdelse indenfor Bankverdenen, 
og at navnlig Landmandsbankens Direktion og Bestyrelse opskræmtes. Det var jo ligefrem 
ufatteligt, at Kortene saadan lagdes paa Bordet. Derfor saa Direktør Emil Glilckstadt sig 
nødsaget til i Bestyrelsesmødet Onsdag den 26. Oktober 1921 udførligt at tage Stilling til 
den af Folketingsmand Lemvigh-Miiller fremsatte Kritik.*) Glilckstadt pointerede her 
indledende, at Folketingsmanden jo havde rettet flere af sine Beskyldninger med tydelig 
Adresse til Landmandsbanken, lagt Ansvaret for Kredittens Sammenbrud paa Bankerne og 
bl. a. ogsaa bebrejdet disse, at de havde medvirket til Start af Aktieselskaber, navnlig 
Forsikrings- og Revisionsselskaber. Glilckstadt mente, at disse Beskyldninger ikke var 
berettigede, da idetmindste Landsmandsbanken havde strakt sig saa vidt som muligt med 
Hensyn til Kreditydelsen. Ved Oprettelsen af Søforsikringsselskabet »Baltica«**) havde det 
kun forfulgt det gavnlige Formaal at udelukke udenlandsk Konkurrence, idet det var stiftet 
for at overtage Forsikringer, der tidligere hovedsagelig var tegnet i Tyskland. Med de to 
store Rederier Ø.K. og D.F.D.S. var det lykkedes at samle Interessenter om Selskabet for at 
faa disse Forretninger draget til Danmark. Han tilføjede, at de bestaaende danske 
Selskaber ikke havde vist tilstrækkelig Bøjelighed til at imødekomme de store 
Forretningers Krav. løvrigt støttede de nye af Land- 

*) Ekstrakt-Udskriften af Forhandlingsprotokollen er offentliggjort i Bankkommissionens 
Beretning, Bilag, S. 97 flg. 

**) Indehavere var som nævnt Max Lester og Valdemar Gluckstadt; jvf. 1. Del, S. 219 flg. Af 
selve Sagsfremstillingen dér fremgaar det ligeledes, hvor bundfalsk Gluckstadts her 
ovenfor i Teksten citerede Forklaring var. 

mandsbanken startede Selskaber sig almindeligvis paa bestaaende Forretninger, som 
allerede i lang Tid havde hørt til Bankens Kundekreds. Kritiken med Hensyn til 
Varelaanene og Laan i faste Ejendomme kunde ej heller ramme Banken; bl. a. var der ikke 
givet Laan til udenlandske Personer. 

Derefter meddelte Gluckstadt ifølge Forhandlingsprotokollen følgende: »Den i Talen 
omtalte Vekselerer, der skulde være sat paa fast Gage, var Chefen for J. M. Levin & Co. 
Dette Firma var i Øjeblikket ikke i Stand til at svare til sine Forpligtelser. Det havde lidt en 
Del Tab, særlig ved Direktørerne for Ballin, der havde belaant Ballin-Aktier, indkøbt til 
høje Priser og ved et herværende Juvelerfirma. J. M. Levin & Co. havde en stor Obligo i 
Banken, men det var den adm. Direktørs Mening, at naar Kurserne atter kom til at staa i 
Forhold til den virkelige Værdi, vilde Firmaet komme paa Fode igen. At Chefen skulde 



være sat paa fast Gage, var ganske urigtigt. Banken havde foranlediget, at han 
indskrænkede sit Forbrug. 

løvrigt var hans Forretning af den Art, at han i iste Halvaar 1921 havde haft en Indtægt af 
350.000 Kr. Lemvigh-Miiller havde sluttet Omtalen af Levins Forhold med at insinuere, at 
Banken holdt ham oppe for at undgaa ved Aarsopgørelsen at konstatere Tabet. Det var en 
Selvfølge, at Banken ved Regnskabsafslutningen ville tage fuldt Hensyn til lidte Tab. Den 
sidste Del af Talen, der angik den administrerende Direktørs egen Person, skulde han 
ganske lade ligge.« Han nævnte derefter nogle Eksempler paa det Misforhold, der i 
Øjeblikket bestod mellem enkelte Skibspapirers Børskurser og disse Papirers reelle Værdi 
og sluttede med en Henvisning til, at Banken selv var inde paa at støtte sine egne Aktier, og 
at de Rygter, der gik om Banken, havde faaet ny Næring ved Lemvigh-Miillers Rigsdagstale 
og foranlediget nye Udbud. 

Det kan nok være, at denne Redegørelse affødte en livlig Diskussion. Hver følgende 
Sætning i Forhandlingsprotokollen lader erkende, hvor stor Opstandelsen har været. 
Direktør Heilbuth forespurgte, om det var Meningen at foretage Skridt 

for paa kompetente Steder at give Oplysninger af samme Art, som de her fremsatte, til 
Imødegaaelse af Folketingsmand Lemvigh-Mullers Tale. Han mente, at dette var ønskeligt 
for at berolige Opinionen. Grosserer Collstrop sluttede sig hertil. Overformynder Friis 
fandt det vanskeligt at foretage saadanne Skridt, idet Insinuationerne var holdt i en vis 
Almindelighed, uden - formelt set i alt Fald - at nævne bestemte Banker, og idet desuden 
Lemvigh-Mullers Partifæller, der mente, at han havde optraat forkert, havde 
foranlediget, at han ikke vilde fortsætte. Et Svar nu vilde let opfordre til en Fortsættelse 
fra Lemvigh-Miillers Side. Admiral Richelieu meddelte, at han havde talt med de 
konservative Ledere paa Rigsdagen og forlangt en Desavouering af Lemvigh-Miiller. 
Partiet overvejede nu Sagen. Det paatænktes at lade Partiformanden udtale, at Talen stod 
for Lemvigh-Miillers egen Regning. Overformynder Friis mente, at yderligere Udtalelser 
let vilde gøre det umuligt at stoppe Sagen, og at der blot vilde skabes yderligere Panik. 
Direktør Heilbuth mente, at Oplysningerne blot skulde stilles til Raadighed for Ministeren 
og Finansudvalget. Overformynderen (Friis) kunde maaske slutte sig hertil. Direktør Riis- 
Hansen mente at turde gaa ud fra, at Handelsministeren, naar han fik Ordet, vilde udtale 
sig om Sagen paa en saadan maade, at der ikke vilde blive Anledning til en Fortsættelse, og 
det var desuden sandsynligst, at man fra konservativ Side vilde antage en hertil svarende 
Holdning, idet Partiet antagelig vilde indskrænke sig til at hindre yderligere Udtalelser af 
Lemvigh- Muller. Denne Linje mente han ikke burde krydses. Man burde ikke fournere 
med Oplysninger og Ønsker, idet man da ej længere var Herre over, hvad det hele vilde 
føre til. Det gjaldt om at bringe Sagen ned i det Niveau, hvor den hørte hjemme. 
Overformynder Friis henstillede, efter at have hørt Direktør Riis-Hansens Udtalelser, at 
man saa Tiden an. Direktør Heilbuth gjorde gældende, at Lemvigh-Miillers Tale ikke var 
det vigtigste i dette Forhold, men derimod de mange Rygter, der gik om Banken. 
Rigsdagstalen var en god Anledning til at 

give Oplysninger. Direktør Reimer mente ligeledes, at det ikke vilde være muligt at slaa 
Angrebene ned uden at stille Materiale til Raadighed. Admiral Richelieu bemærkede, at det 
var ham bekendt, at det var det konservative Partis Mening, at Bankerne havde støttet 
Erhvervene godt under Krigen, hvorfor Lemvigh-Miillers Udtalelser stod for hans egen 



Regning. Men han tvivlede paa, at det vilde være rigtigt at give Handelsministeren (d.v.s. 
Tyge Rothe) Oplysninger. Denne maatte hellere udtale sig i al Almindelighed. Heldigere 
vilde det maaske være, om Finansministeren, d.v.s. Neergaard, paa hvis Opfordring den 
adm. Direktør gentagne Gange havde foretaget Rejser til Landets Gavn, tog Ordet. - Det 
vedtoges indtil videre at se Tiden an. 

Hele denne lidenskabelige Diskussion lader tilfulde erkende Et: at man ikke kunde 
modbevise de Paastande, Lemvigh-Miiller havde fremsat i Folketinget, og at man under 
ingen Omstændigheder vilde rykke ud med Materiale til Ministeriet, saa at det kunde 
orientere sig om Bankens virkelige Stilling. Man var aabenbart interesseret i at dække over 
disse Forhold, man ikke rigtig vilde være ved, kort sagt, man vidste, at Banken var ude for 
alvorlige Vanskeligheder og erfarede tilmed direkte, at navnlig J. M. Levin & Co. havde en 
stor Obligo i Banken. Gluckstadt gav Udtryk for sin Forargelse over, at Lemvigh-Miiller - 
som han siger - havde insinueret, at Banken holdt det nævnte Vekselererfirma oppe for at 
undgaa ved Aarsopgøret at konstatere Tabet, omendskønt det jo faa Maaneder senere viste 
sig, at Gluckstadt netop saa sig foranlediget til at forelægge et manipuleret Aarsregnskab 
for 1921. Han undlod netop det, Lemvigh-Miiller havde forudsagt, nemlig: at tage fuldt 
Hensyn til lidte Tab! Og sikrede sig just paa Grundlag af saadanne urigtige Oplysninger 
om Bankens Stilling Støtte baade fra Nationalbanken og fra Regeringen! Men det 
interessanteste i hele denne Kontrovers er, hvorledes de Herrer indenfor 
Landmandsbankens Bestyrelse mener at kunne hindre den frie Meningsytring og den 
aabne Kritik i Rigs- 

dagen, idet de bl. a. anser det for en selvfølge, at det konservative Parti under alle 
Omstændigheder vil lystre de Dmektiver, der maatte blive givet fra Landmandsbankens 
Side. Saavel Direktør Riis-Hansen som Admiral Richelieu lader tydeligt forstaa, at de har 
Magten til at lukke Munden paa Lemvigh-Miiller, og at de vil benytte sig af deres 
Indflydelse paa de Konservative for at forhindre yderligere Drøftelse. Paa denne Maade 
haabede man at kunne standse enhver Diskussion, da de andre Rigsdagspartier fra 
Socialdemokratiet til Venstre jo alligevel var enige om, under ingen Omstændigheder at 
træde Gliickstadts Interesser for nær. Finansminister Neergaard ansaas endog for særlig 
egnet til at salvere Landmandsbanken overfor Offentligheden, under Henvisning til 
Gliickstadts omfattende Virksomhed paa Statens og Regeringens Vegne. 

De Herrer Bestyrelsesmedlemmers Forventninger til Richelieus og Riis-Hansens 
Forestillinger slog faktisk til. Regeringen overholdt nøjagtig den Rollefordeling, der blev 
den foreskrevet. Lydig og med dybeste Ærbødighed tog Finansminister Neergaard (der jo 
samtidig var Landets Statsminister!) sig af Gliickstadts Forsvar i sin Finanslovstale den 12. 
November 1921, i hvilken han omtalte Lemvigh-Miillers Betragtninger. Ordret erklærede 
han: »Det ærede Medlem Hr. Lemvigh-Miiller - hvis Betragtninger over Bankerne jeg i 
øvrigt mener maa omtales nærmere af Handelsministeren, naar han faar Ordet - 
anbefalede Finansministeren at søge afholdt en enkelt bestemt Bankdirektør - jeg kan godt 
nævne Navnet, det var ganske tydeligt, at det var Etatsraad Gliickstadt - fra at foretage saa 
mange Rejser. Nu maa jeg sige, at den, der bestemmer Etatsraad Gliickstadts Rejser, er 
ham selv og ikke mig, men i et Par Tilfælde kan jeg ganske vist ikke sige mig helt uskyldig i 
hans Rejser. Det var, da han rejste for at forhandle om Ordningen af Erstatningen for 
Overtagelsen af Sønderjylland, og da han rejste til Finanskonferencen i Bryssel. I disse to 
Tilfælde var Etatsraad Gliickstadt Regeringens delegerede, og jeg skylder ham at sige, at 
han ikke gjorde vor Tillid til 

Skamme, men udførte dette Hverv paa en omsigtsfuld og udmærket Maade, som jeg synes, 
vi alle skylder ham Tak for. 

Jeg maa sige, jeg forstaar ikke, at man overfor denne Virksomhed vil fremkomme med en 
Udtalelse som den, hvortil jeg sigter.« Det var Alt, hvad Neergaard i denne Omgang havde 
at sige til Sagen! Bestilt Arbejde, prompte udført. Der manglede blot et: signeret Richelieu. 
Men Taleren var Statsministeren! For en Ordens Skyld bemærkede han iøvrigt endnu - 
troligt holdende sig til det foreskrevne Program - at Lemvigh-Miillers Betragtninger vilde 
blive omtalt af Handelsministeren. 

Saa fulgte lige saa lydig og Gliickstadt-hengiven Handelsminister Tyge Rothe, tre Dage 
senere, den 15. November, i Stats- og Finansministerens Spor. Han var mere udførlig, men 
han ydede selvfølgelig ligeledes den jødiske Finansmagnat Gliickstadt sin allerærbødigste 
Reverens ved at indlede sine Bemærkninger til Lemvigh-Miiller med at sige, at denne i sine 
Hentydninger til en ledende Bankdirektørs Virksomhed i Udlandet som Tillidsmand for 
fremmede Regeringer efter hans Mening havde været »langt ude over, hvad der kan anses 
for passende at fremføre i denne Sal«. Handelsminister Tyge Rothe bebrejdede endvidere 
Lemvigh-Miiller, at han paa adskillige Punkter ikke alene havde været stærkt ensidig, men 
ogsaa havde givet sine Bemærkninger en unødvendigt personlig Karakter, »saaledes f. 
Eks., da han kom indpaa en Omtale af enkelte Vekselererfirmaers Stilling og disses 
Forhold til Banker«. , Saadant noget kunde naturligvis ikke være Genstand for offentlig 
Debat! Dristigt tilføjede Handelsministeren følgende til Forsvar for dette Firma J. M. Levin 
& Co., der senere forvoldte Landmandsbanken, og dermed Skatteyderne, henimod de 30 
Millioner Kroners Tab: »En Banks Kunder maa have Ret til at forlange, at deres Forhold til 
Banken ikke bliver gjort til Genstand for en offentlig Kritik; der dog næppe kan hvile paa 
fuldt paalidelige Oplysninger eller paa et upartisk Skøn over Forholdet.« 
Handelsministeren fastholdt altsaa endnu det Standpunkt, at Banksvindel og desl. skulde 
have 

Lov til at trives i det skjulte, og kom i dette Øjeblik endnu slet ikke paa den Tanke, at her 
kunde der maaske findes et særligt passende Virkefelt for den ved Bankloven af 4. Oktober 
1919 nyskabte Bankinspektion. Han revsede kun den formastelige Folketingsmand, der 
havde tilladt sig at raabe Vagt i Gevær overfor Kapitalmagtens samfundsskadelige 
Udskejelser, talte i en anmassende og overlegen Tone om sit særlige Kendskab til 
Banklovens Finesser og tillod sig iøvrigt de mest affejende Bemærkninger til 
Modparten.Han sparede sig intet og proklamerede: »Jeg maa i denne Forbindelse i det 
hele taget have Lov til at advare det ærede Medlem og eventuelt andre ærede Medlemmer 
mod fra denne Talerstol at udsaa Mistillid til Bankerne.« Han ønsker altsaa ingen Kritik. 
Og - fortsætter han: »Selv hvor denne Kritik i og for sig er berettiget, kunde den maaske 
med nok saa, megen Vægt være fremsat andetsteds og paa anden Maade.« Vær saa god! 
Desværre glemte Handelsministeren at give Oplysning om, hvornaar man saa maatte 
sætte sig til Værge mod Svindel og Bedrag fra Finansvældets Side, og hvor Kritiken skulde 
fremsættes. Ganske i Traad med disse Betragtninger faldt derefter Handelsministerens 
Afvisning af Forslaget om ,at forbyde Bankdirektører og Direktionsmedlemmer i offentlige 
Pengeinstitutter at have Sæde i Aktiselskabers Bestyrelser eller at drive Forretning for egen 
Regning. Nej, saadanne »vidtgaaende Foranstaltninger« kunde selvfølgelig hverken han 
selv eller Regeringen gaa med til. Ogsaa Kravet om Regler for Rentebegrænsning osv. 
forekom ham at være absurd. 



Da Folketingsmand V. A. B. Lemvigh-Milller til Slut den 18. November 1921 faar Lejlighed 
til at tage Stilling til disse Ministerudtalelser, røber hver en Sætning, at han ikke har 
ændret noget som helst i sit Syn paa Sagen. Han understreger, at Virkningen af hans Tale 
den 18. Oktober havde bekræftet hans Opfattelse, at de af ham behandlede Spørgsmaal i 
Virkeligheden krævede en Undersøgelse og i alle Tilfælde Regeringens allerstørste 
Opmærksomhed. Det kunde han altsaa yder- 

ligere fremføre. Ja, hans Parti havde endda givet ham Lov til højtideligt at erklære: »Den 
Kritik, jeg har rettet mod Bankerne, er fuldkommen berettiget, og jeg fastholder hvert 
eneste punkt.« Han pointerede derefter paa ny, at der dog, som alle maatte indrømme, 
havde fundet saadanne Spekulationer Sted, der havde kostet Landet umaadelige Summer, 
og at man uden Tvivl kunde lægge skylden for disse Forhold over paa de Mænd, der havde 
staaet for det økonomiske Styre i Landet. Men iøvrigt tilføjer han, da han er inde paa en 
Drøftelse af Banklovens § 12, som omhandler Belaaning af egne Aktier: Jeg vil ikke sigte 
nogen som helst; det skal man være varsom med efter Handelsministerens Udtalelser.« 
Han var nu altsaa dog nødsaget til at lægge en Dæmper paa sine Ord, og hans Kritik 
indeholdt ej heller- mere noget Angreb mod Landmandsbanken og Emil Gluckstadt.Og det 
konservative Parti sørgede derefter for, at deres Partimedlem ikke mere fik Lejlighed til at 
gaa ind paa dette Spørgsmaal. Afsløringen ophørte altsaa, da Landmandsbanken greb ind. 
Først da Katastrofen var indtraadt, saa man sig ogsaa fra konservativ Side foranlediget til 
at beskæftige sig alvorligt med de Forhold, Lemvigh-Miiller havde bragt paa Tale allerede 
den 21. Oktober 1921. Men da var det rigtignok for sent. 

Lemvigh-Miiller maatte selvfølgelig ogsaa senere bøde for sit Angreb mod Kapitalmagten. 
Som Modstander af den jødiske Højfinans kunde det konservative Folkeparti naturligvis 
ikke bruge ham, ligesaalidt som Partiet kunde holde paa Mænd som Prof. L. V. Birck og 
Asger Karsrensen. L.-M. maatte endda ikke blot lide den Tort at afholde sig fra yderligere 
Kritik i Rigsdagen, men endog ifølge ”Social-Demokraten« (18. Jan. 1924) lade et Rygte, 
ifølge hvilket hans Tale havde været en personlig Hævnakt, fordi Banken havde nægtet 
ham Kredit«, upaatalt. I den Grad, siger Bladet, var Partityranniet haandhævet i Højre, og i 
den Grad var Partiet i Lommen paa Højfinansen. Bladet fortsætter: 

"Blandt alle de afslørede politiske Skandaler er det en af de uhyggeligste, at Højre kvalte en 
Partifælles Ytringsfrihed paa et Bud fra Banken uden i mindste Maade at forlange, at 
Banken skulde afkræfte hans Angreb eller imødegaa hans Kritik. Og Regeringen leverede 
Ros paa Kommando - »i Almindelighed«, fordi det var bedst »ingen Oplysninger at give 
Handelsministeren«.« 

Den 21. Febr: 1924 kunde »Social-Demokraten« endelig meddele, at Lemvigh-Miiller, hvis 
Vælgere i Københavns vestre Storkreds havde anset hans Genopstilling til Folketingsvalget 
for en Selvfølgelighed, af sit Parti var bleven tvunget til at trække sig ud af det politiske Liv. 
L.-M. maatte under stærkeste Pres trække sit Kandidatur tilbage. Han havde altsaa ikke 
ustraffet forsøgt at trodse Højfinansens Magt. 

b) Nationalbankens Støtteopkøb af Landmandsbank-aktier fra November 1921 til 
September 1922. 

Af gode Grunde havde Landmandsbankens Ledelse i Oktober 1921 sat alt ind paa at faa 
Diskussionen om Bankens Forhold i Folketinget standset; det maatte selvfølgelig vække 



Forfærdelse, at den konservative Folketingsmand Lemvigh-Miiller havde talt saa aabent 
om Korruptionen paa Aktiespekulationens Omraade og om de truende Vanskeligheder 
netop paa et Tidspunkt, hvor Banken selv var nødsaget til at anmode Nationalbanken om 
Hjælp til Støtteopkøb. Man forstaar ogsaa, at Landsmandsbankens Bestyrelsesmedlemmer 
i det store og hele var enige om, at der ikke skulde udleveres Materiale til Regeringen til 
Belysningen af Bankens Forhold, medens man rigtignok mindre forstaar, at Ministrene 
lodsig nøje med nogle korte Instruktioner og Ordrer fra Landmandsbankens Side og 
derefter følte sig beføjet til at føre et ihærdigt Forsvar i Rigsdagen for Emil Gluckstadt og 
hans Medansvarlige i Bank- 

styrelsen. Dog det er en Kendsgerning, at Ministeriet Neergaard ganske kritikløst lystrede 
Landmandsbankens Paroler paa denne Maade. 

Ligesaa kritikløst og letfærdigt handlede imidlertid ogsaa Nationalbanken. Det er ovenfor 
blevet vist i nogle Citater fra Retsforhandlingen mod Gluckstadt den 5. Februar 1923, 
hvorledes han mente at kunne forsvare sit Andragende til Nationalbanken om en Kapital 
paa 30 Millioner Kroner til Brug for Foretagelse af Støtteopkøb af sin Banks Aktier; han 
hævdede navnlig, at han havde været overbevist om, at Bankens Aktier havde været den af 
ham foreslaaede Opkøbspris værd, og at han ogsaa virkelig mente at kunne regne med, at 
en Stabilisering af Aktiekursen vilde blive opnaaet, saasnart et Beløb paa ca. 30 Mili. Kr. 
var taget ud af Markedet. Han mente derfor ikke at have erklæret mere, end han kunde 
staa ved. Hvad han iøvrigt havde fremført af Argumenter overfor Nationalbankens 
Direktion, huskede han ganske vist ikke mere, han kunde end ikke huske, om det var ham 
eller Ringberg eller en tredie Person, der oprindeligt var kommet paa den Idé at anmode 
Nationalbanken om Hjælp. Kun mente han at erindre, at han havde talt om en truende 
Landskatastrofe, hvis den ønskede Støtte ikke vilde blive ydet. Ogsaa med Hensyn til Sagen 
vedrørende Sikkerhedsmarginen, som Landmandsbanken havde tilbudt, følte han sig 
aldeles sagesløs; han mente, at det dog maatte være Nationalbanken aldeles ligegyldigt, om 
de indbetalte 10 Mili. Kr. var private Midler eller kun for Halvdelen bestod deraf, medens 
de øvrige 5 Mili. Kr. hidrørte fra Bankens skjulte Reserver *). 

Her overfor gjorde Nationalbankdirektør Dr. C. Ussing senere gældende, at han var gaaet 
med til denne Støtteaktion under falske Forudsætninger. I og for sig havde han selvfølgelig 
ikke næret nogen Betænkelighed ved denne Sag, idet Landmandsbankens Stilling i 1921 
paa ingen Maade kunde siges at 

*) Jvf. hertil 1. Del, S. 466 fig. 

være ugunstig. Der var ingen Grund til Foruroligelse, eftersom denne Bank endnu midt i 
Aaret 1921 kun skyldte Nationalbanken knapt 3 Mili. Kr., mod 6 Millioner paa samme Tid 
Aaret i Forvejen. Derfor var man ogsaa gaaet med til en foreløbig Sterilisering af de Aktier, 
som det aabne Marked under de forhaandenværende Omstændigheder ikke kunde optage. 
Hvorfor skulde man dog ikke? Man havde jo ubetinget Tillid til Etatsraad Gluckstadt. 
Iøvrigt erfarede Dr. C. Ussing først efter, at Kommissionens Arbejde var begyndt, at 
Landmandsbanken indskød de 5 Millioner Kr. til Sikkerhedsmarginen, og at denne Bank 
selv hæftede med dette Beløb forud for de private Indskydere. Han pointerede udtrykkeligt 
i Forhøret den 6. Februar 1923, at Nationalbanken først erfarede dette, »efter at denne Ret 
var begyndt«. Han bemærkede ved samme lejlighed, at de første 10 Millioner Kr. 
Landmandsbankaktier kom straks efter, at Overenskomsten var truffet, og at det var kun 



gennem dem, de første 10 Millioner kontant blev indbetalt. Og han tilføjede: »I den 
Henseende var vi noget skuffede, fordi vi havde troet, at der var 30 Millioner til at købe op. 
Vi fik altsaa at vide, at der var 10 Millioner allerede, men vi tænkte, at det var Syndikatets 
Medlemmer, der havde Landmandsbankaktier, som de saa satte i Depot.« Dog samtidig 
indrømmer Nationalbankdirektøren, at man ikke spurgte om, hvorfra disse 10 Millioner 
kom, da man fra Begyndelsen af gik ud fra, at det var Syndikatet, som ejede disse Aktier, og 
at man forstod, at der ikke blev nævnt Navne paa Syndikatets Medlemmer, da disse 
Mennesker selvfølgelig ikke havde Lyst til at fortælle, hvor mange Penge de saaledes satte 
fast. 

Nationalbankdirektør, Dr. jur. Carl Ussing føler sig selvfølgelig ikke særlig veltilpas ved 
denne Fremgangsmaade og ser sig derfor foranlediget til, i sin 1926 udgivne Bog bl. a. 
ogsaa indgaaende at behandle det her omhandlede Forhold: Støtteaktionen for 
Landmandsbankens Aktier ved Hjælp af Syndikatet af 10. Novbr. 1921. Det er et højst 
ejendommeligt Forsvar, han her fører. Han forsøger at undskylde sig med, 

at denne Aktion blev indledet under svigtende Forudsætninger. Han understreger 
samtidig, at det efter hans Opfattelse maatte være Nationalbankens Pligt at gribe ind til 
Fordel for Landmandsbanken, da Nationalbanken ikke blot havde den Opgave at varetage 
Seddelbeskyttelsen - NB! d.v.s. Sikring af faste Valutakurser, en Opgave, som 
Nationalbanken forsømte i en ligefrem forfærdende Grad - men ogsaa saavidt muligt at 
gennemføre Produktionsbeskyttelsen. Nationalbanken havde desmere Pligt til at gribe ind 
i saa Henseende, da den under Højkonjunkturen havde samlet store Midler netop med det 
Formaal for Øje at kunne yde nødstedte Banker Hjælp i Nedgangstider. Det var derfor 
ogsaa en Selvfølge, at Nationalbanken i November Maaned 1921 gik med til at stille de 30 
Mili. Kr. til Raadighed til Støttesyndikatet. Intet tydede paa, at Landmandsbanken var i 
større Fare end andre Banker ogsaa var, og Betingelserne for den trufne Ordning syntes fra 
Begyndelsen af at maatte udelukke alvorlig Risiko, da Landmandsbanken særlig 
nærstaaende Personer stillede en Sikkerhedsmargin paa 10 Mili. Kr. til Raadighed, saa 
Banken først kunde komme til at lide Tab, naar Aktieværdien kom under 70 pCt. Dertil 
kom, at Landmandsbankens Aktiekurser i det Tidsrum, da Hjælpen ydedes, stod paa godt 
120, og at først Overførslen til 1921, Fortjenesten for Aaret 1921, Reservefond, 
Dispositionsfond og en 30 Mili. Kr. af Aktiekapitalen, d.v.s. ialt ca. 100 Mili. Kr. maatte gaa 
tabt, før Nationalbanken kunde komme i Knibe med sine egne Midler. Nej, postulerer Dr. 
Ussing, den af Nationalbanken godkendte Ordning var, set udfra de Forhold, som i 
Belaaningsøjeblikket var ham bekendt, aldeles forsvarlig. Han kunde dog, mener han, ikke 
ane, at han blev ført bag Lyset af Etatsraad Gluckstadt. 

Til Bevis for, at hans Bank var gaaet med til den her omhandlede Støtteaktion i god Tro, 
citerer han derefter følgende af Nationalbankens Direktionsprotokol for November 1921: 

»Efter forskellige Forhandlinger med Landmandsbankens Direktør, Etatsraad Gluckstadt, 
der under de nuværende meget trykkende Forhold 

paa Aktiebørsen maatte anse det for sandsynligt, at Landmandsbankaktier af Mangel paa 
Købere vilde synke i Kurs, og at der derved kunde opstaa unødig Ængstelse hos Bankens 
Indlaanere, hvilket kunde bevirke et almindeligt run fra disses Side, ikke alene paa 
Landmandsbanken men ogsaa paa de andre Banker, gik Nationalbanken ind paa at 
belaane indtil 30 Mili. Kr. Landmandsbankaktier med 105 pCt. af Paribeløbet for et 



Syndikat, der som Margin indbetaler 10 Mili. Kr. Herved skulde opnaas, at Aktierne kunde 
holdes omkring den nuværende Kurs 120 pCt. Naar Nationalbankens Direktion gik med til 
denne Ordning, skyldes det, at den fandt Etatsraad Gliickstadts Frygt for Følgerne af en 
stærk Kursnedgang i Aktierne begrundet i den nuværende meget trykkede Situation og 
maatte anse det for dens Pligt at hindre, at den frygtede unødige Ængstelse opstod hos 
Indskyderne.« 

Dr. Ussing har Ret, naar han herefter resumerer, at Nationalbanken ved den trufne 
Foranstaltning havde til Hensigt at afværge et Indlaansrun, men det er meningsløst derpaa 
at paastaa, at »det var altsaa ikke nogensomhelst Interesse for Aktiekursen«, som 
bevægede Nationalbanken til at gribe ind; idet jo netop Hensynet til Aktiekursen maatte 
være det primære, conditio sine qua non, for Afværgelsen af det frygtede run. 

Men ogsaa i anden Henseende kan Nationalbankdirektør Ussings Argumentation ikke staa 
for en nærmere Prøvelse. Han indleder sine Betragtninger over Sagen med en Omtale af en 
engelsk Bankaffære, i hvilken det viste sig, at de engelske Aviser et Aarstid efter den 
Periode, som her behandles, d. v. s. i Efteraaret 1922, »strømmede over af Stolthed, fordi 
det af en verserende Retssag fremgik, at et munddigt Ord mellem londonske Finansmænd 
var nok, selv om det indebar Millionforpligtelser«. Saadan var det nu en gang mellem 
Bankmænd, mener han, og hvorfor skulde man saa fæste mindre Lid til Gliickstadts Ord 
end til en londonsk Bankmands Ord. Dernæst understreger Dr. Ussing Gliickstadts store 
Anseelse og Indflydelse. Han forsvarer sig derved med de selvsamme Argumenter, som 
Statsminister Neergaard benyttede sig af overfor Oppositionspartierne. Han bemærker 
bl.a.: »Hvem var Gliickstadt? Det var ingen Paria. Hans mundtlige Ord i Forhand- 

lingerne mellem Banklederne gjaldt som de andres, og som Bankledernes i London. Ja, 
han ansaas som en særlig fremragende Bankleder. Begge de to Regeringer, som delte 10- 
Aaret mellem sig, anvendte ham som Landets financielle Repræsentant ved internationale 
Kongresser o.l.« Han taler dernæst om Gliickstadts Medvirken som finansiel Forhandler i 
Nordslesvig-Sagen, om Udmærkelsen med Storkors, om Brandes' Forgudelse af den store 
Bankmand osv., alt gammelkendte Udflugter. Men alt dette forklarer dog ikke, hvorfor han 
ikke forud for Nationalbankens Støtte-Beslutning lod undersøge, hvorvidt de saglige 
Forudsætninger for Kreditydelsen var til Stede. Lad gaa, at han med Rette klager over 
uforsvarlig Vildledning af Nationalbanken, naar han erklærer, at Banken ved 
Overenskomsten maatte gaa ud fra, at Opkøbssyndikatet kun bestod af Privatmænd, og at 
alle 10 Mili. Kr. var private Midler, der indbetaltes kontant som Sikkerhed, i Stedet for kun 
Halvdelen deraf, lad gaa, at han med Rette klager over uforsvarlig Vildledning ogsaa med 
Hensyn til Gliickstadts Erklæring om, at Aktierne svarede til deres Kurs - derfor kan de 
ansvarlige Mænd i Nationalbanken, og i første Række han selv og Meddirektørerne, 
deriblandt Rubin, alligevel ikke frikendes for den Beskyldning, at de ogsaa selv svigtede 
deres Hverv som de ansvarlige Ledere af Statens Seddelbank. Bekendelsen om, at man 
følte sig staaende i dyb Erbødighedsgæld overfor en Mand som Gliickstadt, frigør En ikke 
for Ansvar, og den stærke Understregning af den helt igennem ukritiske Hengivenhed kan 
her ikke tages som andet end som Vidnesbyrd om den aldeles utilstedelige og 
samfundsskadelige Afhængighed af den jødiske Finansmagnat, som ogsaa kendetegner 
Statsminstrene Zahle og Neergaards og deres Regeringers Færd. 

Ussings fortvivlende Ubehjælpsomhed overfor Gliickstadt viser sig ogsaa paa anden Maade 
i det, han fremfører til sit Forsvar, ikke mindst i hans Begrundelse for, hvorfor Gliick- 

stadt saavel fra Regeringens som fra Nationalbankens Side nød en Præferencestilling ved 
Forhandlinger om udenlandske Kreditter, indenlandske Stats- og Kommunelaan, 
Valutaspørgsmaal osv. Alle Forklaringer herpaa tjener kun som Bevis for, at 
Nationalbanken var helt i Lommen paa Gluckstadt, og at Højesteretssagfører Biilow efter 
bedste Evne bidrog til, at dette Forhold opretholdtes i sin Dobbeltstilling som Formand for 
Nationalbankens Repræsentantskab og som den samtidigt særligt betroede juridiske 
Raadgiver for Landmandsbanken. Bevidstheden om denne Afhængighed førte endog Dr. 
Ussing saa vidt paa Afveje, at han til Forsvar for sin Holdningsløshed gør sig skyldig i 
absolut misvisende Paastande ved Skildringen af Resultaterne af Nationalbankens 
Støtteaktion. Han mener nemlig at kunne afvise den fra visse Aktionærkredse mod 
Nationalbanken rettede Bebrejdelse, at den trufne Ordning havde favoriseret en vis Del af 
Aktionærerne paa den øvrige Dels Bekostning, paa følgende højst besynderlige Maade (Sst. 
S. 218 flg.): 

»Begivenhederne har ganske vist vist, at de, som har faaet solgt de 30 Millioner Aktier til 
Støttekonsortiet, paa Nationalbankens Bekostning har faaet en uberettiget Fortjeneste, 
siden Aktierne senere viste sig at være værdiløse. De øvrige 70 Millioners Aktionærer, som 
maatte mene, at ved faldende - ikke opretholdte - Aktiekurser vilde de have kunnet skille 
sig af med Aktierne, altsaa kunnet kaste Tabet over paa andre, synes mig ikke forurettede 
ved, at denne uberettigede Fordel er gaaet fra dem - hvis de overhovedet havde kunnet 
skaffe sig den Fordel; thi hvis de 70 Millioner under faldende Kurser var kommet paa 
Markedet, var Sammenbruddet jo sket, og Aktierne havde været værdiløse. Det eneste 
betænkelige Hensyn er til dem, der maatte have købf til den støttede Kurs. Naar Kursstøtte 
foretages er det imidlertid som Regel, fordi andre Købere holder sig borte, og der er saavidt 
vides ikke oplyst overfor Landmandsbankaktiers Vedkommende, at der har været andre 
Købere end Opkøbssyndikatet - fraregnet Forholdet ved de Banksammenslutninger med 
Landmandsbanken, som har fundet Sted.« (Udhævelser af Forf.). 

Denne Bevisførelse er paa to Punkter aldeles urigtig. For det første er det galt, naar der 
tales om de 70 Millioners Aktionærer, som ikke naaede at skille sig af med deres Papirer til 
den ved Nationalbankens Støtteaktion forbedrede Kurs. Saa længe Opkøbssyndikatet var i 
Aktion, blev der købt for mindst 60 Mili. Kr. Aktier til en Kurs over Pari! Og dem, der 
profiterede ved denne Ordning, var naturligvis de Kredse, som havde deres Forbindelse i 
Orden til den indviede jødiske Børs- og Bankverden, der jo allerede siden Efteraaret 1921 
var vel orienteret over Landmandsbankens virkelige Stilling. For disse Kredses Skyld 
paadrog Nationalbanken sig et Tab paa 21 Mili. Kr., og Staten maatte senere dække Resten 
af de Tab, der opstod ved Opkøbet indtil den 16. September 1922! Men da havde de jødiske 
Interessenter sikkert ogsaa i det store og hele klaret rent Bord; Listerne over de indtil 
nævnte Dato ved Støtteaktionen overtagne Aktier kunde sikkert give interessante 
Oplysninger herom. 

Naar Dr. Ussing endvidere paastaar, at der ikke har været Købere, der købte til 
Støttekursen, er det ogsaa vitterlig urigtigt. Det amerikanske Bankfirma Hallgarten & Co. 
havde f. Eks. gjort det og fik i denne Anledning senere tilkendt en Erstatning paa ca. 1V2 
Million Kroner. Ogsaa danske Købere fandtes, men en Proces, som Læge S. Deuntzer, 
Fredensborg, indledede for ligeledes at faa Erstatning for Aktiekøb, han havde foretaget i 
Tillid til Aarsregnskabet 1921, tabtes. Deuntzer havde den 1. Juni købt 2.000 Kr. Aktier til 
Kurs 112V2 med Tillæg af Provision og Stempel, ialt 2256 Kr. 41 Øre. Han krævede efter 



Bankens Sammenbrud Refundering af dette Beløb med Renter mod Aktiernes 
Tilbagelevering med den Begrundelse, at Landmandsbanken havde handlet svigagtigt 
overfor ham ved Aktiekøbet, da Aktierne paa Købets Tid var værdiløse, og da Bankens 
Ledelse fuldt ud var paa det rene med Regnskabets Urigtighed og Aktiernes Værdiløshed. 
Bankens Kunder havde ved Bedømmelsen af Aktiernes Værdi kun at holde sig til 
Aarsregnskabet og de maanedlige Balancer og 

maatte selvfølgelig ved deres Dispositioner kunne stole paa dem. Sagen tabtes saavel ved 
Østre Landsret som ved Højesteret. Ifølge Højesteretsdommen af 24. December 1924 
statueredes, at Retten ikke kunde anse det for godtgjort, at det nævnte Regnskab havde 
været bestemmende for Sagsøgerens Køb af de ommeldte Aktier, hvilket Køb fandt Sted 
flere Maaneder efter Regnskabets Offentliggørelse, og endmindre, at det havde været 
kendeligt for Banken, at Sagsøgeren bestemte sig til Købet paa Grund af Regnskabet. 
Højesteret ansaa det endvidere for relevant, at Landmandsbanken i dette Tilfælde kun var 
optraadt som Kommissionær og ogsaa som saadan maatte anses for ikke at have paadraget 
sig noget Ansvar overfor Sagsøgeren. Højesteretsdommen gik derfor ud paa, at 
Landmandsbankens Frifindelsespaastand maatte tages til Følge. Bortset fra, at den af 
Retten givne Domsbegrundelse ikke virker overbevisende, kan det herved altsaa 
konstateres, at indenlandske Købere i dette Forhold ikke kunde opnaa samme 
Retsbeskyttelse overfor Bankledelsens svigagtige Handlemaade som udenlandske. 
Ejendommeligt, at Nationalbankdirektør Ussing slet ikke har haft sin Opmærksomhed 
henvendt paa dette Forhold, men tværtimod drister sig til at paastaa, at der efter 
Bekendtgørelsen af Aarsregnskabet for 1921 ikke har været andre Købere af Aktier end 
Opkøbssyndikatet. 

Ogsaa i en omfattende Redegørelse, Direktørerne W. Stephensen og C. Ussing i Efteraaret 
1922 forelagde Nationalbankens Repræsentantskab, forsvares Laanetilsagnet med de 
selvsamme Argumenter som ovenfor behandlet. Her meddeles endvidere, at Direktør 
Gliickstadt allerede i Begyndelsen af November 1921 anmodede om et saadant Tilsagn 
under Henvisning til, at et Syndikat af Bankens Velyndere eventuelt var villig til paa 
passende Maade at støtte Landmandsbankens vigende Aktiekurser. Da det saa senere viste 
sig, at der kunde stilles en Sikkerhedsmargin paa 10 Mili. Kr. til Raadighed, havde 
Nationalbanken erklæret sig rede til at belaane Bankens Aktier med Kurs 105, omendskønt 
den efter gældende Regler 

kun havde kunnet yde Laan til 75 pCt. af Bankaktiernes Køberkurs, d. v. s. til Kurs ca. 90, 
idet Køberkursen paa nævnte Tidspunkt androg ca. 120 pCt. Man vilde ikke løbe den 
Risiko at lade Landmandsbanken blive udsat for et Indkøbsrun; derfor havde man grebet 
ind. 

1 September 1922 havde Nationalbanken ialt opkøbt 29.989.800 Kr. 
Landmandsbankaktier for laante 31.221.776 Kr., og desuden sad Banken med 10 Millioner 
Landmandsbankaktier kontant. Støtten blev altsaa udnyttet til sidste Hvid! 

Gliickstadts Trick lykkedes. Der kan ikke være Tvivl om, at han - trods den til Stadighed 
viste Optimisme udadtil - var klar over Landmandsbankens virkelige Stilling og ud fra 
denne Erkendelse allerede siden Efteraaret 1921 var fast besluttet paa at redde sine egne og 
sine Racefællers Interesser ved først at paabyrde Nationalbanken en større Risiko for den 
truende Katastrofe. Var det første Skridt taget, maatte det andet følge af sig selv. Og 



Gliickstadt vidste, at han ved klog Taktik vilde vinde Spillet, d.v.s. i sidste Instans vilde 
kunne paabyrde Skatteborgerne de Tab, hans Bank havde lidt. Han havde jo 
Nationalbanken og Regeringen i sin Haand. 

Nu, det første Kup var gjort, kunde Gliickstadt dristigt skride videre ad den Vej, han var 
slaaet ind paa. Maalet stod klart! At han nøjagtigt vidste, hvad han vilde, skulde Juli- 
Affæren 1923 tilfulde afsløre. 

c)Hvorledes Landmandsbankens første Rekonstruktion indlededes under falske 
Forudsætninger 
(Erklæringen af 9. Juli 1922). 

Hvis de Forhandlinger, som førtes i Juli 1922 vedrørende Bankens Rekonstruktion, og som 
aabnede Vejen til den mere generelle Statsgaranti for alle under Spekulationen fremkaldte 
Tab, ikke var saa dybt alvorlige i deres Tendens og Konse- 

kvenser, kunde man næsten fristes til med Beundring at skrive om den drevne Taktik, med 
hvilken Gliickstadt gennemtrumfede alle sine Krav overfor Nationalbanken og Regeringen 
og derved endog foranledige baade den førstnævnte Banks Direktører som enkelte af 
Regeringens Medlemmer til at vildlede det danske Folk paa en Maade, som man aldrig før 
har set Magen til. Naar man vil nævne de Ting, der skete i Juli-Dagene 1922, ved det rigtige 
Navn, er der ikke andet, man kan kalde dem, end Løgn og Opspind fra først til sidst. Det 
var et grænseløst frivolt og ansvarsløst Spil, Mænd som Dr. Ussing, Statsminister 
Neergaard og Handelsminister Tyge Rothe under den aldeles dominerende Indflydelse af 
Storspilleren og Storsvindleren Emil Gliickstadt tillod sig overfor Folket, et Spil, der tilslut 
havde til Resultat, at Skatteborgerne maatte skaffe Dækning for et Par Hundreder 
Millioner Kroners Tab, - blot for at den passive Kapital - og det vil her i første Række sige 
Jødernes Kapitalmagt - kunde bevare sin Magtposition indenfor Samfundet. Dr. Ussing og 
Neergaard har som de Hovedansvarlige for denne Ordning i omfattende Indlæg forsøgt at 
fri sig for det tunge Ansvar, de har paadraget sig ved Juli-Affæren 1922, men der er intet 
som helst, som kan tjene til Undskyldning for deres Handlemaade, allermindst den 
ligefrem taabelige Paaberaabelse af, at de var bleven ført bag Lyset af Gliickstadt, og at de 
af Samfundshensyn havde set sig foranlediget til at lade Staten overtage Risikoen for 
Landmandsbankkatastrofen. 

Det er en Skandale, Svindel og Bedrag uden Lige, der foregaar i den her omhandlede 
Periode. 

Handelsminister Tyge Rothe, der i Oktober 1921 i Folketinget saa fanatisk havde forsvaret 
Aktiespekulanternes Sag mod Lemvigh-Miiller og efter Ordre af Gliickstadt bl. a. havde 
fastholdt Kravet om, at Bankdirekører burde have Lov til at beklæde Bestyrelsesposter 
indenfor de Selskaber, der financieredes ved deres Bank o.s.v., havde dog langt om længe 
erkendt Nødvendigheden af, at Bankinspektøren foretog en Under- 

søgelse af Landmandsbankens Forhold. Det varede dog nogle kostbare Maaneder, inden 
han naaede til denne Erkendelse. Bankinspektøren tog paa Handelsministeriets 
Foranledning fat paa Revisionsarbejdet kort efter, at Aarsregnskabet for 1921 var 
offentliggjort og kunde i de første Dage af Juli 1922 forelægge Tabsopgørelsen pr. 31. Maj s. 
A. Hovedkontiene paa denne Opstilling var som følger: 



Store Engagementer, deriblandt Transatlantisk Kompagni og 
Ballin 

90V2 Miil. Kr. 

Bankforretninger 

11V2 Mili. Kr. 

Børsforretninger 

34 Mili. Kr. 

Beholdning af Obligationer og Aktier 

3 Mili. Kr. 

Egne Aktier 

5 Mili. Kr. 



I alt 

144 Mili. Kr. 


Denne Opgørelse fandt altsaa Sted pr. 31. Maj 1922. Undersøgelserne gennemførtes i 
dybeste Hemmelighed. For Guds Skyld maatte der ikke sive noget ud om dette Arbejde, da 
der jo nu skulde lægges et dristigt Kup tilrette overfor Rigsdag og Regering. End ikke 
Nationalbanken fik noget som helst at vide om denne Undersøgelse, Bankinspektøren 
havde foretaget, omendskønt man skulde antage, at Nationalbanken var nærmest til at faa 
Besked herom, eftersom den havde særligt store finansielle Interesser at varetage i 
Anledning af den i November 1921 indledede Støtteaktion. Men den fik altsaa ingen 
Oplysninger. Det finder endog Nationalbankdirektør Dr. Ussing ejendonmeligt, idet han i 
sit ovennævnte Skrift S. 234 ff. bemærker, at han saa sent som først i Juli 1922 havde en 
Samtale med Gliickstadt, uden at denne røbede noget som helst om Undersøgelsen. Let 
bebrejdende siger han: »Under denne Samtale sad Gi. inde med Kendskab til en Ting, som 
var skjult for os, men som vi ikke burde være holdt i Uvidenhed om, 

33 

nemlig at Bankinspektøren i Løbet af de sidste Maaneder havde underkastet Banken en 
hemmelig Undersøgelse, som nu nærmede sig sin Fuldendelse.« Da 
Nationalbankdirektøren 1926 skriver sin Bog, harmes han altsaa ikke over, at han saadan 
blev ført bag Lyset. Han føler vel en vis Utilfredshed over denne Sag, men har iøvrigt en 
Undskyldning for Gluckstadts Tavshed paa rede Haand, idet han tilføjer, at denne sikkert 
handlede ud fra den bedste Mening. Han havde dog ogsaa i Samtalen givet en lille 
Antydning om, »at der om faa Dage vilde ske noget, som paa en glædelig Maade vilde 
overbevise Nationalbanken om Urigtigheden af verserende ilde Børsrygter om 
Landmandsbanken«. Ussing erklærer hertil i sin paatagne Naivitet, at han vanskeligt 
kunde tro andet, end at Gliickstadt imødesaa Undersøgelsens Resultat med de bedste 
Forventninger. Ja, saamænd! 

Resultatet var imidlertid anderledes. Lørdag den 8. Juli 1922 begyndte Spillet. 

Denne Dag overleverede Bankinspektøren sin afsluttende Redegørelse til 
Handelsministeren og samme Dag indlededes Forhandlingerne med Nationalbankens 
Direktion, Repræsentantskabets Formand (og Landmandsbankens fast ansatte juridiske 
Konsulent) HRS. Frits Biilow, Bankinspektøren, Statsministeren og Handelsministeren. 
Efter Behov blev Landmandsbankens Direktører tilkaldt. Bankinspektørens Opgørelse 
viste, at ikke blot alle Bankens Reserver samt Aarsoverskuddet var tabt, men ogsaa 70 pCt. 
af Aktiekapitalen. Og Spørgsmaalet var nu i første Række, om Banklovens § 16 skulde 
træde i Kraft, Bestemmelsen om, at Aktionærerne "uopholdelig« skulde indkaldes til 
Generalforsamling, saasnart der i et Bankregnskab var konstateret Tab udover Halvdelen 
af Aktiekapitalen. § 16 indeholdt endvidere den Forskrift, at det manglende Beløb senest 
skulde tilvejebringes i Generalforsamlingen, og at Banken skulde træde i Likvidation, hvis 




denne Forskrift ikke kunde opfyldes. Ifølge Banklovens Bestemmelser maatte der altsaa 
straks indledes Skridt til Likvidation af Banken. 

Nationalbankens Direktion og de to nævnte Ministre ansaa det imidlertid for rigtigere at 
sætte sig ud over Lovens Bestemmelser. 

Der er senere bleven spildt meget Blæk paa at forsvare denne Handlemaade. Navnlig har 
Nationalbankdirektør Dr. Ussing beskæftiget sig indgaaende med de herhen hørende 
Problemer baade i den Repræsentantskabet i Efteraaret 1922, efter September- 
Rekonstruktionen, forelagte og af ham selv og Direktør Stephensen underskrevne 
Betænkning og i sit 1926 udgivne Værk om Nationalbanken. Med Hensyn til Spørgsmaalet 
om, hvorvidt Banklovens § 16 under de givne Forhold skulde træde i Virksomhed, 
bemærkes i det førstnævnte Memorandum: 

»Vi svarede med følgende Spørgsmaal til Bankinspektøren: 

Mellem Dem og Landmandsbanken er navnlig Uenighed om tre Aktivposter, som De 
sætter til o og som Landmandsbanken sætter til henholdsvis 34,19 og 14,4 Millioner. Er 
Stillingen denne, at det efter Deres Mening ikke er godtgjort at de er mere værd end Nul, 
eller mener De endog, at det er godtgjort at de ikke er mere værd end Nul? 

Bankinspektørens Mening viste sig at være den førstnævnte; det var ikke bevist, at 
Værdierne var mere end Nul; men Muligheden kunde ikke udelukkes. 

Vi bad deretter Landmandsbanken forklare, hvilke Muligheder man haabede paa, og efter 
denne Udredning fandt vi, at Mulighederne ikke var saadan hen i Vejret. De kunde ikke 
forkastes som Mundsvejr, ja de lød endog troværdige, og vi mente derfor ikke, at Staten, 
som Sagen i Øjeblikket stod, havde Ret til at gaa frem efter Paragraf 16. 
Landmandsbankbestyrelsens Pligt til efter Paragraf 16 at skaffe sig Aktiekapital var endnu 
ikke bevist; den krævede nøjere Undersøgelse, naar Banken selv bestred. At tvinge 
Bestyrelsen til »uopholdelig at indkalde Generalforsamlingen« paa Grundlag af 
Bankinspektørens af Banken bestridte Opgørelse, med andre Ord at tvinge Banken til at 
hidføre en Katastrofe, som uvægerlig vilde følge med et saadant Skridt - hvilket Ansvar for 
Staten! 

Bankinspektøren nyder med Rette almindelig Anerkendelse for Varsomhed og Forstaaelse 
i sin Gerning, men da Undersøgelsens Resultat var bestridt af den anden Part, og det ikke 
drejede sig om uafvendelige, bevislig lidte Tab, men om Tabsmuligheder - saa kræver 
enhver juridisk 

35 

Retfærdighed, at under Tvivl maa Afgørelsen falde til den Anklagedes Gunst. 

Handelsministeren erklærerede, at han tog Ansvaret for denne Opfattelse, og efter vort 
Skøn kunde han slet ikke tage Ansvaret eller paadrage Staten Ansvaret for det 
modsatte.« (Udhævelserne som i Betænkningen.) 

Denne Erklæring af Nationalbankens Direktører til Bankens Repræsentantskab lader 
tydeligt erkende, at Seddelbankens Ledelse ønskede, at Landmandsbanken skulde reddes, 
hvilke Midler man saa end skulde benytte sig af for at naa Maalet. Til Forsvar for dette 



Standpunkt manipulerede man med Begrebene om konstaterede og kalkulerede Tab, 
ansaa Gliickstadts Paastande for mere tilforladelige end Bankinspektørens Beregninger og 
resumerede, at det nu maatte være Samfundets Opgave at sikre Landmandsbankens 
Eksistens. Handelsminister Tyge Rothe, som altid havde været lydig overfor Gliickstadts 
Ordrer, erklærede sig rede til at tage Ansvaret. Og Neergaard støttede selvfølgelig Rothes 
Opfattelse. 

Men hvad skulde herefter ske med Bankinspektørens Udersøgelse? 

Ogsaa her vidste de Herrer, der var mødt til hemmelig Raadslagning, at finde Udveje. 
Nationalbankens Standpunkt var, at Bankinspektørens Opstilling ikke skulde holdes 
hemmelig, saafremt Handelsministeren vilde paatage sig Ansvaret for at gaa frem efter 
Banklovens Bestemmelser; saa maatte altsaa Størrelsen af de af ham udfundne Tab 
bekendtgøres. Men hvis Handelsministeren ikke vilde gaa frem efter Bankloven, havde han 
- siges der bl. a. i det ovenfor omtalte Referat til Repræsentantskabet - »ikke Ret til at 
bringe Hemmeligheden videre til Nogensomhelst - til ingen Verdens Nytte og kun til Fare 
for, at Hemmeligheden siver ud, til Foruroligelse for Offentligheden og til Fordel for dem, 
der indvies; og paa de andres Bekostning«. Overvejelserne førte altsaa til, at man blev 
enige om, at Bankinspektørens Tabsopgørelse under ingen Omstændigheder maatte frem 
i Offentligheden. Man mente ikke at 

kunne give ren Besked, saa længe det endnu var givet, at der vilde blive indledet alvorlige 
Skridt for at holde Banken oven Vande. Efter at man saaledes var blevet klar over, hvilke 
særlige Forholdsregler man vilde tage for at gennemføre Rekonstruktionen af Banken, 
maatte der tages fat paa Spørgsmaalet om, hvad der nu umiddelbart skulde gøres. 

Emil Gliickstadt havde naturligvis Lørdag den 8. Juli 1922, da de første Forhandlinger 
fandt Sted i Anledning af Bankinspektørens Tabsberegning, sine Planer fuldt udarbejdede 
hos sig. Han var godt forberedt og vidste nøjagtigt, hvad han vilde opnaa. Efter at 
Handelsministeren havde tilkendegivet, at han vilde tage Ansvaret for Tilsidesættelsen af 
Banklovens § 16, kunde Gliickstadt uden Betænkelighed lægge yderligere Pres paa. Gi. 
fortalte altsaa, at Banken befandt sig i en meget truende Situation, at Aktiekursen var 
stærkt faldende, og at Indlaanene ogsaa var begyndt at sive ud. Der maatte derfor efter 
hans Skøn straks indledes en gennemgribende Hjælpeaktion, der kunde forhindre Panik. 
Han anmodede derfor Nationalbanken om straks at yde en Reservefond paa 30 Mili. Kr. til 
Betryggelse baade for Aktionærerne og Indskyderne. Dog, Nationalbanken vilde i første 
Omgang ikke gaa med til en saadan Ordning. Derved opstod der en meget vanskelig 
Situation, da ej heller Staten kunde hjælpe. De to Ministre, som var Deltagere i 
Forhandlingerne, kunde selvfølgelig ikke træffe nogen Afgørelse udenom Ministeriet og 
uafhængigt af Rigsdagen. At det var ganske klart, maatte ogsaa anerkendes af Gliickstadt. 
Men alligevel ønskede sidstnævnte, at der straks blev truffet en Afgørelse. Forhandlingerne 
førte imidlertid trods alle indtrængende Henstillinger fra Gliickstadts Side ikke til noget 
Resultat denne Dag. Blot om eet Punkt opnaaedes som nævnt absolut Enighed: der burde 
bevares absolut Tavshed om Bankinspektørens Opgørelse! Ussing argumenterer herom i 
sit Skrift om Nationalbanken som følger: »Da denne ikke blev effektiv, da 
Handelsministeren havde lagt andre Vurderingssynspunkter til Grund, saa tilhørte 
Bankinspektørens Rapport 

Ministeriets Arkiv, og enhver Omtale af den fra de Indviedes Side vilde være for 
Landmandsbanken katastrofal og for de Paagældende en efter Banklovens § 18 og 
Straffelovens § 139 strafbar Indiskretion.« (Udhævelser som i Ussings Bog.) 
Forhandlingerne sluttede med, at Landmandsbankens Direktion fik en indtrængende 
Henstilling om at disponere forsigtigt og kun at lukke Banken i Tilfælde af et 
uimodstaaeligt Run. Nationalbanken var endvidere fast besluttet paa saa hurtigt som 
muligt at naa til Forstaaelse med Staten vedrørende de fremtidige Hjælpeforanstaltninger 
til Gunst for Banken. 

Dog hermed vilde Gluckstadt ikke give sig tilfreds, og med Benyttelsen af den af ham særlig 
yndede Chok-Taktik mødte han allerede den følgende Dag, Søndag den 9. Juli 1922, frem 
med nye Krav. Hverken Nationalbanken eller Regeringen var forberedt paa, at de saa 
hurtigt skulde sammenkaldes paany, men lystre maatte de. Indkaldelsen kom saa 
overraskende for Nationalbankens Ledelse, at en af Direktørerne, som havde deltaget i 
Lørdagsforhandlingerne, var taget bort fra Byen om Søndagen og derfor ikke kunde give 
Møde. Indbydelsen kom fra Handelsministeren! 

I Søndagsmødet fremsatte Direktør Emil Gluckstadt først de kraftigste Trusler. Han 
erklærede, at der trods alle Forsigtighedsforanstaltninger var sivet adskilligt ud om de 
Dagen i Forvejen afholdte Forhandlinger, at talrige Opringninger til Banken havde ladet 
erkende, at der var Fare paa Færde, og at man af denne Grund sikkert vilde være tvunget 
til at lukke Banken næste Dag, hvis der ikke forud var bleven truffet en Ordning, der 
garanterede Bankens Opretholdelse og Ro til fremtidigt Arbejde. Gluckstadt mente, at 
Panik var umiddelbart forestaaende. 

Det hjalp. Neergaard og Rothe fastholdt rigtignok det Standpunkt, at de ikke uden videre 
kunde forpligte Staten til at yde den fornødne Støtte. Men da de ansaa det for absolut 
paakrævet, at Lukning af Banken blev undgaaet, anmodede de nu Nationalbanken, som 
dog havde den specielle Opgave 

at sikre stabile Pengeforhold og Ro paa Kapitalmarkedet, om at sætte alt ind paa at redde 
Landmandsbanken. Hjælpen skulde herefter ydes ved Supplering af Landmandsbankens 
Reservefond med 30 Millioner Kroner. Men ogsaa denne Gang sagde Nationalbanken Nej, 
under Paaberaabelse af, at man ikke kunde indse, at Bankens Forhold kunde have 
forværret sig i den Grad fra den ene Dag til den anden, eller at et saadant Jag ved 
Hjælpeforanstaltningerne var paakrævet i det foreliggende Tilfælde. Forhandlingerne trak 
ud til langt hen paa Natten. Ministrene vilde ikke paatage sig bindende Forpligtelser, men 
erklærede dog, at de vilde støtte et Andragende om Statsgaranti for et eventuelt af 
Nationalbanken ydet Reservefond. 

Dr. Carl Ussing meddeler derefter i sit ofte nævnte Skrift, at han sammen med sin ene 
Meddirektør - formodentlig Stephensen - der var Deltager i disse Søndagsforhandlinger i 
de sene Nattetimer til Mandagen besluttede, at Nationalbanken skulde afgive et betinget 
Løfte om en fremtidig Støtte, som skulde afgives i Forventning om Statens Garanti. Et 
saadant Tilsagn blev derefter givet, hvorved der fuldstændig blev set bort fra 
Nationalbankens Støtteopkøb, som under de givne Forhold ikke mere kunde drøftes. 
Nationalbanken mente at kunne gaa med til en saadan Ordning, da man gik ud fra, at 
»hvis det viste sig, at Banken kunde føre sin Virksomhed igennem til Aarets Slutning blot 
ved et Løfte om Støtte til den Tid, blot ved et saadant Tegn paa, at man ikke vilde lade den 
Bank falde, saa var meget vundet.« (Udhævelser som hos Ussing.) 



Derefter fortæller Nationalbankdirektør Ussing paa S. 243 i sin Bog følgende: 


»Det var nu bleven meget sent, og alle trængte til Hvile efter den bevægede Dag, men GI. 
mente det nødvendigt allerede samme Nat om det skete Støttetilsagn at give Pressen en 
Meddelelse. For at Banken kunde aabnes næste Morgen uden at blive stormet af run, 
maatte Morgenbladene indeholde en Erklæring om det skete, og han fremtog derom et 
Udkast, som 

forud var udarbejdet, men som indeholdt to Ting, vi efter Mødets Resultat maatte have 
ændret. Udkastet var udarbejdet med det for Øje, at Nationalbanken vilde gaa ind paa 
straks og uden Betingelser at sætte ind i Banken 30 Millioner som Reservefond, hvad vi 
altsaa ikke vilde. Og det angav det kalkulerede Tab til 30 Millioner, altsaa mindre end 
det Beløb, som Landmandsbanken under Møderne selv havde erkendt, hvad vi 
altsaa protesterede imod. I disse to Henseender blev der derfor foretaget Rettelser; GI. fik 
sit Papir tilbage, og dermed skiltes vi«. (Fremhævelser af Forf.). 

Disse Sætninger viser særlig indtrængende, at alt var et tilrettelagt Spil, hvorved 
Regeringens Medlemmer aabenbart havde faaet den Rolle tildelt at tvinge Nationalbanken 
ind i en stærkere Risiko overfor Landmandsbanken for derved at skabe Grundlaget for en 
senere Indgriben fim Statens Side. Det Udkast, Gliickstadt forelagde, lod tydelig erkende, 
hvad han vilde opnaa. Helt faldt Nationalbankens Direktører imidlertid ikke tilføje; de 
strittede imod, men Gliickstadt vurderede dog ikke deres Moral og Viljestyrke højere, end 
at han troede, de vilde gaa med til at akceptere en vitterlig falsk Erklæring. Helt slog disse 
Forventninger dog ikke til, og Gliickstadt har sikkert nok været noget skuffet. Men han 
kunde dog alligevel være tilfreds: thi Stat og Nationalbank var nu bundet overfor 
Landmandsbanken; de første Betingelser for senere Statshjælp var skabt. Statsgarantien 
vinkede i det Fjerne. 

Resultatet at disse to Dages højtspændte Forhandlinger var den ominøse Meddelelse til 
Offentligheden, som offentliggjordes i Landets Blade næstfølgende Mandag, den 10. Juli 
1922. Communique'et, dateret fra 9. Juli, lød som følger: 

»Fra Landmandsbanken udgik i Nat følgende Meddelelse: 

Trods de betydelige Afskrivninger, som Landmandsbanken foretog ved Afslutningen af 
forrige Regnskabsaar, er Banken blevet klar over, at der som Følge af de fortsat herskende 
Konjunkturer ogsaa i 

de kommende Aar maatte regnes med yderligere Afskrivninger til Imødegaaelse af 
indtrædende Tab. 

Efter en af Banken for kort Tid siden sket Vurdering, viste det sig, at Bankens egen Kapital, 
saafremt der ud over de alt konstaterede Tab ogsaa skulde tages Hensyn til, hvad der lod 
sig forudse som sandsynlige, vilde blive nedbragt til, hvad der svarer til Aktiernes 
nuværende omtrentlige Kursværdi, og man har da ogsaa som Følge deraf været indstillet 
paa, at der ved Afslutningen af indeværende Aars Regnskab maatte tages Hensyn hertil. 

Da imidlertid en af Bankinspektøren foretagen Gennemgang af Landmandsbankens 
Engagementer nu er afsluttet, har man efter Samraad med Handelsministeren og 



Nationalbanken ment det rigtigt allerede paa nærværende Tidspunkt at fastlægge den 
Linje, der bør følges, og give Offentligheden fornøden Meddelelse herom. 

Det er i Overensstemmelse hermed Landmandsbankens Hensigt ved Afslutningen af 
indeværende Regnskabsaar ekstraordinært af foretage Afskrivninger til et samlet Beløb af 
55 3/4 Millioner Kroner, hvorved Bankens Reserver, herunder Overførslen fra forrige Aar, 
nedbringes til godt 5 Millioner Kroner. 

For imidlertid under de nuværende vanskelige Konjunkturer at tilføre Banken al fornøden 
Styrke, har Nationalbanken paataget sig Forpligtelsen til, naar den ovennævnte 
ekstraordinære Afskrivning ved Regnskabsaarets Afslutning har fundet Sted, at indskyde 
en ny Reservekapital paa 30 Millioner Kroner. Den af Nationalbanken tegnede 
Reservekapital tilbagebetales efterhaanden som der paa sædvanlig Maade og i 
Overensstemmelse med Bankens Statuter oparbejdes nye Reserver til dens Afløsning. 

Ved Regnskabsaarets Afslutning vil Bankens Aktiekapital og Reserver herefter udgøre 135 
Millioner Kroner«. 

Det kan nok være, at denne højtidelige Meddelelse, som skulde tjene til Offentlighedens 
Beroligelse, senere gav Anledning til vidtløftige Kommentarer og voldsomme Diskussioner. 

At den var egnet til at vildlede Befolkningen har ogsaa de mest lidenskabelige Forsvarere af 
Erklæringen, Dr. Ussing og Statsminister Neergaard, ikke helt kunnet bestride. Men den 
var ogsaa anlagt paa at vildlede. Den indeholdt allerede i selve Begrundelsen for 
Hjælpeaktionen en dundrende Usandhed, idet der hævdedes, at det var de »fortsat 
herskende Konjunkturer«, der var Skyld i de opstaaede Vanskeligheder. Jødens grænseløse 
Løgnagtighed træder netop i denne Udtalelse særlig grelt frem, da Emil Gliickstadt selv var 
klar over, at hans egne fantastiske Aktiespekulationer havde paaført Banken Tab til flere 
Millioner Kroner, og at der var opstaaet Tab i Det Transatlantiske Kompagni ifølge en helt 
igennem evne- og samvittighedsløs Ledelse, som af Carl J. Michaelsen var takseret til 110 
Mili. Kr.; han kendte endvidere de mægtige Milliontab, Jødefirmaer som J. M. Levin & Co., 
Ballin-Koncernen, Max Levig & Co., Levin & Salomonsen osv. osv. havde forvoldt; men 
denne Mand, som i Aarevis havde ført sit Bankraad bag Lyset ved blandt andet at holde 
Februar-Kontoen fra 1917 skjult, og som til sidst havde ladet aflægge falsk Regnskab for 
Aaret 1921 for paany at vildlede Offentligheden med Hensyn til Bankens sande Stilling, 
denne Mand taler nu om de »fortsat herskende Konjunkturer« som den egentlige Aarsag 
til Bankens Vanskeligheder! Og Mænd som Dr. Carl Ussing, Statsminister Neergaard, 
Handelsminister Tyge Rothe gaar med til at godkende denne Formulering!! De gjorde det, 
omendskønt de bedre end nogen anden vidste, at Landmandsbanken i Aarevis havde været 
Centret for den mest løsslupne Svindel og Spekulation, 

og at Bankens Tab netop var forvoldt ved denne tøjlesløse Spekulation og den vilde 
Hazard. De godkendte altsaa Formuleringen mod bedre Vidende. De lystrede Diktatet! 

Ogsaa paa de andre Punkter var Erklæringen saaledes affattet, at den under alle 
Omstændigheder maatte føre til en fuldkommen fejlagtig Vurdering af Landmandsbankens 
Forhold. Den fremkaldte for det første det Indtryk, at der med den i Meddelelsen 
bebudede Ordning vilde være gennemført en Sanering til Bunds, for det andet det Indtryk, 
at de Afskrivninger, som foretoges, svarede til den Tabsopgørelse, der var udarbejdet af 



Bankinspektøren, og for det tredie det Indtryk, at de Mænd, der bar det egentlige Ansvar 
for Juli-Erklæringen - d'Hrr. Nationalbankdirektører, der deltog i Forhandlingerne, samt 
Ministrene Neergaard og Rothe - stolede paa, at den trufne Ordning vilde være 
tilstrækkelig til at forhindre Katastrofen. I alle tre Henseender var Erklæringen aldeles 
misvisende. Vel var den med ægte jødisk Snilde affattet saaledes, at den ikke indeholdt 
noget urigtigt i selve de materielle Paastande. Men Begrundelsen var falsk, et typisk Udtryk 
for den sociale Løgns Systematisering: Paastandene taget hver for sig var rigtige, men taget 
i Sammenhængen var de falske, falske i den Grad, at de mest passende kunde betegnes 
som infamt løgnagtige. Derfor maa ogsaa Nationalbankdirektør Ussings Opfattelse, at 
Erklæringen af den 9. Juli intet urigtigt indeholder, blot man forstaar at Læse, paa det 
kraftigste tilbagevises. At han iøvrigt selv har Forstaaelse for, at der er noget muggent i 
denne Sag, kan man slutte sig til af det højst karakteristiske Faktum, at han baade i sit 
Skrift om Nationalbanken og i sin 1922 afgivne Betænkning til Nationalbankens 
Repræsentantskab bringer Erklæringen i to Afsnit, idet andet Afsnit begynder med 
Ordene: »Det er i Overensstemmelse med ...« Det er kun en Bagatel, som kunde synes at 
være uden nogensomhelst Betydning, men som alligevel her betyder overmaade meget, 
hvad man uden videre vil erkende ved en Gennemlæsning af Teksten. Netop dette viser 
imidlertid ogsaa Viljen til 

at føre Folk bag Lyset. Alle Dagblade bragte Erklæringen saaledes som ovenfor gengivet i 
seks Afsnit! Naar Dr. Ussing herefter har valgt en anden Inddeling, er der god Grund til at 
formode, at det er sket med velberaad Hu, da Forstaaelsen af Erklæringen allerede derved 
til en vis Grad utydeliggør det væsentlige Punkt i selve den trufne Overenskomst. 

Det første, som tilstræbtes med denne Meddelelse om betinget Støtte til 
Landmandsbanken, som imidlertid ikke i Erklæringen fremhæves som betinget, var, 
kraftigt at imødegaa de saakaldte ilde Børsrygter og at skabe Ro om Banken. Ro for enhver 
Pris, for at give Gluckstadt Chancen til at opretholde Aktiekursen endnu for en Stund og at 
udnytte de af Nationalbanken i November 1921 til Raadighed stillede Midler til det sidste. 
Der var vel nok endnu nogle Jøder, der var i Knibe med deres Aktier, og som skulde 
reddes, eller nøjere sagt, der var det famøse Opkøbssyndikat »Ergor« (Emil Raphael 
Gluckstadt og Ove Ringberg), som var interesseret i at udnytte Nationalbankens 
Støtteopkøb til egen Fordel. Det er endog et Forhold, den radikale Folketingsmand og 
Verdenskrigstidens Indenrigsminister Ove Rode har været opmærksom paa, idet han i sin 
Tale om Loven angaaende en Reorganisation af Den danske Landmandsbank m. m. den 19. 
Septbr. 1922 i Folketinget bl. a, bemærkede: 

»Jeg siger om denne Udtalelse, at den er affattet saaledes, som den skriver, der ikke vil sige 
noget positivt usandt, men som vil skjule den positive Sandhed. Jeg siger endvidere, at 
Befolkningen har haft den allerbedste Grund til at tro, at en saadan Maade at skrive paa 
vilde Nationalbankdirektør Ussing ikke anerkende. Enhver, som erindrer, hvad 
Bankdirektør Ussing har sagt om saadanne Forhold, maa give mig Ret heri *). 

*) Rode sigter her til Carl Ussings 1909 i Anledning af Alberti-Affæren udgivne Pjece: 
»Offentlig Moral«, i hvilken han gjorde grundigt op med visse Skavanker i det offentlige 
Liv, idet han hævdede som Grundprincip, at alle Samfundsforhold maatte hvile paa 
Tillidsmoralen. Der, hvor denne Moral manglede, truede Opløsning og Fordærv. Kampen 
rettedes navnlig mod Benvæsenet og de saakaldte Dobbeltstillinger, der 

Jeg siger saa videre: Hvad kom saa denne Erklæring til at betyde? Ja, paa dens Autoritet, 
saaledes som den uden Modsigelse blev læst, skete det, at Indskuddene bevaredes, Aktier 
købtes - maaske det ikke har været i noget stort Omfang - af Folk, der købte dem, fordi de 
troede derigennem at faa en Værdi. Der skete fremdeles det, at der overfor Aktieejerne 
fremkom en Forskel i Behandlingen, idet enhver, der var i Stand til at se igennem denne 
Erklæring, fordi han maaske havde en Viden stammende fra et eller andet Sted, i denne 
Tid har kunnet sælge sine Aktier og faa fra 110 ned til 73 pCt., medens de, der har stolet 
paa denne Erklærings Autoritet, nu faar deres Aktier nedskrevet formelt maaske til 20 pCt. 
*), og enhver vil kunne se, hvad denne Formalitet betyder. Derfor er det urigtigt, hvad 
Nationalbankdirektør Ussing siger, at Børsjobberne er blevet narret og ingen andre. Nej 
ikke en eneste af Børsjobberne er blevet narret; thi der er ingen Børsjobber, der har købt 
Landmandsbankaktier i den Tro, de vilde stige. Andre er derimod blevet narret, og da 
først og fremmest alle saadanne Smaafolk, der sidder, saaledes som andre Ordførere har 
udtalt, med disse Aktier, købte i god Tro for at have et Papir liggende, eller arvede; de er 
blevet narret, og det er for dem kun en ringe Trøst, at man nu kan sige: hvis man havde 
ladet være med at udstede den Erklæring den Gang og gennemført en Ordning straks, da 
vilde deres Aktier ingen Værd have haft allerede den Dag, saaledes som de nu i Dag ingen 
har. Saadanne Distinktioner kan man ikke faa Folk til at gaa ind paa, de vilde holde sig til 
dette: Landets højeste Autoriteter, Handelsministeren, Regeringen, Nationalbanken, sagde 
om Aktierne, at de var 110 pCt. værd«. (Fremhævelserne af Forf.). 

Mere skandaløst var det imidlertid, at Erklæringen intetsomhelst antydede om, at der til 
Grund for denne laa to Tabsvurderinger, Bankdirektørens paa 55 3/4 Mili. Kr. og 
Bankinspektørens paa 144 Mili. Kr. Endog søgte man i den oprindeligt af Gluckstadt (eller 
Riis-Hansen) udarbejdede og af en af Nationalbankdirektørerne tildels omredigerede 
Meddelelse ved Anordningen af Teksten at fremkalde det Indtryk, 

medførte Muligheder for Interessekonflikter. Pjecen vakte uhyre Opsigt, men førte ikke til 
noget som helst positivt Resultat, bortset fra Nedsættelsen af »Benkommissionen«, hvis 
Virksomhed ikke fandt nogen særlig Forstaaelse i Befolkningen. (Jvf. ogsaa C. Ussing, 
Nationalbanken 1914-1924, S. 223). 

*) I Virkeligheden tabte de saa godt som alt. 

at Bankinspektørens Tabsopgørelse havde været bestemmende for den i Julidagene trufne 
Ordning: 

Tredie Afsnit lød: »Da imidlertid en af Bankinspektøren foretagen Gennemgang af 
Landmandsbankens Engagementer nu er afsluttet, har man efter Samraad med 
Handelsministeren og Nationalbanken ment det rigtigt, allerede paa nærværende 
Tidspunkt at fastlægge den Linie, der bør følges, og give Offentligheden fornøden 
Meddelelse herom«. 

Og i fjerde Afsnit fortsættes: »Det er i Overensstemmelse hermed Landmandsbankens 
Hensigt ved Afslutningen af indeværende Regnskabsaar ekstraordinært at foretage 
Afskrivninger til et samlet Beløb at 55 3/4 Millioner Kroner, hvorved Bankens Reserver, 
herunder Overførelsen fra forrige Aar, nedbringes til godt 5 Millioner Kroner. 

Det grænser til det fantastiske, hvad Nationalbankdirektør Dr. Carl Ussing har ment at 
maatte fremføre for at forsvare denne Formulering. Overlegent bemærker han bl. a. i sin 
Bog om Nationalbanken, at der ikke stod noget galt i denne Meddelelse, men at det dog 



viste sig senere, at der var nogle Folk, der havde faaet det forkert i Halsen. Han gaar ud fra, 
at Folket slet ikke havde Krav paa at faa Sandheden at vide, specielt ikke at faa Nys om den 
Tabsregning, Bankinspektøren havde foretaget. Det var, siger han, Deltagernes Pligt at tie. 

Han begrunder det med Ordene: »Angaaende den Tabsberegning, som ikke gøres effektiv, 
er Hemmeligholdelse en juridisk Embedspligt, naar de Interesserede forlanger det«. Men 
naar Dr. Ussing endelig nærede denne Opfattelse, er det uforstaaeligt, hvorfor man da 
overhovedet røber noget om Bankinspektørens Undersøgelser i Erklæringen. Hvorfor gav 
man da Antydninger herom? Ja, det skete naturligvis til Beroligelse for Offentligheden, 
men det skete aabenbart ogsaa, fordi Fol- 

ket ikke mere fæstede Lid til Emil Gliickstadts Forsikringer, og derfor skulde beroliges 
derved, at Landets fornemste Autoriteter sagde god for Erklæringens Sandhed. At ogsaa 
disse Autoriteter var upaalidelige, kunde Folket dengang ikke ane, og derfor gælder Dr. 
Ussings Ord ogsaa ad Hækkenfeldt til, naar han til sit Forsvar bemærker: »Det er 
forstaaeligt, om flygtige Læsende ved disse dels manglende, dels forkerte Forudsætninger 
har læst Meddelelsen forkert, men hvad det er mig umuligt at forstaa, er, at man virkelig 
har villet tillægge de Mænd, der hin Aften var forsamlede til Mødet, imod deres 
Benægtelse, den Hensigt at vildlede«. Der skal mere end blot - ja, lad os sige Dristighed - 
til her at benægte Viljen til at vildlede, der skal et moralsk forkvaklet Sind til at gaa med til 
at argumentere paa saa urimelig en Maade. 

Bedre bliver Sagen ikke ved, at Nationalbankdirektør Ussing i Beretningen til sin Banks 
Repræsentantskab udtrykkeligt fremhæver, at man under Hensyn til Bankinspektørens 
Redegørelse var betænkelig ved at gaa ind for Gliickstadts Tabsberegning. Ordret erklæres 
her: 

»Natiohalbanken har altid, naar Henvendelser derom fremkommer, afslaaet at give 
offentlige Beroligelseserklæringer om andre Bankers Forhold, selv om vedkommende Bank 
er nok saa sikker. Det Ansvar paatager vi os ikke. Vi vilde derfor heller ikke finde paa at 
underskrive nogen Beroligelseserklæring for Landmandsbanken. Men i nærværende 
Tilfælde vilde vi endog gaa videre end blot Passivitet. Selve det Forbehold, vi tog, var jo 
netop et Udtryk for, at vi turde ikke sige god for Landmandsbankens Opgørelse . Vi 
troede paa den, men vi kunde ikke have Førstehaandskendskab til den.« 

Paa et saa usikkert Grundlag gik altsaa Nationalbanken med til at give Landmandsbanken 
Tilsagn om at yde den en 

ny Reservefond paa 30 Mili. Kr., ud over de 30 Mili. Kr., der allerede var stillet til 
Raadighed til Støtteopkøb! Paa et saa usikkert Grundlag gav Neergaard Tilsagn om at 
fremskaffe Statsgaranti! Under saadanne Forhold gik de nævnte Instanser med til i 
Meddelelsen af 9. Juli 1922 at sige god for en Beroligelseserklæring overfor Offentligheden, 
omendskønt Nationalbankdirektør Ussing ved at sætte Tingene fuldstændig paa Hovedet 
drister sig til at hævde, at hans Bank ved sin Adfærd, i det foreliggende Tilfælde ikke blot 
havde indskrænket sig til »blot Passivitet«, men netop ved sit Forbehold (som man vil lede 
forgæves efter i hele Erklæringen) havde givet Udtryk for, at man ikke kunde sige god for 
Landmandsbankens Opgørelse. Hvor staar det? Hvor ymtes der noget om, at 
Nationalbanken ikke kunde sige god for Landmandsbankens, d. v. s. Gliickstadts 
Opgørelse? Kunde man iøvrigt sige kraftigere god for denne Opgørelse end ved at give 



Tilsagn om 30 Mili. Kr. Reservefond, endog med Rang bag Aktiekapitalen!! Man skulde 
egentlig forsværge, at saa megen jødisk Rabulistik kunde fødes i et kristent Menneskes 
Hjerne. Naar iøvrigt Nationalbankdirektørerne ikke mente selv at kunne sige god for 
Gliickstadts Beregninger, skulde det vel ogsaa kunne anses for en Statsforbrydelse af Rang, 
at Nationalbank og Regering til Trods herfor indledede Hjælpeaktionen i Henhold til netop 
disse Beregninger, medens Embedsmandens, Bankinspektør Greens Opgørelse, forblev 
upaaagtet! 

Dr. Carl Ussing sparer sig overhovedet intet med Hensyn til uvederhæftig Bevisførelse. Bl. 
a. er han i sit Skrift om Landmandsbanken (S. 250) inde paa, at Pressen jo almindeligvis 
havde forstaaet, hvad det i Virkeligheden drejede sig om ved Erklæringen! Det var jo først 
senere, i September, da den offentlige Diskussion for Alvor satte ind, at man betegnede 
Meddelelsen som vildledende, og det skulde saa være Tidsafstanden, der begunstigede 
denne Paastand. Hvis Pressen - mener Ussing - oprindelig havde misforstaaet det Hele, 
vilde det sikkert være kommet til Udtryk i Børskommentarerne, og saa 

»vilde vi«, (d. v. s. Nationalbanken!), »uagtet der ikke paa den Tid var synderlig Tid i 
Banken til at studere Aviser, vistnok være gjort opmærksom paa en saadan Fejltagelse - og 
derved faaet Anledning til at retlede den«. Dette hævder altsaa Ussing, og han tilføjer 
endog: »Men det blev vi ikke, og det vides heller ikke, at man, da Angrebene i September 
begyndte, havde Presseudtalelser at vise hen til som Bevis paa, at der var læst forkert«. At 
han turde paastaa saadan noget! Selvfølgelig var Pressen meget forbeholden i sin Omtale 
af Juli-Erklæringen, thi den jødekøbte Presse skulde selvfølgelig nok hytte sig for paa 
nogen Maade at træde Kapitalmagtens og da navnlig Gliickstadts, Interesser for nær. Alle 
Blade var derfor enige om, at det jo her drejede sig om en med Tilslutning af de højeste 
Myndigheder gennemført Redningsaktion; om en Hjælpeforanstaltning, som dækkedes af 
baade Regering og Nationalbank! Alt aandede Tilfredshed! Selve Regeringsoi'ganet 
»København« nævnede end ikke, at Redegørelsen var udsendt fra Landmandsbanken, 
beretter tværtimod, at det drejede sig om en »officiel Meddelelse«, der gik ud paa, at 
»Nationalbanken har givet Tilsagn om at forøge Landmandsbankens Reserver med 30 
Millioner Kroner«; at »dette Beløb ikke tegnes i Aktier, men rykkes tilbage efter 
Aktionærers og Kreditorers Interesser” og at »Handelsministeriet, har godkendt dette 
Arrangement, der er truffet, efter at Bankinspektøren har gennemgaaet 
Landmandsbankens Engagements«. Det havde altsaa selve Regeringsorganet forstaaet af 
Sagen. De her gengivne Citater bringes i fedt i Overskriften; det er beklageligt, at 
Neergaard ikke straks har foranlediget, at disse, paa Baggrund af Dr. Ussings Paastande 
ligefrem uhyggelige Fejltagelser, omgaaende blev korrigeret. Her nævnes intetsomhelst om 
Landmandspankens Initiativ, konstateres tværtimod kort og godt følgende: »Med 
Tilfredshed er man Vidne til, at Landmandsbanken og Nationalbanken har set Situationen 
som den var, og været enige i Beslutningen om straks at gøre rent Bord i Stedet for at 
trække Afskrivningerne ud i aarevis«. Naar Ussing herefter paastaar, 

at der ikke var kommet nogen »urigtig Læsning« frem i Pressens Børskommentarer, viste 
det sig allerede ved Meddelelsen i Regeringsorganet, at denne Fremstilling ikke holdt Stik. 

Nationalbankdirektør Dr. Ussings kraftige Forsvar for 9. Juli-Erklæringen og specielt hans 
Paastand om, at Erklæringen ikke var bleven misforstaaet i Bladene, virker dog end mere 
uforstaaelig, naar der tages Hensyn til, at en af Landmandsbankens skarpeste 



Modstandere, Grev Bent Holstein, allerede 1923 i en Artikelrække i »Aarhus 
Stiftstidende” (13. Jan. og følgende Dage) særlig indgaaende havde paavist, hvorledes alle 
Dagblade i hele Landet, med Undtagelse af Venstres Organer og et enkelt Hovedstadsblad, 
paa det afgørende Punkt var kommet til en fuldkommen fejlagtig Bedømmelse af 
Erklæringens Mening, idet der regelmæssigt var gaaet ud fra, at det i Erklæringen nævnte 
Tab paa 55 3/4 Mili. Kr. svarede til Bankinspektørens Opgørelse og idet der ikke regnedes 
med - ej heller kunde regnes med - at der forelaa to stærkt divergerende Tabsberegninger. 
Det paavistes her, at alle Aviser, som ikke - saasom Venstres Blade og »Berlingske 
Tidende«*) - havde faaet særlige Instruktioner under Haanden, havde gjort sig skyldig i 
selvsamme Fejltagelse, og som Følge deraf ogsaa var naaet til uholdbare Konklusioner i 
deres Kommentarer. Højst besynderligt, at Dr. Ussing endnu i 1926 ikke er klar over dette 
Forhold, omendskønt han jo umuligt i Sommeren 1922 har kunnet Overse alle de 
vildledende Presseudtalelser og idetmindste meget nøje kendte den sammenfattende 
Redegørelse, Grev Holstein bragte i »Aarhus Stiftstidende« den 24. Januar 1923 om 
Temaet: »Hvorledes. Offentligheden blev ført bag Lyset.« 

Efter denne Artikel bringes her nogle af de mest karakteristiske Presseudtalelser i 
Anledning af 9. Juli-Erklæringen. 

*) Grev Holstein bemærker, at der er ingen Grund til at antage, at »Berlingske Tidende« 
havde søgt Orientering hos Regeringen angaaende Erklæringen af 9. Juli. Thi - fortsætter 
han: »Dette Blad havde i sin Bestyrelse saa absolut første Klasses Kilder til at opnaa 
Underretning om Landmandsbankens Forhold, at en Henvendelse til Hr. Neergaard eller 
Hr. Tyge Rothe var upaakrævet. Naar - foruden selve Erklæringens Forfatter, Direktør i 
Landmandsbanken Riis-Hansen - ogsaa Overformynder M. P. Finis (Næstformand i 
Landmandsbankens Bankraad), og Højesteretssagfører Biilow (Landmandsbankens 
juridiske Konsulent) indtog betydningsfulde Pladser i Bladets Udgiverkreds, saa behøvede 
"Berlingske Tidende« ikke nogen Ministers Vejledning hverken i Læsning eller Skrivning.« 

Der peges først hen paa de Kommentarer, som fremkom i den specielt sagkyndige Presse, i 
»Finanstidende« og i »Børsen«. Redaktør Carl Thalbitzer skrev i »Finanstidende« den 12. 
Juli 1922 bl. a.: »Den nu udsendte Erklæring fra Landmandsbanken bygger paa en af 
Bankinspektøren foretagen Undersøgelse. Hvor megen Vægt man tør tillægge den, skal vi 
lade være usagt. Med al Respekt for Hr. Green kan man ikke undlade at tænke paa hans 
svenske Kollegas Erklæring vedrørende »Sydbanken« og at rejse det Spørgsmaal, om noget 
Menneske virkelig tør udtale nogen Mening om, hvorledes en Bankstatus vil se ud et halvt 
Aar frem i Tiden.« 

Thalbitzer gaar altsaa ganske tydeligt ud fra, at det er Bankinspektøren, der har opgjort 
Tabet, og han regner ganske aabenbart med, at det af Bankinspektøren beregnede Tab er 
Opført i Erklæringen, og herefter andrager 55 3/4 Mili. Kr. Ogsaa »Børsen« mener, at 
Landmandsbankens Stilling nu er ført til en endelig Klaring, »gennem en af 
Bankinspektøren foretagen Undersøgelse og et i Tilslutning dertil med Nationalbanken 
truffet Arrangement«.*) 

løvrigt skal i denne Sammenhæng fremhæves, at "Børsen”, som havde bragt saa ovenud 
rosende Betragtninger over Landmandsbankens Aarsregnskab i Begyndelsen af Februar 
1922 (jvf. 1. Del, S. 423), dog nu følte sig temmelig skuffet og under Henvisning til den 
foreslaaede Afskrivning paa 55 3/4 Mili. Kr. bemærkede: »Efter Regnskabsaflæggelsen for 
nogle Maaneder siden og de i Forbindelse dermed fremkomne Oplysninger kan det jo ikke 



nægtes, at denne meget betydelige ekstraordinære Afskrivning kommer noget 
overraskende. Man maatte gaa ud fra, at man virkelig ved Aarsopgørelsen havde søgt i 
højere Grad til Bunds end det nu viser sig at være Tilfældet, og at de Skader, der yderligere 
kunde melde sig, vilde være forholdsvis begrænsede. Dette er altsaa en Misforstaaelse. 
Først ved den nu foretagne Opgørelse har man gjort helt op med de konstaterede Tab og 
desuden taget Hensyn til de Tab, der »lader sig forudse som sandsynlige«. Dette bemærker 
»Børsen«, som altsaa nu paa ny lod sig føre bag Lyset. Thi selvfølgelig anede det ikke 
nogetsomhelst om, at Bankinspektørens Tabsvurdering laa væsentlig højere end den 
Afskrivningssum, der nævntes i Erklæringen. 

Dernæst bringer Grev Holstein en Række Citater efter Hovedstadsbladene. 

»Nationaltidende« bemærkede ifølge hans Redegørelse i Aftenudgaven den 10. Juli: »Naar 
Landmandsbanken nu, efter Bankinspektørens Opgørelse, maa afskrive yderligere 55 3/4 
Mili., undgaar man ikke det Spørgs- 

*) Om det saa var Prof. L. V. Birck, som jo ellers formaaede at se til Bunds i hele det 
højfinansielle Rænkespil, viste det sig, at ogsaa han lod sig dupere. Jvf. nedenfor S. 405 f. 

maal, om Februar-Regnskabet har været fuldt forsvarligt opstillet. Skulde to Trediedele af 

Landmandsbankens Tab virkelig falde paa Regnskabsaaret 1922?-Herfra gaar nu de 

nye Afskrivninger paa 55 3/4 Mili. Kr., og tilbage bliver ca. 5 Mili., hvortil kommer 
Nationalbankens 30 og Aktiekapitalens 100 Millioner, altsaa en Reserve paa 135 Millioner. 
Mere end paa disse Reserver lægger vi imidlertid Vægt paa, at den nye Ch'dning er truffet 
efter Bankinspektørens Opgørelse og med Nationalbankens og Regeringens Billigelse. 
Det forekommer os, at man deri har den bedste opnaaelige Garanti for, at man nu er naaet 
til Bunds i Landmandsbankens Engagementer.« I »Nationaltidende«s Morgenudgave den 
11. Juli uddybes denne Tankegang, hvorved det navnligt fremhæves, at nu havde det vist 
sig, hvilken Betydning det nydannede Bankinspektørembede havde med Hensyn til 
Gennemførelsen af en virksom Bankkontrol. 

Paa samme Maade fastslog »Social-Demokraten« den 11. Juli 1922: »De 80 Millioner, som 
dels er afskrevet og dels skal afskrives i dette indeværende Regnskabsaar, betegner altsaa 
Bankens eget Tab, og da det nu ikke længere blot er Banken, der paastaar, at Bunden er 
naaet, men dette garanteres af Bankinspektøren, af Handelsministeriet og 
Nationalbanken, kan Offentligheden sikkert føle sig forvisset om, at det virkelig er 
Tilfældet, og at der ingen Anledning er til Panik.« 

Og endelig lod ogsaa »Politiken« føre sig grundigt bag Lyset. I dette Blads ledende Artikel 
sagdes den 10. Juli 1922 bl. a.: »... Hvorved ogsaa er at bemærke, at Nationalbanken 
næppe havde valgt den Vej, at gøre et Indskud i Reservefonden, hvis ikke denne Banks 
Ledelse paa Grundlag af Bankinspektørens Indberetning og i fuld Overensstemmelse 
med Handelsministeren var kommet til den Overbevisning, at Landmandsbanken rummer 
saadanne Værdier, at et saadant Indskud fra alle Sider set er forsvarligt«. Godt to 
Maaneder senere erkender Bladet, at det er blevet Offer for et infamt Bluffmageri, og da 
giver Forargelsen over dette Bedrag sig kraftigt Udtryk i forskellige Betragtninger. Saaledes 
bemærkede »Politiken« den 19. September: »Landmandsbankens Erklæring maatte 
fornuftigvis forstaas saaledes, at Bankinspektørens Undersøgelse havde givet til Resultat, 
at naar 55 Vi Mili. blev afskrevet, vilde alle mulige Skader være bortopereret. Umuligt at 
tænke sig, at de 55 V2 Mili. Kr. beroede paa Bankens egen Vurdering, og at 
Bankinspektøren havde afgivet en helt anden og langt mere pessimistisk Beretning. Hele 



Ofjentlig heden blev faktisk narret af Meddelelsen - - « Og den følgende Dag (20. Septbr.) 
bringer Bladet en endnu skarpere Kommentar, idet det bl. a. skriver: »At 
Landmandsbanken Søndag den 9. Juli om Aftenen, udsendte en vildledende Erklæring, 
kan ikke bestrides. Heller ikke, at Meningen var, at den skulde virke vildledende. To 
Ministre kendte den og tre Nationalbankdirektører. Hr. Rothe undskyldte sig i Gaar med, 
at 

der ikke stod et eneste usandt Ord i den. Hvad nytter det, naar den faktisk med Hensigt 
bibragte Læseren et urigtigt Indtryk? - - For at bedømme det, der skete den 9. Juli, denne 
Sammensværgelse mellem Landmandsbanken, de to Ministre og de tre 
Nationalbankdirektører om at skjule Sandheden, maa man se at gøre sig klart, hvorfor det 
skete - -.« Saaledes skrev altsaa Hovedstadsbladene. 

Grev Bent Holstein kan dernæst i sin omfattende Dokumentation paapege, at ogsaa 
Pi'ovinsbladene i Almindelighed har faaet en fuldstændig fejlagtig Forestilling om 
Situationen. I de Blade, som lod sig forsyne med Materiale fra den konservative 
Generalkorrespondance, bragtes saaledes en orienterende Artikel, i hvilken man - 
ejendommeligvis - beklagede, at man fra ledende Sted altfor længe havde vendt det døve 
Øre til den af Professor Birck og Folketingsmand Lemvigh-Miiller mod 
Landmandsbanken rejste Kritik. (Besynderligt virker disse Betragtninger, naar man 
mindes, at disse to Mænd, som altsaa nu atter skulde gælde som gode konservative Mænd, 
var sat ud af Spillet af den jødiske Kapitalmagts Lejesvende i den konservative 
Rigsdagsfraktion og ikke mere taaltes som Konservatismens Repræsentanter paa Tinge, 
netop fordi de havde rettet Kritik mod Landmandsbanken og mod Højfinansens forrykte 
og samfundsskadelige Udskejelser. Det mente man vel nu at kunne se bort fra!) I 
Generalkorrespondancens Artikel hed det endvidere: »Man vil muligvis indvende at man 
ikke har Sikkerhed for, at den foretagne Operation virkelig fjerner alt, hvad der er sygeligt; 
man har muligvis kun fjernet det helraadne. Over for en saadan Indvending maa man have 
Lov til at henvise til Nationalbankens Garanti, Bankinspektørens Revision og Samraadet 
med Handelsministeren. Der er handlet klogt ved at sige Sandheden og, som vi maa 
formode, den fulde Sandhed.« 

Med Hensyn til den socialdemokratiske Provinspresse citerer Grev Holstein Kommentaren 
i »Demokraten« i Aarhus, i hvilken der den 12. juli 1922 bemærkedes: »Foruden de godt 
25 Mili. Kr. fra sidste Aar har Banken nu ved Bankinspektørens Lygte fundet Værdipapirer 
og Tilgodehavender til et Beløb af 55 3/4 Mili. Kr., som faktisk er værdiløse og maa slettes 
af Bøgerne. - Og da det nu ikke længere blot er Banken, der paastaar, at Bunden er naaet, 
men da dette garanteres af Bankinspektøren, af Handelsministeren og Nationalbanken, 
kan Offentligheden sikkert føle sig forvisset om, at det virkelig er Tilfældet, og at der ingen 
Anledning er til Panik. 

Og endelig kommer de samme Tanker frem i hele den radikale Provinspresse, hvis førende 
Blad, »Fyns Venstreblad«, i en ledende Artikel gav Udtryk for, at der nu uden Tvivl var 
gjort rent Bord. Thi - fortsatte Bladet: »Man har gravet ned for at finde den faste Grund, 
hvorpaa der med Sikkerhed kunde bygges, og at man har gravet dybt nok, derfor 

staar Bankinspektøren og Nationalbanken som Garanter: Bankinspektøren har foretaget 
en kritisk Gennemgang af samtlige Bankens Engagementer og man tør vel gaa ud fra, at 
naar Nationalbanken er traadt støttende til, saa har den ogsaa foretaget en nøje 



Undersøgelse.-Det vil sikkert ogsaa nu fra forskellige Sider blive paastaaet, at man ikke 

er naaet til Bunds, men deroverfor maa det være tilstrækkelig at henvise til 
Bankinspektørens og Nationalbankens Garanti; den maa være fuldt betryggende.« 

Saaledes var altsaa Bedømmelsen af 9. Juli-Erklæringen i den ikke instruerede danske 
Presse. Bedømmelsen er absolut ensartet. Den gaar ud paa: 

1) Erklæringer, som udstedes af Landmandsbankens Direktion og Bestyrelse, er 
upaalidelige, men 

2) en Erklæring, som udstedes med Bankinspektørens og Nationalbankens Garanti, maa 
formodes at sige den fulde Sandhed. 

3) Den foreliggende Erklæring fastslaar, at Bankinspektørens Tabsvurdering paa 55 3 A 
Mili. Kr. danner Grundlaget for den ny foretagne Rekonstruktion og 

4) at man, da Rekonstruktionen er foretaget efter Bankinspektørens Opgørelse med 
Nationalbankens og Regeringens Billigelse, maa gaa ud fra, at der dermed ogsaa er 
gennemført en Ordning til Bunds, en Ordning, der holder! 


Overfor alt dette tillader nu som nævnt Nationalbankdirektør Dr. jur. Carl Ussing sig, i sin 
1926 udgivne Bog om den af ham ledede Bank dristigt at paastaa, at ingen Steder var 
Erklæringen bleven misforstaaet, ingen Steder var der røbet nogen Formodning om, at de 
nævnte 55 3/4 Mili. Kr. skulde støtte sig til Bankinspektørens Opgørelse o.s.v. Erklæringen 
af 9. Juli havde paa ingen Maade virket vildledende, og Pressen havde ogsaa forstaaet den 
rigtig. Hvis det ikke havde været Tilfældet, vilde det dog efter hans Mening have været 
»sandsynligt, at den urigtige Læsning var kommen frem i Pressens Børskommentarer«. 
Men saadan en Fejllæsning har han ikke lagt Mærke til. Slet ikke!! Dr. Ussings Ord om 
dette Problem skal her gentages. Han erklærer kort og godt, at hvis Kommentarerne i 
Bladene havde vist, at Publikum ikke havde fattet Sandheden, havde misforstaaet Sagen, 

»saa vilde vi (d.v.s. Nationalbanken), uagtet der ikke paa den Tid var synderlig Tid i 
Banken til at studere Aviser, vistnok være gjort opmærksom paa en saadan Fejltagelse - og 
derved faaet Anledning til at retlede den«. 

Han hævder endvidere, at man ej heller i September var bleven gjort opmærksom paa, at 
Juli-Erklæringen var bleven læst forkert. Saa dristigt - lyver denne iøvrigt saa hæderlige og 
uangribelige Mand. Saa stærkt er han ved Berøringen med Landmandsbankens 
Svindlerklike indoptaget i jødisk Aand, at han ikke mere kan skelne mellem Sandhed og 
Løgn, ej heller føler Pligt, end ikke har Evnen til at sige Sandhed! 

Nationalbankdirektøren finder i sit Forsvar paa talrige andre Taabeligheder. Dr. Ussing 
bebrejder bl. a. Prof. Axel Nielsen, at denne i første Bind af sin Bankpolitik (S. 375) om de 

55 Millioners Tab urigtigt bemærkede, at »en d. 9. Juli udsendt Erklæring meddelte, at 
Bankinspektøren havde opgjort Tabet hertil”. Harmfyldt spørger Nationalbankdirektøren, 
hvorfor det ikke meddeles til de Unges Belæring, hvem der havde afgivet Erklæringen, 
hvorfor det ikke omtales, »at de, der havde set Erklæringen, før Landmandsbanken 
udsendte den, nemlig to Ministre, Bankinspektøren, Nationalbankens to Diektører og 
Repræsentantskabets Formand ikke har læst Erklæringen paa den Maade, som 



Professoren refererer den«. Ogsaa her overser Dr. Ussing, at det ikke er afgørende, 
hvorledes Deltagerne i Forhandlingen saa paa Sagen, da dejo kendte de to Tabsopgørelser, 
men derimod, at disse Herrer lod en Erklæring komme frem i Offentligheden, som læst i 
Sammenhæng maatte føre til en urigtig Bedømmelse af Situationen og altsaa maatte 
betegnes som bevidst vildledende. 

Naar Ussing saa endelig taler om, at han jo kun havde det Formaal med 
Foranstaltningerne at redde Tusinder af sine Medborgere fra Ruin, maa heller ikke 
saadanne Fraser tages altfor højtideligt, naar hele Aktionen lader erkende, at Alt kun var 
anlagt paa, med List og Lempe at lede Regeringen ind i Hjælpeforanstaltninger, der skulde 
sikre den særligt i Landmandsbanken interesserede jødiske Kapitalmagt mod Tab paa 
Skatteborgernes Bekostning. Og en topmaalt Skandale er det, at den Udvikling, der 
indlededes med den famøse Juli-Erklæring, tilsidst kostede Samfundet flere Hundrede 
Millioner 

Kroner, og middelbart forvoldte uendelige andre Vanskeligheder af økonomisk Art. 

Hele den Holdning, Nationalbankdirektør Ussing viste i den her omhandlede Sag, virker 
overhovedet komplet meningsløs og inkonsekvent. Det er absurd, at en Mand, som før 
Verdenskrigen kæmpede for Moral og Sømmelighed i det offentlige Liv, senere skulde 
svigte sine egne Idealer. Mere ejendommeligt er det, at han beklager at have maattet 
erfare, at han ikke kunde stole paa Gluckstadts Ord, idet han derved som nævnt 
pointerede, at det jo netop hørte til Bankmænds Ære at vise streng Ordholdenhed. Han 
synes her at have glemt, at han selv var - Bankdirektør, endog den ansvarlige Leder af 
Landets fornemste Bank. Erklæringen af 9.Juli 1922 viste kun altfor tydeligt, at hans Ord 
ikke gjaldt mere end Gluckstadts, thi de var begge lige enige om at føre Folket bag Lyset. 
Men Gliickstadt undlod dog at pynte paa sin Handlemaade, medens 
Nationalbankdirektør, Dr. juris Carl Ussing i sin Betænkning til sin Banks 
Repræsentantskab ikke undsaa sig for højtideligt at erklære, at den foreliggende Sag kun 
kunde blive et Spørgsmaal om Lovfortolkning, men ikke om Moral. Thi: 

»Fortolkningen kan være gal eller rigtig; men ingen kan laste Folks Moral, fordi de mener, 
at der i et Forhold er Hemmeligholdelsespligt, og fordi de samvittighedsfuldt søger at 
efterkomme denne Pligt. At køre op med Leveregler som »Aabenhed«, »Ærlighed«, 
»Offentlighed i alle Forhold«, det falder for de Moralkrænkede saa let, naar det gaar ud 
over andres Ære, indtil deres egne Interesser bliver gaaet for nær ved ulovlige 
Indiskretioner.« 

Disse Fraser havde Overretsassessor Carl Ussing ikke ved Haanden i 1909; ellers var hans 
i 19.000 Eksemplarer udgivne Piece »Offentlig Moral« næppe blevet til. Men Fraserne 
kunde selvfølgelig være gode nok for Nationalbankdirektøren, selv om man herefter ikke 
rigtigt vil kunne indse, med hvilken 

Ret han er moralsk forarget over Gluckstadts Adfærd. Mest besynderligt er det imidlertid, 
at Hr. Carl Ussing, som ifølge sit eget Skrift følte sig skuffet over Gliickstadt allerede i 
November 1921, da Sikkerhedsmarginen fra Opkøbssyndikatet indbetaltes i Aktier i Stedet 
for kontant, dog uden videre senere hen, i Juli 1922, da næsten alle 30 Mili. Kr. mod 
Forventning var gaaet med til Støtteaktionen, stoler paa Gluckstadts Tabsberegning og 
vrager Bankinspektørens, og paa dette Grundlag giver fast Tilsagn om yderligere 30 Mili. 



Kr. som Reservefond. Man fristes nærmest til heroverfor at konstatere i Overensstemmelse 
med Grev Bent Holstein, at saadan noget kan kun en intellektuel og moralsk Analfabet 
præstere. 

Noget ærligere er derimod Stats- og Finansminister Niels Neergaard, som den 19. 
September 1922 i Folketinget fremsatte følgende for en Parlamentariker særlig 
karakteristiske Betragtninger: 

”... Nu siger man, at det var et vildledende - ja, der er endogsaa nogle, der har været saa 
langt ude, at de har antydet, at der var et bevidst vildledende Communiqué. Dette 
Communiqué er jo Landmandsbankens, men det blev forelagt Nationalbanken og de to 
tilstedeværende Ministre, og den Form, det gik ud i, gjorde vi ikke Skridt for at forhindre. 
(Munterhed.) Nej, det har jeg erkendt fra først til sidst, og det er vi forsaavidt ogsaa 
medansvarlige for, skønt vi ikke har affattet det. Men der staar ikke noget urigtigt deri. (En 
Stemme: Jo!) ... Nej, det gør der ikke, naar man læser det rigtigt. (Afbrydelse.) Bemærk 
blot det: Naar man læser det rigtigt, staar der ikke noget deri, som ikke er i 
Overensstemmelse med de virkelige Forhold. (Afbrydelse.) Men man bebrejder altsaa, at 
dette Communiqué ikke gav fuld Besked. Nej, thi hvis man skulde have givet fuld Besked, 
saa havde det hele været slaaet i Stykker i samme Øjeblik. Naar Nationalbanken besluttede 
sig til denne Hjælpeaktion, var det en nødvendig Betingelse for, at den kunde lykkes, at 
man ikke vidste, at der var to Vurderinger, der stred mod hinanden. Men hvad der ikke er 
sagt i Communiqué'et er det, at det er bygget paa Bankinspektørens Erklæring. Det staar 
intetsteds deri, og det er aldeles ikke en Følge af en logisk Analyse af Erklæringen.... 

En Betingelse for, at Arrangementet kunde gennemføres den Gang, var, at ingen udenfor 
den Kreds, der var samlet i Nationalbanken, fik Kundskab om Sagen, det vil sige fik 
Kundskab om Bankinspektørens af- 

vigende Erklæring. Og dette afgav vi Løfte om. Følgen deraf var, at jeg ikke forelagde mine 
Kolleger i Ministeriet Bankinspektørens Erklæring, og det Forhold, som hang sammen 
med den, men nøjedes med at forklare, hvad der var sket og paa hvilket Grundlag der var 
sket en Vurdering, saaledes den, som Nationalbankens Hjælpeaktion var baseret paa. Og 
denne Bevarelse af Bankinspektørerklæringens absolutte Hemmeligholdelse maatte 
opretholdes, lige indtil Nationalbankens Hjælpeaktion var strandet. Som Følge deraf har 
ingen af Ministrene vidst noget derom, før dette er indtraadt for faa Dage siden. Dette 
gælder ogsaa Justitsministeren. Nu er det klart, at under saadanne Forhold er det absolut 
kun Handelsministeren og mig, der har Ansvaret - jeg vil endda slet ikke hænge mig i, at 
kun Handelsministerens Navn staar under Communique'et, jeg stiller mig fuldt ud ved 
Handelsministerens Side og deler fuldtud Ansvaret med ham, fordi jeg den Aften var enig i 
det der blev gjort. Men mine øvrige Kolleger har intet som helst Ansvar for, hvad der den 
Gang skete. Derfor er det ganske naturligt, at der i Ministeriet er afvigende Meninger om 
Rigtigheden af, hvad der skete, og at der er dem af mine Kolleger, som mener, at det var 
urigtigt, og at man hellere skulde være gaaet en anden Vej. Jeg er heller ikke i Tvivl om, at 
det samme er Tilfældet for flere indenfor mit Parti.« 

Statsministerens Ord er Tvetydighedens Tale. Han erklærer, at der ikke er noget 
vildledende i Erklæringen, endsige bevidst vildledende, men indrømmer samtidigt, at 
Communiqué'et ikke giver fuld Besked og at det navnlig ikke indeholdt noget om 
Bankinspektørens afvigende Beregning. Hvordan disse to Ting kan forliges med hinanden, 
vil til alle Tider blive Ministerens Hemmelighed, men aaben og redelig Mands Tale er det 



ikke. Det hævdedes i Meddelelsen, at Landmandsbanken skønnede, at Bankens egen 
Kapital maatte have en Værdi paa ca. 105 Mili. Kr., der maatte desuden ifølge Meddelelsen 
gaas ud fra, at der bestod Overensstemmelse mellem Bankdirektørens og 
Bankinspektørens Tabsberegning, eftersom der ikke antydedes nogen Dissens, at altsaa 
Bankinspektørens Opgørelse dannede Grundlaget for Hjælpeaktionen o.s.v. - og alt dette 
stemte i Virkeligheden ikke. Til Trods herfor paastod Neergaard, at der fandtes ikke noget 
urigtigt i Communiqué'et, hvis man - ja, hvis man da forstod at læse det rigtigt. 

Naa, der var desværre kun faa, der evnede at sætte sig ind i den rabulistiske Tankegang, 
Statsministeren saa ihærdigt forsvarede, og derfor maatte han selvfølgelig ligesom Dr. 
Ussing se sig udsat for de haardeste Angreb. Dem var han først ude for i den overordentlige 
Rigsdagssamling i September 1922, senere i Pressen. I Bladene gik bl. a. Grev Bent 
Holstein grundigt i Rette med Dr. Ussing og de to Ministre i den allerede foran nævnte 
Artikelrække i »Aarhus Stiftstidende« (13. Januar 1923 og følgende Dage, genoptrykt i 
Piecen: »Landmandsbankens Dødskamp og Livlægernes Bulletiner -«, Kbh. 1926), i 
hvilken bl. a. endnu fremhævedes, at Communiqué'et allevegne var blevet opfattet som en 
Embedserklæring, der rigtignok manglede Underskrift, men dog gav Udtryk for et 
Arrangement, der var tilvejebragt efter en officiel, embedsmæssig Undersøgelse og som 
saadan var af absolut forpligtende Karakter. 

Selve Angrebene gav Statsminister Neergaard Anledning til to Gange at indlede 
Fornærmelsesproces mod de Personer, der beskyldte ham for usandfærdig Tale. I det 
første Tilfælde sagsøgte han Formanden for Kirkelig Forening for indre Mission i 
Danmark, fhv. Sognepræst Carl Moe, fordi denne i et Møde i Harboøre Kirke den 5. 
November 1922 (ifølge Referat i »Ringkøbing Amts Dagblad”) bl. a. havde sagt, at 
Statsministeren havde gjort sig skyldig i bevidst Løgn. Præstens Ord havde været: 
»Djævlens Væsen er Løgn, og han er Løgnens Fader. Og ude i Verden ophøjes Løgnen; 
hvor er denne Verden gennemtrukket og gennemsivet af Løgn. Vi møder Løgnen hos 
Statens Styrere, Konger, Fyrster, Ministre, Rigsdagen - hele Regeringsmaskineriet er 
gennemtrængt af Løgn. De lyver, naar det passer dem og dementerer bagefter. Vi har nylig 
haft et Eksempel med den danske Landmandsbank, hvor Regeringens Chef gjorde sig 
skyldig i bevidst Løgn; men alligevel sidder han stadig paa sin høje Ærespost, uagtet han 
vitterlig har løjet. Det er forfærdeligt, at det kan ske.« I Retsmødet 

59 

i Odense vægrede den gamle 74-aarige Præst sig ved at indgaa Forlig, idet han gjorde 
gældende, at han ikke havde nævnt Statsministeren ved Navn, men havde talt om 
Regeringens Chef og iøvrigt blot havde villet revse Tiden uden at fornærme 
Statsministeren. Det havde navnlig været ham om at gøre at faa konstateret, om 
Statsministeren virkelig havde gjort sig skyldig i bevidst Løgn. En Fornærmelse kunde ikke 
foreligge, naar det, han havde sagt, beroede paa Sandhed. Dommen faldt den 23. Decbr. 
Den lød paa Mortifikation af de to mod Statsministeren benyttede Udtryk »skyldig i 
bevidst Løgn« og »vitterligt har løjet«, endvidere paa en Bøde paa 400 Kr. til Statskassen. I 
Domspræmisserne gaves der imidlertid Præsten Ret i det afgørende Punkt, idet der 
udtaltes, at der maatte gives Pastor Moe Medhold i, »at Erklæringen var affattet saaledes, 
at Publikum i Almindelighed maatte forstaa den, som om der ingen Uoverensstemmelse 
var mellem Bankens og Bankinspektørens Vurdering af Bankens Tab«. Da imidlertid 
Neergaard nægtede, at der var noget urigtigt eller vildledende i Erklæringen og Pastor Moe 
ikke mentes at have godtgjort, at han havde Føje til at sigte Neergaard for bevidst Løgn, 



faldt der Dom efter Straffelovens § 216. (Jf. Politiken, 24. 12. 1922.) Ogsaa i den senere 
afgivne Landsretsdom tales om »den Uklarhed i Meddelelsen (d.v.s. Juli-Erklæringen), der 
kunde give og har givet Anledning til urigtig Opfattelse af de i Meddelelsen omhandlede 
Forhold«. Ogsaa Grev Bent Holstein blev dømt for Fornærmelse af Statsministeren, fordi 
han i en Artikel om den politiske Situation i »Nationaltidende«, den 1. Decbr. 1922 havde 
udtalt, at Neergaard havde gjort sig skyldig i Løgn, ligesom før ham Edvard Brandes i 
Forhandlingerne om de vestindiske Øer; ganske vist ikke direkte, men paa en finere 
Maade«. Til Begrundelse for denne Opfattelse tilføjedes: »Den berygtede Bankerklæring 
har ikke hans Underskrift, for den var overhovedet ikke underskrevet, men han kendte den 
dog og havde givet den sit Samtykke. Der stod heller ikke en positiv Løgn i den, men den 
var dog affattet 

60 

saaledes, at den for almindelige Medborgere skulde skjule den uhyggelige Sandhed.« 
Ogsaa i dette Tilfælde faldt der Dom, omendskønt Retten anerkendte, at Erklæringen af 9. 
Juli var objektivt falsk og vildledende. 

Særligt graverende var det endelig, at den saa omstridte Erklæring bidrog til at fremkalde 
det Indtryk, at de for den trufne Ordning ansvarlige Personer var sikre paa, at Ordningen 
vilde holde. Ogsaa heri forelaa en skæbnesvanger Vildførelse af den offentlige Mening. Thi 
Nationalbankdirektør Ussing har selv maattet indrømme, at han ikke rigtigt stolede paa 
Gliickstadts Beregninger, og blandt Ministrene var der idetmindste een, som ikke kunde 
underkende Bankinspektørens Skøn, nemlig Handelsministeren. Han kunde ikke fæste Lid 
til det af Banken vurderede Tab paa 55 3/4 Mili. Kr., naar Bankinspektørens laa 90 Mili. 
Kr. højere, og han maatte fra Begyndelsen af være klar over, at Ordningen aldrig vilde føre 
til det ønskede Resultat, saasnart man maatte gaa ud fra, at der endnu udover det i 
Communiqué'et nævnte Tab maatte regnes med den formidable Difference paa 90 Mili. Kr. 
Derfor resumerer Grev Bent Holstein med Rette i sin ovennævnte Piece: 

»Konsekvensen af 9. Juliordningen maatte være et af to. Enten Bankinspektørens 
Afskedigelse, eller en officiel, om end diskret Billigelse af, at Landmandsbanken i en 
Række Aar skulde fortsætte med at afgive urigtige Regnskaber , indtil Differencen 
mellem de to forskellige Vurderinger var udlignet.« 

Handelsminister Tyge Rothe havde et særlig tungt Ansvar for den Udvikling, der førte til 
Juli-Forhandlingerne. Han var i Tide bleven advaret mod den truende Katastrofe. Han 
burde straks efter at den konservative Folketingsmand Lemvigh-Muller i Oktober 1921 
kraftigt havde paatalt Spekula- 

tionens Udskejelser og samtidig havde paa vist Nødvendigheden af en energisk 
Bankkontrol, have foranlediget Bankinspektøren til at undersøge Landmandsbankens 
Forhold. Det gjorde han ikke. Hvis han havde opfyldt sin embedsmæssige Pligt, vilde den 
falske Regnskabsaflæggelse for 1921 være blevet forhindret, og det vilde ogsaa have været 
muligt i Tide at stoppe Nationalbankens Støtteaktion. Neergaard vilde næppe have haft 
Mulighed for at gennemføre sit Dollarlaan i Decbr. 1921 med Gliickstadts Hjælp, hvis 
Bankinspektøren i Tide havde faaet Ordre til at indlede Revisionen. Denne Forsømmelse, 
der iøvrigt ogsaa muliggjorde Videreførelsen af omfattende Aktiespekulationer fra 
Landmandsbankens Side, kom Samfundet dyrt at staa og dannede navnlig 
Forudsætningen for Juli-Ordningen, hvorved Begyndelsen blev gjort til Overførslen af 
Risikoen ved Banksammenbrudet fi'a Bankens Kunder og Aktionærer til Samfundet. Som 



Forholdene idag et oplyst, ligger det klart for Dagens Lys, at netop dette blev tilstræbt, og 
at Handelsministeren derved blot udførte de Ordrer, han modtog fra Gluckstadt, 
henholdsvis den jødiske Kapitalmagt, men dette gør ikke Ansvaret mindre, snarere større. 
Hvilket Komediespil Handelsministeren drev, viste sig ogsaa netop i Julidagene deri, at 
han kendte Bankinspektørens Opgørelse flere Dage, før han berammede Forhandlingerne 
til Lørdag den 8. Juli, og at han ogsaa paa Gliickstadts Henstilling pressede 
Nationalbanken til at gaa med til yderligere Forhandlinger Søndag den 9. Juli. Han var 
Højfinansens Mand, talte om Nødvendigheden af et grundigt Tilsyn med Bankerne, om 
Bekæmpelse af Aktiespekulationen o.s.v., men undlod at respektere sine egne Love overfor 
Landmandsbanken. Ogsaa herom fremsatte Bent Holstein nogle grundlæggende 
Betragtninger i sin ovennævnte Piece, idet han bl. a. bemærkede: 

»Men i hvilken Bank havde Aktiespekulationen sit fornemste Rygstød? I 
Landmandsbanken. Og i hvilken Bank trivedes den mest haardhændede og hasarderede 
Dividendepolitik? I Landmandsbanken. Hvilken Bank flottede sig med de mest 
ekstravagante Vekselererforbindelser? 

Landmandsbanken. Og i hvilken Bank støttede man mest systematisk sine egne Aktiers 
Kurs? I Landmandsbanken. 

Hr. Tyge Rothe var taktfuld. I syv Maaneder efter at Hr. Lemvigh-Miiller i Folketinget 
havde opfordret ham til at mobilisere Bankinspektoratet, holdt Hr. Rothe sig beskedent 
tilbage, han vilde ikke forstyrre den mægtige Etatsraad Gliickstadts Cirkler. Og Hr. 
Gluckstadt spillede videre, fik Den private Laanebank i sine Garn (imod Bankinspektørens 
Protest, men med Sanktion fra de Herrer Neergaard og Rothe) og klædte igennem det 
berømte Konsortium »Ergor« Nationalbanken af for en Snes Millioner, hvor det lykkedes 
at holde Landmandsbankens Aktier 10-12 Procent over Pari (!) lige indtil Katastrofen kom 
den 9. Juli. 

Da afsluttede de Herrer Neergaard og Rothe den taktfulde Periode med en sidste Cadeau 
til Hr. Gluckstadt. De godkendte en officiel Erklæring , som angav 
Landmandsbankaktiens Kursværdi til cirka 110. Den var cirka o.« - 

Tyge Rothe maatte til sidst tage Konsekvensen af sin Handlemaade. Efter at han i 
September-Dagene havde været udsat for kraftige Angreb i Tingene, maatte han den 9. 
Oktober 1922 træde tilbage fra sin Post som Handelsminister. 

Under Forhandlingerne Natten mellem 9. og lo. Juli havde Statsminister Neergaard lovet 
at arbejde hen imod, at Staten overtog Garantien for den af Nationalbanken bevilligede 
Reservefond. Senere viste det sig, at Ministeren ikke rigtigt vilde være ved, at han havde 
lovet at hjælpe i denne Retning. Stemningen i Folket var jo endnu ikke rigtig forberedt. 
Med Hensyn til Statsgarantien fremsattes derfor i den officielle Redegørelse, Direktørerne 
W. Stephensen og C. Ussing aflagde til Repræsentantskabet - efter September- 
Rekonstruktionen, 1922 - følgende meget oplysende Betragtninger: 

»Hvad angaar den os ved nævnte Lejlighed af Staten stillede Udsigt til Statsgaranti, vil 
Repræsentantskabet erindre, at Regeringen viste sig villig til at forelægge Forslaget for 
Rigsdagen allerede i Juli, og mente da at kunne faa det vedtaget, dog ikke uden stærke 
Rivninger, og mange Udfald mod Landmandsbanken, hvorimod man ikke kunde love, at 
Garantien vilde kunne gennemføres i næste Rigsdagssamling. Af Hensyn 

til den for Landmandsbanken nødvendige Ro gav Nationalbanken Afkald paa 
Statsgarantien. Det var at ønske, om Pressen ogsaa kunde vise Resignation.« 

Nationalbanken havde altsaa forbigaaende givet Afkald paa Statsgarantien. I Mellemtiden 
havde Forholdene ogsaa ført med sig, at de 30 Mili. Kr., som var bleven stillet i Udsigt i 
Juli-Deklarationen, klart maatte erkendes som tabt, da Forhandlingerne om 
Rekonstruktionen i September 1922 indlededes. For at sikre Nationalbankens Interesser, 
gik Regeringen derfor ogsaa først med til, at de som Reservefond bevilligede 30 Millioner 
Kroner skulde omlægges og indgaa i den nytegnede Præference-Aktiekapital. 

Men dermed havde ogsaa hele Transaktionen fra Julidagene opfyldt sit Maal. Hensigten 
var, som Neergaard ogsaa fremhævede i September-Forhandlingerne i Rigsdagen, at 
præparere Stemningen i Folket for den planlagte Ordning, at gøre Folket fortroligt med, at 
Samfundet overtog Risikoen ved den truende Katastrofe, at forberede Skatteborgerne paa, 
at de i dette Tilfælde maatte bringe store Ofre for at forebygge en Landskatastrofe. Det 
skulde, som Børskommissær Julius Schovelin saa drastisk forklarede i sin Tale i 
Landstinget den 21. September 1922, gaa Trip, Trap, Træsko. Schovelin udtrykte derved 
Haabet om, at det nu maatte blive ved Trap, og at der ikke maatte komme nogen Træsko! 
Ak, Haabet var forfængeligt. Der kom ikke blot Træsko, der kom tre Gange Træsko, 1923, 
1926 og 1928, og Katastrofen blev af et Omfang, der oversteg langt de uhyggeligste 
Forventninger. 

Den Rekonstruktion, som senere vedtoges af Rigsdagen, blev gennemført under 
Forudsætning af, at baade Landmandsbankens Direktion og Bankraad vilde træde tilbage. 
Dette Krav blev opfyldt, dog forvoldte det Nationalbanken store Vanskeligheder ogsaa at 
faa Bankdirektør Emil Gluckstadt til at nedlægge sit Hverv. Dr. Ussing beretter i sin Bog 
om Nationalbanken, at hans Banks Direktion efter Julibegivenhederne 

»orienterede sig hos de andre Hovedbanker, hos Statsministeren og ledende 
Forretningsmænd og overalt fik den Mening tilbage, at Gi. maatte anses som den eneste, 
der kunde føre Banken igennem«! Klogere var de altsaa ikke. Ejendommeligt er det 
imidlertid, at ogsaa Nationalbankens ledende Mænd, i Modsætning til Dr. Ussings 
Fremstilling, skal have modsat sig Gliickstadts Afsættelse. Det fortæller idetmindste 
Gluckstadt selv (jvf. Fru Laura Gliickstadts Skrift S. 156). Her fortæller Gluckstadt bl. a., at 
»stærke Kræfter, der vilde mig til Livs, fandt Ordningen af 8.-9. Juli alt for gunstig for 
Landmandsbanken og derfor ikke kunde helme, før den var stødt omkuld.«»De sigtede« - 
fortsætter han, »paa mig, og de ramte baade mig og Banken.« De kunde nemt have naaet 
det tilstræbte Maal; thi han havde - erklærer han - ikke klamret sig til Banken. Han havde 
straks efter Ordningen af 9. Juli saavel overfor Bankraadets Formand som overfor 
Nationalbankens Db'ektion tilbudt sin Demission, men ingen vilde høre Tale derom. Og 
Gluckstadt tilføjer: »Da nu Angrebene imod mig forstærkedes, henvendte jeg mig paany til 
Bankraadets Formand, som til dets Viceformand og anmodede atter om min Afsked. De 
henvendte sig i Nationalbanken for at høre dens Mening. Jeg modtog samme Dag det Svar, 
at man absolut modsatte sig et saadant Skridt fra min Side. Det var tværtimod min Pligt 
trods Angrebene at fortsætte Arbejdet.« 

Her staar Erklæring mod Erklæring. Hvem der har Ret af disse to upaalidelige Mænd, kan 
ikke afgøres. Kun kan bl. a. konstateres, at Nationalbanken allerede den 13. Juli 1922 
meddelte Landmandsbankens Direktion, at man ønskede at føre nøjere Kontrol med 



Bankens Dispositioner, bl. a. med den daglige Handel med Landmandsbankens Aktier, 
vedrørende de formentlig nødvendige Nedsættelser i Bankens Administrationsudgifter, 
større Laaneaktioner i Ind- og Udland, Aarsregnskabets Udarbejdelse o.s.v. Og Skrivelsen 
sluttede: »Uagtet vi ikke er i Tvivl om, at den ærede Bank er enig i ovenstaaende, vilde vi 
sætte Pris paa en Udtalelse desangaaende ved Paateg- 

ning paa nærværende Skrivelse, der bedes tilbagesendt.« 

Gliickstadt kviede sig ved at gaa med til en saadan Ordning, og der gik nogle Dage, inden 
han bekvemmede sig til sammen med en af de andre Direktører at underskrive. Samtidig 
gik han sine egne Veje, paa Trods af Nationalbankens Ønsker, navnlig ved at dirigere 
Syndikatets daglige Opkøbstaktik efter eget Forgodtbefindende. Han købte stadigvæk ind 
til en højere Kurs end det passede Nationalbanken, da han - ifølge Ussing, »med Støtte af 
samtlige børskyndige Medarbejdere i Banken frygtede en Katastrofe ved at gaa hurtigere 
end sket ned i Kursen og satte denne Opfattelse igennem«. Da Opkøbene standsede, var 
Kursen endnu omkring 80! Disse og andre Vanskeligheder, som opstod i Samarbejdet 
mellem Nationalbanken og Landmandsbanken, lader formode, at Ussing har Ret i sin 
Paastand. Paa den anden Side kan henvises til, at Gliickstadt endnu efter Udnævnelsen af 
Grosserer Ernst Meyer til Meddirektør i Landmandsbanken lod meddele i »Politiken”, at 
han til Stadighed var den administrerende Direktør og vedblivende vilde være det, mens 
Direktør Meyer maatte betragtes som Direktør Harhoffs Efterfølger og vilde virke som 
Bankdirektør Nr. 2. Ej heller dette borger for Rigtigheden af Gliickstadts Paastand om, at 
han selv havde tilbudt sin Demission. Hvis den skulde være rigtig, bliver iøvrigt ogsaa 
Ernst Meyers Forbehold uforstaaeligt. Denne havde nemlig - ifølge den Redegørelse, Fru 
Gliickstadt giver i sit tidt nævnte Skrift S. 177 - kun taget imod Opfordringen til at overtage 
Direktørstillingen »paa den udtrykkelige Betingelse og efter modtaget Forsikring fra 
Nationalbanken om, at min Mand vilde forblive i sin Stilling som Landmandsbankens 
administrerende Direktør«. Dette Forbehold havde jo været unødvendigt, hvis Gliickstadt 
alligevel vilde gaa. 

Meyers Tiltrædelse skete omkring den 1. September. Den 4. September tog Gliickstadt 
sammen med sin Frue ud af Landet, til England og Frankrig. Ussing taler i denne 
Sammenhæng om Gl.'s »frivillige« Rejse. Opholdet i Udlandet varede fra 

4. til 17. September. Den 18. s. M. nedlagde Gliickstadt sin Post som Direktør, og 
umiddelbart derefter drog han atter udenlands, til Paris, for dog nogen Tid senere at stille 
sig til Raadighed for den ifølge Lov af 21. September nedsatte Bankkommission. 

Alt imens havde Dr. Ussing haft nok at gøre med at overbevise Personer, der stod 
Gliickstadt nær, om Nødvendigheden af, at denne maatte vige sin Stilling. Racefællen 
Ernst Meyer ønskede som lige nævnt Gliickstadts Forbliven, Edvard Brandes havde endnu 
den 9. Aug. 1922 i en Skrivelse til Gi. udtalt Haabet om, at denne ikke maatte lade sig 
paavirke af ondsindede Bestræbelser, der kunde rettes mod ham, og det lykkedes først 
Ussing efter indgaaende Forhandlinger at foranledige Brandes og Bankens snævrere 
Bestyrelse til at se anderledes paa Sagen. Endelig, den 17. September 1922, kunde det 
meddeles Offentligheden, at alle de Medlemmer af Direktionen saavel som af 
Banh'aadet, der havde underskrevet det misvisende Regnskab, som udsendtes for Aaret 
1921, vilde gaa af. 



Som »fremragende« Personligheder, der vilde komme i Betragtning for Nybesættelsen af 
Direktion og Bankraad, nævntes samtidig bl. a. Direktør Cold, Generalkonsul Wilhelm 
Weimann og Direktør Hassing Jørgensen. Altsaa: To af Gliickstadts intimeste Spillebrødre 
og den Mand, som senere vandt »Navn« som Direktør for Revisions- og Diskontobanken, 
blev først nævnt som Emner for ledende Poster i Banken! Den 21. September var der Tale 
om, at to af Bankens Underdirektører, Mik-Meyer og Oluf Nielsen, skulde forfremmes til 
Direktører. Oluf Nielsen blev det sammen med den jødiske Grosserer og Formand for 
Grosserer-Societetet Ernst Sally Meyer. I det nydannede Bankraad blev Jødernes 
haandgangne Mand, Kammeradvokat Vagn Aagesen Formand, medens Kvartjøden, 
Grosserer Emil C. Hertz, fandtes blandt Medlemmerne. Af Hensyn til sin Formandspost i 
Grosserer-Societetet traadte Ernst Meyer den 1. April 1923 tilbage fra Direktørposten; han 
byttede ved denne Lejlighed Gaarde med Emil Hertz, idet han selv blev 

Bankraadsmedlem, medens Hertz indtog Stillingen som ledende Direktør i den 
rekonstruerede Bank. 

d) Den anden og tredje Rekonstruktion af Landmandsbanken den 22. September 1922 
henholdsvis den 5. Februar 1923. 

Juli-Arrangementet kunde selvfølgelig ikke holde. Det har uden Tvivl alle Deltagere i 
Forhandlingerne været klar over, ogsaa de to medansvarlige Ministre. Heller ikke ude i 
Folket stolede man helt paa de Oplysninger, der blev givet i Communiqué'et. Pressen tav. 
Dog indenfor de indviede Kredse havde man tydeligt paa Fornemmelsen, at Tabene var 
væsentlig større end 55 3/4 Mili. Kr. Schovelin berettede i Landstinget den 21. Septbr. 
1922: »Man sagde Mand og Mand imellem - Gud ved, hvor mange Gange jeg har hørt det 
paa Københavns Børs -: Ja, der maa vel lægges mindst 50 Mili. Kr. til.« Han pointerede 
endvidere, at de Herrer Ministre burde have vidst, at Bankdirektørens Opgørelse var 
fuldkommen forkert, fordi de havde den rigtige Opgørelse liggende for sig. Gliickstadt 
burde her have været den sidste til at give Raad, da han selv sad paa Anklagebænken. 

De Medvirkende til Juli-Arrangementet var senere ogsaa ude for anden Kritik, navnlig som 
skildret i Rigsdagens Forhandlinger i September. Det bebrejdedes dem bl. a., at de ikke 
straks i Juli havde indledet alvorlige Skridt til Rekonstruktionen. Denne Anskuelse 
imødegaas udførligt af Dr. Ussing i det ofte omtalte Memorandum til Nationalbankens 
Repræsentantskab. Der er flere Grunde, han fremfører til sit Forsvar. I første Række 
fremhæver han Gliickstadts Trusel om Bankens Lukning. Han mener heroverfor, at det i og 
for sig maatte være ret ligegyldigt, hvor megen Vægt man mente at burde lægge herpaa; for 
Forhandlingsdeltagerne maatte det være afgørende, om Gliickstadt paa Grund af truende 
Run blev nødt 

til at lukke, og en saadan Fare var nu engang til Stede. I September havde man derimod 
Tid til at forberede de fornødne Foranstaltninger, da Henstilling til Nationalbank og 
Regering om yderligere Hjælp allerede skete den 9. September. I Juli maatte man ogsaa 
holde sig til Gliickstadts Tabsberegning, som ikke gjorde yderligere Skridt end de allerede 
foretagne fornødne og først senere maatte man erkende, at Bankinspektørens Skøn var det 
rigtige. Man maatte endvidere ogsaa i Juli tage Hensyn til, at Regeringens og Rigsdagens 
Stilling ikke var afklaret og Folkeopinionen ikke forberedt. Hertil gives følgende yderst 
interessante Oplysninger i Beretningen til Repræsentantskabet: 



3. I Juli kendte vi ganske vist Statsministerens og Handelsministerens Opfattelse af det 
nødvendige i at holde Banken oppe ved Statshjælp. Men ingenlunde det øvrige 
Ministeriums Opfattelse, hvad ogsaa under Forhandlingerne blev fremhævet. Og endnu 
mindre Rigsdagens Opfattelse. Et fik vi i hvert Fald tydelig at vide, dette at 
Forhandlingerne paa Rigsdagen vilde ikke gaa glat, men under meget stærke Gnidninger, 
og altsaa efter al Sandsynlighed tage skæbnesvanger lang Tid. 

De to Ministre gik altsaa ud fra, at de handlede stik imod deres Regeringskollegers og 
Rigsdagens Ønsker, men de satte sig glat ud over det parlamentariske Livs Krav for at 
varetage den jødiske Kapitalmagts Interesser. Og bagefter var de for fejge til at staa inde 
for deres Forræderi mod deres politiske Principper ved straks at fremskaffe det statslige 
Garantitilsagn, de havde lovet Nationalbanken. Men Sagen var endnu værre. Thi næste 
Punkt i Beretningen lyder: 

4. Fremdeles havde Nationalbankens Hjælpeløfte i Juli hos mange skabt den 
Overbevisning, at det Offentlige ikke vilde lade Banken falde, og paa Grundlag af denne 
Overbevisning, som Pressen bidrog til at befæste, kunde de offentlige Forhandlinger i 
September foregaa uden Katastrofe. 

Her slap det ud! Her røbes, hvad der var den egentlige Hensigt med Juli-Arrangementet. 
Man akcepterede Gluckstadts 

Synspunkter for at vinde Tid til at præparere Stemningen, for at lave Landmandsbankens 
Rekonstruktion til et Statsanliggende. De jødiske Aktionærers Interesser var jo allerede 
reddet ved Nationalbankens Opkøbsaktion siden November 1921, nu skulde de jødiske 
Indskyderes (og dermed selvfølgelig ogsaa andre Indskyderes, som imidlertid i Forhold til 
jødiske Kapitalisters Interesser sikkert har været relativt ringe) sikres ved Statshjælp. 
Dette var Maalet, og den jødekøbte Presse faar i Punkt 4 Ros for at have ydet en god 
Indsats i dette »Oplysningsarbejde«. 

Saa kunde man altsaa i September i Rigsdagen tage fat paa den anden Rekonstruktion. Ca. 
12 Dage fandt i al Hemmelighed og i Ro og Mag Forhandlinger Sted mellem Regeringen, 
Landmandsbanken, Nationalbanken, Ø.K. og det Store Nordiske Telegrafselskab, og efter 
at disse var afsluttet, blev Rigsdagen indkaldt for, med Pistolen paa Brystet, inden 24 
Timer at godkende den Ordning, Regeringen ønskede gennemført. Overfor Rigsdagen 
skulde Sagen gennempiskes i en forrygende Fart. Da Ove Rode den første Forhandlingsdag 
hen paa Aftenen spørger Statsministeren, ” om det er rigtigt, at Statsministeren har 
erklæret, at denne Sag maa være færdig i Rigsdagen inden i Morgen tidlig«, svarer 
Neergaard:»Ja!« Men helt saadan vilde Rigsdagen dog ikke lade sig diktere. Det 
besluttedes, at Lovforslaget om Landmandsbankens Rekonstruktion skulde gaa i Udvalg 
og den 20. fortsattes Forhandlingerne i Folketinget, den 21. i Landstinget. Neergaard 
havde altsaa ikke helt saa meget Held med sin chok-Taktik den 19. Septbr. som Gluckstadt 
den 9. Juli 1922. 

Folket erfarede for første Gang om de nye Forhandlinger gennem en officiel Redegørelse, 
som udsendtes den 17. September 1922 om Aftenen. Heraf citeres: 

»Angaaende Rekonstruktionen af Landmandsbanken meddeles følgende: 


Da det har vist sig, at den i Juli Maaned i Aar af Nationalbanken 

tilsagte Støtte til Landmandsbanken ikke har skabt den nødvendige Ro og Tillid til Banken, 
har der i de seneste Dage været ført indgaaende Forhandlinger mellem Regeringen, 
Nationalbanken, Østasiatisk Kompagni, Store Nordiske Telegrafselskab og andre 
Institutioner samt Bankinspektøren. Som Resultat af disse Overvejelser er det bestemt, at 
Landmandsbankens finansielle Grundlag skal yderligere styrkes, ligesom Bankens Ledelse 
bør undergaa en gennemgribende Rekonstruktion. 

For at udelukke enhver Tvivl om Bankens Soliditet er der tegnet en Præferencekapital paa 
100 Mili. Kr., der overtages af Staten, Østasiatisk Kompagni, Store Nordiske og 
Nationalbanken, som i Stedet for de tidligere tilsagte 30 Mili. Kr. Reservekapital tegner 35 
Mili. Kr. Præferencekapital. 

Til Godkendelse af Statens Andel, som udgør 40 Mili. Kr., samt af nedennævnte 
Garantitilsagn, hvilket er Betingelserne for Ordningen, vil Rigsdagen blive indkaldt til 
førstkommende Tirsdag. 

Af Staten garanteres i det Omfang, som Finansministeren maatte finde forsvarligt, 
Nationalbanken de Laanetilskud, som denne maa anse det for fornødent at yde 
Landmandsbanken i Anledning af eventuelle Vanskeligheder i Overgangstiden... Indtil den 
vedtagne Ordning er endelig fastslaaet gennem Rigsdagens Godkendelse, begrænses 
Bankens Udbetalinger saaledes, at der paa hver enkelt Indlaanskonto eller 
Kontokurrentkonto kun kan hæves indtil 1.000 Kr.« 

Ogsaa Begrundelsen i denne officielle Redegørelse er selvfølgelig falsk. Hvis man vilde 
have sagt Sandheden, burde man have meddelt Offentligheden, at den af Gliickstadt 
foretagne Tabsregning, der dannede Grundlaget for Juli-Arrangementet, havde svigtet, og 
at man derfor nu maatte indlede mere omfattende Hjælpeforanstaltninger. Men en saadan 
Kritik vilde man naturligvis ikke tillade sig overfor den jødiske Storbedrager. løvrigt kunde 
Gliickstadt selv være tilfreds med den nu indledede Ordning, da Staten nu var bundet til 
Landmandsbankens Skæbne! Dermed var Alt naaet. I denne første Omgang gik Staten ind 
i Sagen med 40 Mili. Kr. samt en begrænset Statsgaranti, over hvis Omfang 
Finansministeren senere skulde træffe nærmere Bestemmelse. I Redegørelsen meddeltes 
endvidere, at der vilde blive indkaldt en ekstraordinær Generalforsamling i 
Landmandsbanken, hvor der skulde tages Beslutning vedrørende Nedskrivningen af den 
nuværende Aktiekapi- 

tal, og at H. N. Andersen havde lovet at indtræde i det nye Bestyrelsesraad. 

Tirsdag den 19. Septbr. maatte Regeringen endelig ogsaa give Folketingets Finansudvalg 
ren Besked. Her erklæredes bl. a., at man havde fortiet de Forhandlinger, der havde fundet 
Sted i Juli Maaned for ikke at skabe Uro paa et Tidspunkt, hvor man endnu ikke havde 
Klarhed over Forholdene. Det oplystes endvidere, at Bankinspektør Green paa det 
Tidspunkt havde opgivet Tabet til 144 Mili. Kr. Disse Erklæringer affødte selvfølgelig en 
lang Række Forespørgsler i Finansudvalget, og gav derefter Anledning til en indgaaende 
Debat i begge Ting, en Debat, som navnlig drejede sig om Juli-Ordningens Betimelighed og 
om det Ansvar, der paahvilede Deltagerne i disse Forhandlinger, fordi de var gaaet med til 
at give Offentligheden en fuldkommen vildledende Fremstilling af Landmandsbankens 
Stilling. Episoder fra denne Diskussion er gengivet foran. Det siger sig selv, at Kritiken 
navnlig satte ind fra Socialdemokratiets og de Radikales Side, som ikke kunde føle sig 



direkte medansvarlige for den nu opstaaede Situation. Socialdemokraten Hauge pegede bl. 
a. hen paa, hvorledes et menigt Medlem af Tinget (Lemvigh-Miiller) nogle Maaneder i 
Forvejen »spagfærdigt stod op paa denne Talerstol og prøvede at øve Kritik og sige et 
advarende Ord — den høje Regering var der straks med en Lovprisning af den Mand, der 
satte Landmandsbankens Eksistens paa Spil«. Det var - mente den socialdemokratiske 
Folketingsmand - de frie Kræfters Spil, der havde fremkaldt Katastrofen, og netop deri 
viste det sig, hvor nødvendigt det var, at Statsmagten øvede strengere Kontrol. Og Moralen 
havde lidt Skade. De ledende Mænd i Samfundet havde boltret sig i overdaadig Luksus, 
fabelagtig Flothed i deres Optræden osv., og dette slette Eksempel havde smittet nedadtil. 
Han fortsatte: »De ledende Mænd tjente ikke 10.000, 100.000, de skulde tjene Millioner; 
de skulde jo bruge dem for ret at vise sig, ofte paa den mest udfordrende, for ikke at sige 
paa den mest skamløse Vis. Og det kunde de gøre i 

Kraft af det Spil, der blændede saa mange, det Spil, som man animerede til, det Spil, som 
man satte saa højt i Modsætning til Samfundskontrol, Samfundsindseende med 
Virksomhederne. Og hvad var saa det meste af Spillet, hvad var det andet end Svindel, 
Svindel, Svindel?« Men nu maatte det være Slut hermed, nu maatte det ogsaa undersøges, 
om disse Mænd havde handlet forbryderisk i juridisk Henseende. Hauge krævede derefter, 
at det nu endelig maatte forbydes ved Lov, at Bankdirektører maatte tage Sæde i alle 
mulige Bestyrelser. Det konservative Medlem Pitzner var nu ligeledes naaet til 
Erkendelsen af, at det var rigtigt at indføre en saadan Bestemmelse, og iøvrigt forlangte de 
Konservative nu paa det bestemteste, »at alle Underskrivere af det falske Regnskab fjernes, 
enten de sidder i Direktionen eller i Bankraadet«. Og alle Partier var nu enige om, at en 
saadan Omdannelse af Bankledelsen var fornøden, og at der skulde gennemføres en 
Undersøgelse til Bunds. 

Samtidig lagdes Spiren til en Debat af principiel Betydning, nemlig Debatten om, hvilken 
Regering der er ansvarlig for Landmandsbankens Sammenbrud. Da Ove Rode gav en lille 
Antydning af, at det var den store Indførsel til Spekulation og Luksus, som havde ødelagt 
alt, replicerede Neergaard prompte, at »denne store Indførsel til Spekulation og Luksus 
foregik netop i langt det største Omfang i den Tid, der gik forud for denne Regerings 
Dannelse«. Neergaard havde jo Ret. Men han skulde ikke have sagt det; thi det var et 
farligt Tema, han her rørte ved. Her blev jo netop Ledemotivet anslaaet for de 
vidtspændende Forhandlinger om Skyldspørgsmaalet i Januar-Februar 1923 og navnlig i 
første Halvdel af Februar 1924. 

At Neergaard selv var klar over de farlige Konsekvenser, en alvorlig Drøftelse af 
Skyldsspørgsmaalet nødvendigvis maatte have for det parlamentariske Styres Anseelse, 
fremgik med al ønskelig Tydelighed af den Erklæring, han sammen med Venstres 
daværende Formand, S. Bror sen, udsendte den 

73 

21. September umiddelbart efter Rigsdagsforhandlingerne gennem Ritzaus Bureau. Den 
havde følgende Ordlyd: 

»Paa dertil given Foranledning ønsker vi i Overensstemmelse med vore Udtalelser i 
Folketinget at udtale, at vi meget maa advare imod, at man fra nogen Side lægger Ansvaret 
for den store Landsulykke, som er hændt, paa dette eller hint politiske Parti. Politik bør 
holdes ude fra denne Sag; ellers vil det blive umuligt fra alle Sider at mødes i Samarbejde 
for paa bedste Maa de at raade Bod paa Ulykken.« 



Den af Rigsdagen vedtagne Lov, som nu tog Bankinspektør Greens Beregning af Tabet til 
Grundlag for Forhandlingerne, svarede i det store og hele til det Forslag, der var 
udarbejdet af Regeringen. Dog blev det bestemt, at ikke alle 100 Mili. Kr. skulde tegnes 
som Præferenceaktier, men kun 70 Mili. Kr., medens 30 Mili. Kr. skulde overføres til 
Bankens Reservefond efter Nedskrivning af den gamle Aktiekapital. Af de 70 Mili. Kr. 
skulde ifølge Loven Staten overtage 40 Mili. Kr., Østasiasiatisk Kompagni 20 Mili. Kr., 
Nationalbanken 5 Mili. Kr. og Store Nordiske Telegrafselskab 5 Mili. Kr. De 30 Mili. Kr. til 
Reservefond skulde indskydes af Nationalbanken. Med Hensyn til sidstnævnte Beløb 
udtaltes i Folketingets Udvalgsbetænkning, at man under Hensyn til Juli-Arrangementet 
ansaa det for rigtigt, at Kapitaltilskudet skete paa den Maade. Grev Bent Holstein, som i og 
for sig ansaa hele Ordningen for betænkelig, og som rettede en sønderlemmende Kritik 
mod Ministrene Neergaard og Rothe, var den eneste af Medlemmerne, der undlod at 
stemme. Bortset herfra stemte alle Rigsdagsmænd i begge Ting for Loven. Det samtidigt 
forelagte Lovforslag om Oprettelse af en Undersøgelseskommission fandt enstemmig 
Tilslutning. 

I Lov om Statens Medvirken til en Reorganisation af Den danske Landmandsbank af 21. 
Septbr. 1922 bestemtes det end- 

videre, at der af Bankens regnskabsmæssige Aarsoverskud forlods skulde tillægges 
Præferencekapitalen 5 pCt. Udbytte. Den nydannede, af Nationalbanken til Raadighed 
stillede Reservefond paa 30 Mili. Kr., som først skulde indbetales, efter at de gamle Aktier 
var nedskrevet til 10 pCt., skulde dernæst forrentes med 5 pCt. til Indskyderen. Der 
indførtes endvidere i Loven, at det af Staten indskudte Aktiebeløb skulde holdes udenfor 
Udtrækningen, indtil de af andre tegnede Præferenceaktier var udtrukket. Efter at der saa 
var fastsat nærmere Regler vedrørende Bankens Ledelse, indføjedes i § 3's sidste Afsnit 
følgende ligefrem revolutionerende Bestemmelser: 

»Ingen af Bankens Direktører kan være Medlemmer af erhvervsdrivende Selskabers 
Bestyrelse eller Direktion eller være Deltagere direkte eller indirekte i Forretninger. Ingen 
Statstjenestemand maa have Sæde i Bankraadet som Repræsentant for private Interesser«. 

Siden Tiden før Verdenskrigen havde Spørgsmaalet om Indførelsen af saadanne 
Bestemmelser været til Debat, men altid var de bleven afvist. I Krigstiden syltedes Sagen 
hen af Ministeriet Zahle, og senere var det Ministeriet Neergaard, der hævdede det 
Standpunkt, at man vilde træde Kapitalisternes og Bengnavernes Interesser alt for nær, 
hvis man gennemførte saadanne »vidtgaaende Foranstaltninger«; jævnfør 
Handelsminister Rothes overlegne og skarpe Afvisning af dette Krav endnu den 15. 
November 1921. Nu maatte de Herrer Parlamentarikere altsaa gaa til Biddet. Men nu var 
Skaden ogsaa sket. 

Rigsdagen selv gik kun meget modstræbende med til den af Regeringen foreslaaede 
Ordning; ogsaa indenfor Venstre var Modstanden ikke ringe. Men man føjede sig 
imidlertid, da Udviklingen nu var ført saa langt, at man ikke mere mente at kunne trække 
sig tilbage. Forholdet karakteriseredes her træffende i de Radikales Betænkning, hvori der 
bl. a. sagdes: »Hele Reorganisationen er paa en saadan Maade foregrebet dels 

ved det den 9. Juli af to Ministre og Nationalbanken uden Rigsdagens Vidende og 
Medvirkning iværksatte Hjælpeforsøg, dels ved de forud for Regeringsforslaget førte 



Forhandlinger, hvori Rigsdagen heller ingen Del har haft, at enhver Tanke om at 
tilvejebringe en anden Ordning til Sikring af Landets Erhvervsliv mod de uoverskuelige 
Følger af Bankens Sammenbrud har været udelukket«. I skarpeste Modstrid med det 
parlamentariske Livs Regler blev altsaa denne den alvorligste Sag, Rigsdagen nogensinde 
havde staaet over for, gennemført. Og saa overskuede man endda stadig ikke 
Konsekvenserne af den trufne Ordning, idet Finansminister Neergaard i Finansudvalgets 
Møde udtrykkelig havde erklæret, at det i Øjeblikket var umuligt at sige noget bestemt om, 
hvorvidt Bunden var naaet, men at der var Grund til at antage, at Bunden var naaet. 

Bunden var ikke naaet, og Skandalen blev større fra Aar til Aar. 

Allerede ved 2. Behandling af Forslaget til Finanslov for 1923-24 i Januar 1923 satte 
Diskussionen for Alvor ind ved Drøftelserne om Justitsministeriets Etat. Det var den 
saakaldte Cold-Sag, der gav Anledning hertil. Oppositionspartiernes Ordførere samt Grev 
Holstein rettede alvorlige Bebrejdelser imod Regeringen, fordi den ikke vilde forelægge de 
Dokumenter, der kunde tjene til Belysning af Spørgsmaalet, hvorvidt Udenrigsminister 
Cold i sin Tid selv havde været med i Spekulationen i sit eget Selskabs Aktier osv. Han 
sigtedes her navnlig for ved en Erklæring af 11. Juli 1916 at have forsøgt at influere paa sit 
eget Selskabs Aktiekurs og at have udnyttet den ved Erklæringen fremkaldte Baisse i 
Papiret til egen Fordel. Han skulde have været med til nogle Dage umiddelbart før 11. Juli 
1916 at sælge og umiddelbart efter igen med til at købe tilbage. Denne Sigtelse viste sig 
hurtigt at være uberettiget, men Angrebene standsede ikke alligevel. Thi nu konstateredes 
det, at Cold til andre Tider havde været med i omfattende Kon- 

sortialspekulationer sammen med Gliickstadt, Richelieu osv. Et Par Maaneder havde 
denne Sag været fremme i den offentlige Diskussion, for dernæst at blive bragt paa Tale i 
Folketinget den 19. Januar 1921. Den kom saaledes til at danne Grundlaget for en endeløs 
Debat, medens selvfølgelig den egentlige Spekulation og Svindel, der prægede hele 
Landmandsbanksagen, ikke kom til Behandling; Undersøgelserne paa dette Omraade var 
dengang endnu langt fra afsluttet og kunde derfor ej heller drøftes allerede paa dette 
Tidspunkt. 

Men alligevel kom det til heftige Kontroverser, fordi Regeringen principielt havde afvist 
Kravet om at fremlægge Materiale fra Undersøgelseskommissionen, saalænge 
Undersøgelsen endnu stod paa. Navnlig var Grev Bent Holstein i sin Tale den 23. Januar 
1923 meget aggressiv, da han mente, at Kommissionen ikke bød den fornødne Garanti for 
en Undersøgelse til Bunds, bl. a. fordi et af Medlemmerne, Bankinspektør H. Green, selv 
var Part i Sagen og naar som helst kunde kræves afhørt i Anledning af, at han ikke i Tide 
tilraadede Undersøgelsen af Bankens Forhold i Henhold til Instruksen af. 29. Juni 1921. 
Det maatte ogsaa - mente Holstein - undersøges, hvorvidt Bankinspektørens Overordnede, 
Handelsministeren og Finansministeren, havde gjort deres embedsmæssige Pligt. Og 
under Henvisning til Rigsretsprocessen mod Ministrene J. C. Christensen og Sigurd Berg 
tilføjede han, at »det er udenfor enhver Tvivl, at den højtærede Statsminister (Neergaard) 
og Hr. Tyge Rothe er mindst lige saa modne til Rigsretten efter deres Gerninger og 
Forsømmelser... « Grev Holstein krævede endvidere undersøgt, hvorvidt de Oplysninger, 
Bankerne skulde tilstille Bankinspektøren samtidig med deres Maanedsbalancer, for 
Landmandsbankens Vedkommende havde været i Overensstemmelse med 
Handelsministerens Cirkulære for Bankerne af 21. September 1921, og om de ikke havde 
afgivet noget Grundlag til Paatale. Han fortsatte: »Endelig paahviler det 



Bankkommissionen at redegøre for 9. Juli. Ordningen - naturligvis... Hele Juli-Ordningen 
stod og faldt med de 4 svige- 

fulde Linier i Communiqué'et om Bankinspektørens Vurdering«. Dertil knyttedes den 
yderst sigende Bemærkning, at den Provinsbankdirektør, som eventuelt paa samme Maade 
havde benyttet sig af Bankinspektørens Navn til en vildledende Fremstilling af Forholdene 
som i 9. Juli-Erklæringen, efter al Sandsynlighed vilde være blevet tiltalt for Svig efter 
Straffelovens § 257. Den Omstændighed, at Nationalbankdirektører og Ministre havde 
været med i Transaktionerne, gjorde dem selvsagt ikke bedre. Grev Holstein pointerede fra 
først til sidst, at Folket krævede en Undersøgelse til Bunds, og at ogsaa Rigsdagen ved 
Forhandlingerne om Nedsættelsen af en Undersøgelseskommission i tilstrækkelig Grad 
havde ladet forstaa, at man ikke vilde slaa sig tiltaals med en Etatsraad-Kommission, men 
at der skullde tages haardt fat. Han citerer hertil forskellige Taleres Betragtninger og 
fremhæver ogsaa Socialdemokraten Hauges Ord: »Den høje Regering kan jo dog ikke 
mene, at Rigsdagsmænd er en Flok Faar, der kan gennes sammen i en Fold for at bræge, 
saa at sige paa Befaling fra oven«. Nu skulde alt sættes ind paa at vinde Folkets Tillid igen, 
nu burde man vaage over, »at den harske og ildelugtende Olieplet, der fra de hidtil 
toneangivende Landmandsbankkredse har bredt sig saa beskæmmende i vort lille 
Samfund, ikke ogsaa faar Lov til at sætte en Plet paa dansk Retspleje”. 

Det er betegnende for Ministeriet Neergaards Indstilling, at disse Betragtninger blev 
kraftigt tilbagevist. Nej, man ønskede ingen Diskussion, saa længe Undersøgelsen stod paa, 
og man ønskede at bestemme over, hvilke Forhold der skulde gøres til Genstand for 
Undersøgelse. Man søgte, som Grev Holstein ganske rigtigt bemærkede, at strø Sand paa 
det meste af Skandalen. »Forsøget«, siger han, »mislykkedes i sin direkte Form, fordi den 
offentlige Mening var imod det, men maaske lykkes det nu i den indirekte Form, den gode 
Villie mangler det aabenbart ikke paa, hverken fra Regeringens eller fra det tredie Tings 
Side«. Det konservative Partis Ordfører, Generalauditør Victor Piirschel, som i 
Forhandlingerne gjorde sit 

bedste for at dysse Sagen ned og utvivlsomt ogsaa savnede enhver Forstaaelse for denne 
Sags rette Sammenhæng, mente meget overlegent, at »overfor den Art Angreb, der her var 
Tale om, har den sigtede ingen Forpligtelse til at rense sig«, og han beklagede, at 
Justitsministeren ved sin Tale »selv har baaret Ved til det Baal, der skal brænde her i Dag 
under Svingning af Tomahawker og Dansning af Krigsdanse«. Større Ansvar følte altsaa 
Piirschel ikke overfor den Landsulykke, Landmandsbankens Sammenbrud havde paaført 
Samfundet, end at han troede med saadanne taabelige Bemærkninger at kunne unddrage 
sig og Tinget ubehagelige Kontroverser. Men det var jo den samme Mand, som allerede 
den 8. December 1922 i Studenterforeningens konservative Forening havde givet Udtryk 
for den Opfattelse, at Bankkommissionens Mandat var meget begrænset, og at man stærkt 
skulde fastholde denne Begrænsning. Han endte her med at udtale Ønsket om en skærpet 
Injurielovgivning for at forhindre Afsløringen. Han ønskede altsaa ikke mere en 
Undersøgelse til Bunds, og hans Tanker faldt dermed godt i Traad med Regeringens, 
eftersom Justitsminister Rytter nogle Dage senere, den 11. Decbr., i »Politiken« udtalte, at 
Kommissionsdomstolen naturligvis ikke var stillet som Domstole i Almindelighed, der 
kunde inddrage, hvad den vilde i Undersøgelsen; det kunde den ikke. Den maatte holde sig 
til, hvad der var fastsat i Loven. 



Det var netop denne Obstruktion overfor en grundig Undersøgelse, som fremkaldte 
Mistillid og dermed gav Stødet til disse endeløse Diskussioner. Meget positivt kom der ikke 
frem. Dog gav Socialdemokraten Borgbjerg den 25. Januar 1923 i Anledning af den flere 
Dage varende Debat om Colds Interview fra 1916 en nøjere Skildring af de med dette 
Interview forbundne Spekulationer. Deraf fremgik bl. a., at den saa haardt omstridte 
Erklæring havde ligget hos ”Berlingske Tidende« nogle Dage, før den kom frem i 
Offentligheden den 11. Juli 1916, og at der allerede om Eftermiddagen den 10. Juli var 
Rygter fremme om den paa Børsen, saaledes som det blev bevidnet af Grosserer Ernst 
Meyer, der nu var ledende Direktør af Landmandsbanken. At Interviewets Indhold var 
blevet bekendt indenfor en vis Inderkreds, kunde, som Borgbjerg doku- 

menterede, ene og alene skyldes Cold! Borgbjerg paaviste endvidere, at »Berlingske 
Tidende«s Børsmedarbejder, Overretssagfører Ejnar Christensen, havde hausset D.F.D.S.- 
Aktierne fra Februar til Marts 1916, haussede, »»indtil Pæren anses for moden, indtil 
Springet, det store Spring paa 10V2 pCt., sker fra 15. til 16. Marts. De Herrer Gliickstadt og 
Cold realiserer deres Aktiebeholdning og stryger den vældige Gevinst ind, og det er fra 
dette Øjeblik, at Overretssagfører Ejnar Christensen, »Berlingske Tidende«s 
Børsmedarbejder, begynder at baisse, modarbejder Haussen; det kan følges Dag for Dag i 
»Berlingske Tidende«. Den 11. Juli sælger Overretssagfører Ejnar Christensen, »Berlingske 
Tidende«s Børsmedarbejder, og tjener en Formue derpaa, paa Grund af sin Viden om, at 
dette Interview vilde fremkomme«.« Omsætningen paa Børsen denne berømte eller 
berygtede 11. Juli i D.F.D.S.-Aktier beløb sig til ikke mindre end 2 1/3 Mili. Kr. Borgbjerg 
knyttede dertil følgende afsluttende Betragtning: »»Der er sikkert dem, der heraf kunde 
slutte - jeg drager ikke denne Slutning med det Kendskab, jeg har til Sagen, - men der er 
sikkert dem, der kunde drage den Slutning, at Overretssagfører Christensen, »Berlingske 
Tidende«s Medarbejder, var en Presseattaché for Det forenede Dampskibsselskabs 
Direktør; han følger nøjagtig Direktørens Bevægelser, han hausser, hvor det er Direktøren 
belejligt, at han hausser; han baisser, hvor det er Direktøren belejligt, at der baisses; han 
faar i Forvejen at vide, hvad ingen anden kan have røbet end selve Direktøren for Det 
forenede Dampskibsselskab, og han bruger denne sin Viden saadan, at han derved tjener 
en Formue«.« (Jvf. Folketingets Forhandlinger 1922-23, Sp.... 3353-3367). 

Billede 


Direktør C. M. T. Gold. 



Født 10. 6.1863 Kbh., død 7.12.1934 sst. Direktør for D.F.D.S. 1908-21. Udenrigsminister 
i Venstre-Regeringen 1922-24. 

Stormløbet mod Udenrigsministeren førte ikke til noget Resultat. Det blev derimod Tale 
om Parlamentarismens Fallit. Bl. a. erklærede Justitsminister Rytter, Torsdag den 25. 
Januar til Slut, at, »hvis vi bliver vedpaa den Maade, vi her er begyndt med, saa tror jeg, 
det vil blive Parlamentarismens Fallit«. Jødepressen er aldeles rasende over, at man paa 
Tinge i den Grad holder Storvask for aabent Tæppe. Mest karakteristisk er maaske den 
Forbitrelse, der kommer til Orde i »Finanstidende«, hvor det bl. a. bemærkedes (31. 1. 
1923): »Ingen polsk Rigsdag har kunnet afgive et mere beskæmmende Billede af 
Forvirring, intet Balkanparlament afsondre en Atmosfære mere depraveret. Man bruger 
ikke i den danske Rigsdag at levere korporlige Slag med Blækhuse og Pulte, men man 

har i forrige Uge drevet det til at sænke Taleniveauet saa lavt, at adskillige vilde have 
foretrukket Korporlighederne. Det, (som er sket), er i hvert Fald for Parlamentarismen et 
Sammenbrud, der i nogen Grad minder om Landmandsbankens«.- 

Dog, dermed var Spillet ikke endt. 

Kun godt en Uge senere brød Stormen atter løs, og denne Gang med særlig Voldsomhed. 

Lørdag den 3. Februar saa Handelsminister Jørgen Christen sig nødsaget til at fremsætte 
Ændringsforslag til Septemberloven vedrørende Landmandsbankens Rekonstruktion, 
ifølge hvilken der søgtes Hjemmel til, 

»at den Garanti, som Staten i Henhold til Bestemmelsen i Lov Nr. 411 af 21. September 
1922 § 1,2. Stykke har paataget sig for de Laan, Nationalbanken finder det paakrævet at 
yde Landmandsbanken i den ved Reorganisationen skabte Overgangstid, bliver ændret til 
en direkte Gm'anti overfor samtlige Landmandsbankens Kreditorer samt derhos bliver 
gjort bindende for Staten i et vistAaremaal«. 

I Bankraadets Skrivelse, som begrunder dette Andragende om ubegrænset Statsgaranti, 
bemærkedes, at Nettooverskudet for 1922 vilde beløbe sig til 10,6 Mili. Kr., som foresloges 
til Afskrivning. Men Bankraadet skønnede det nu fornødent at foretage Afskrivninger til 
et samlet Beløb af 232 Mili. Kr., medens det til Afskrivninger nødvendige Beløb i 
September 1922 blev anslaaet til 184 Mili. Kr. og i Juli 1922 til 144 Mili. Kr. (Gliickstadt 
anslog det som bekendt kun til 55 3/4 Mili. Kr.!) Efter denne Afskrivning, manglede der 
regnskabsmæssig Dækning for Reservefondens 30 Mili. Kr. og for ca. 31V2 Mili. Kr. af den i 
September skabte Præferencekapital 70 Mili. Kr. Dernæst siger Bankraadet god for den 
nye Tabsberegning, idet det dog paa enkelte Punkter tager Forbehold (de russiske For- 

dringer og Aktierne i Rekylsyndikatet), fordi Værdiansættelserne her kun var 
skønsmæssige. Men Bankraadet mener, at saafremt den nu fornødne Støtte ydes, vil 
Banken kunne fortsætte sin Virksomhed paa et sundt Grundlag. Ogsaa Bankinspektøren 
siger god for Sagen, idet han i en skriftlig Erklæring af 2. Februar bemærker, »at den 
foreliggende Opgørelse dels er saa omfattende og dels er saa kritisk, at den som samlet 
Helhed maa siges at give et virkeligt Billede af Bankens nuværende Stilling«. En Antydning 
af Forbehold findes dog altsaa i Bankinspektørens Erklæring. Mest uforbeholden og 



selvsikker ytrer imidlertid Handelsminister, Købmand Jørgen Christensen fra Vejle sig, 
idet han i sin Fremlæggelsestale i Folketinget fremsatte følgende beroligende Ord: 

"Under Forudsætning af normal Udvikling vil denne Garantiforpligtelse ikke bringe Staten 
Tab, det er endogsaa sandsynligt, at Aktiekapitalen i Løbet af en Aarrække atter kan 
indtjenes, idet Landmandsbankens normale Forretning er god og indbringende«. 

Ministeren erklærede samtidig, at Banken naturligvis maatte træde i Likvidation, hvis 
Staten ikke som foreslaaet vilde træde til. 

Dette var Optakten til den mest storstilede Afpresningsmanøvre, den danske Regering 
nogensinde har været ude for, men den laa rigtignok ganske paa Linie med de 
Gangstermetoder, Emil Gliickstadt i første omgang med saa stort Held havde bragt i 
Anvendelse. Denne Gang var det Statsminister Neergaard, der lagde Sagen saaledes 
tilrette, at Tingene maatte træffe Afgørelsen under Tvang. Ogsaa denne Gang krævede han 
hurtig Vedtagelse, Godkendelse inden halvandet Døgn; en Lørdag Middag Kl. 2 blev 
Lovforslaget forelagt, og inden den følgende Mandag Morgen skulde det være vedtaget! 
Resultatet var, at denne tredie Rekonstruktion beskæftigede Folketinget hele Søndagen til 
langt ud over Midnat, og at Landstinget derefter kunde begynde med Drøftelserne af 
Ændringsforslaget 

Kl. 2 Nat og i 3. Behandling afsluttede Sagen Kl. 4,55 Mandag Morgen. - Og Banken 
behøvede altsaa ikke at lukke. 

Hovedstykket i Regeringens Forslag gik ud paa at affatte § 1, 2. Stykke i September-Loven 
som følger: 

»Staten overtager med bindende Virkning indtil 1. Januar 1930 fuld Garanti for alle 
retsgyldige Fordringer paa Landmandsbanken saavel fra Indskydere som fra andre 
Kreditorer, for saa vidt disse Fordringer ikke kan dækkes af Bankens Aktiekapital, 
Reservefond og øvrige Midler«. 

De øvrige Bestemmelser var af administrativ Art. Ved Afstemningen blev to 
Ændringsforslag, som stilledes fra det konservative Parti, vedtaget. Herefter blev Tiden for 
Statsgarantien begrænset til 1. April 1928 , og samtidig vedtoges Nedsættdse af et Nævn, 
der skulde søge at sikre Landets øvrige Bankvirksomhed mod den statsgaranterede Banks 
eventuelle Overlegenhed i Konkurrencen om Indlaansmidler. 

I Forhandlingerne rettedes selvfølgelig meget haarde Angreb mod Regeringen, og navnlig 
spurgtes fra Oppositionens Side, hvilke de Forhold var, som havde gjort det nødvendigt, at 
man atter saa pludselig kom til Rigsdagen med nye Krav. Hvorfor en saadan usædvanlig 
Indgriben? Hvorfor skulde der nu straks ydes Statsgaranti helt og fuldt ud overfor 
Landmandsbanken, under Trusel af, at Banken ellers gik sin Undergang i Møde? Disse 
Spørgsmaal blev naturligvis ubesvaret. Socialdemokraten Hauge fandt det uhørt, at man 
fem Maaneder efter, at der var tilvejebragt en ny Aktiekapital og en ny Reservefond, stod 
overfor den Situation, at ogsaa dette uhyre Beløb var formøblet. »Hvor kan«, spørger han, 
»Regeringen dog mene, at den nu kan komme og faa Rigsdagens Tilslutning een Gang til? 
Det er mig ufatteligt, at nogen i denne Sal eller i Befolkningen kan have Tillid til den i dette 
Spørgsmaal. Men denne Regering er jo i Besiddelse af en overordentlig stor Selv- 

sikkerhed«. Zahle beretter om de ejendommelige Krumspring, Handelsminister 
Christensen havde tilladt sig overfor det Rigsdagsudvalg, som skulde holde Kontrol med 
Landmandsbanken. Dette Udvalg havde konstateret, at de 40 Mili. Kr., Banken havde 
laant hos Nationalbanken, var bleven tilbagebetalt, efter at de 100 Mili. Kr. 
Præferencekapital plus Reservefond var bleven indbetalt; Staten hæftede altsaa ikke mere 
for noget Laan. Men saa erfarede man nu pludseligt, at Landmandsbanken paany havde 
optaget Laan, Fredag den 2. Febr. 25 Mili. Kr. og Lørdag den 3. Febr. - selve 
Forhandlingsdagen - yderligere 16 Mili. Kr., ialt 41 Miil. Kr. til de 40 Mili. Kr., som var i 
Forvejen! »Saaledes« - fortsætter Zahle (Sp. 3678) - »at Staten nu er engageret i 
Landmandsbanken med 81 Mili. Kr.« (NB.: At Nationalbanken ud over dette havde 
udlaant 164 Mili. Kr. til Landmandsbanken mod Sikkerhed i Veksler og andre 
Værdipapirer, har tilsyneladende ved denne Lejlighed ikke været Zahle bekendt.) Stauning 
gør gældende, at man allerede paa et tidligere Tidspunkt havde ment at maatte konstatere, 
at Tabene vilde blive væsentlig større. Han bemærker, at Ruslands-Overenskomstens 
Stranding havde kostet mange af de tabte Millioner, andre Tab skyldtes Svindel og 
Spekulation eller forfejlede Investeringer i industrielle Virksomheder. Som saadanne 
Foretagender, der var afhængige af Landmandsbanken, nævnede han: Porcelænsfabrikker, 
Papirfabrikker, Skotøjsfabrikker, Metalvarefabrikker, Gummifabrikker, Tobaksfabrikker, 
Hattefabrikker, Beklædningsindustrien, Møbelfabrikker og saa fremdeles. Det er Stauning, 
der retter det Spørgsmaal til Ministeriet, hvilke politiske Konsekvenser det agter at tage, 
hvorpaa Neergaard udtalte, »at Regeringen har fremsat et Forslag af rent saglig Art, som 
den ønsker sagligt behandlet, og som den ikke agter at drage politiske Konsekvenser af«. 
Særlig skarp er den Kritik, Grev Bent Holstein fremfører, som iøvrigt eftertrykkeligt 
pointerede, at ogsaa den nu forelagte Tabsberegning uden Tvivl ikke vilde holde, og at han 
ligesom Zahle mente snarere at maatte regne »med et 

Tab paa omkring 300 Mili. Kr.« Kort og knapt bemærkede Holstein endvidere: »Hvis de 
sunde og lægende Kræfter i vort Samfund og i vort Folk fik Lov til at virke frit, vilde noget 
af det første, der skete, være, at Ministeriet Neergaard blev fjernet.« Det konservative 
Medlem Lemvigh-Muller maatte endnu fremsætte den for Systemet saa karakteristiske 
Beklagelse, at »disse Forhandlinger, som er af saa overordentlig Betydning for hele vort 
danske Samfund, foregaar for saa at sige tomme Ministerbænke«. Naar Handelsministeren 
endelig overfor Grev Holstein bemærkede, at de af denne fremsatte Udtalelser ikke gik 
ham til Hjertet, da der nu engang var altfor stor en Forskel mellem deres Opfattelser, var 
dette ogsaa aldeles forstaaeligt, idet Venstre-Regeringen nu ved flere Foranstaltninger 
havde vist, hvor magtpaaliggende det var den, under alle Omstændigheder at lægge de 
svære Byrder, der var forbundne med Landmandsbankens Rekonstrution, paa 
Skatteborgernes Skuldre, for paa denne Maade at tjene den jødiske Kapitalmagts 
Interesser. 

I tredie Behandling understregede, Grev Holstein endnu engang, at Landmandsbanken 
efter hans Opfattelse var pilraadden, og at han fandt det baade sørgeligt og beskæmmende, 
at den ansvarlige danske Regering ansaa det for nødvendigt nu for tredie Gang at 
rekonstruere og for anden Gang, nu med udvidet Statsgaranti, at sikre en saadan 
Institutions Opretholdelse og Bevarelse. Det konservative Medlem Dr. Frænkel var 
betænkelig ved at stemme for Lovforslaget, da man ikke kunde overse dets Konsekvenser, 
og da man atter skulde tage den største Beslutning, som ogsaa Holstein havde sagt »med 
Pistolen for Brystet«. Men han var ogsaa betænkelig ved at godkende Regeringens Forslag, 
da man nu endelig maatte være opmærksom paa, »hvorledes der ligesom begynder at 
oparbejde sig en Stemning imod Parlamentarismen, og jeg tilstaar, at jeg frygter denne 



Stemning noget, fordi den arbejder meget stille og meget roligt, og fordi jeg ikke ved, hvad 
man skulde sætte i Stedet, naar man overhovedet vilde Folkestyre«. Det 

radikale Partis Ordfører udtalte, at det sagligt vilde være aldeles uforsvarligt at paadrage 
Staten en Kautionsforpligtelse paa ca. 1200 Mili. Kr. eller et lignende Beløb; og at Partiet 
derfor vilde stemme imod. Regeringen mente trods alle de fremsatte Betænkeligheder at 
maatte fastholde Forslaget. 

Dog lykkedes det denne Gang ikke Ministeriet at faa saa stor en Tilslutning som ved 
September-Ordningen. Da den afsluttende Afstemning skulde finde Sted efter 
Udvalgsbehandling og langvarige Forhandlinger, blev Lovforslaget vedtaget: 

i Folketinget med 73 Stemmer (Venstre og de fleste Konservative) mod 18 (de Radikale og 
Holstein), medens 48 Medlemmer (Socialdemokraterne, Frænkel, Fru Hauschultz og 
Lemvigh-Miiller af de Konservative, samt det frisindede Landsparti) svarede: Stemmer 
ikke; 10 var fraværende; 

i Landstinget med 37 Stemmer mod 8 (de Radikale); Socialdemokraterne stemte ikke. 

Socialdemokratiet vilde have stemt for Statsgarantien, hvis Venstre-Regeringen var traadt 
tilbage; de gjorde altsaa Sagen til et Kabinetsspørgsmaal, og da de ikke opnaaede en 
Regeringsændring, afholdt de sig fra Stemmegivning. At ogsaa de Radikale gik imod virker 
højst besynderlig, naar man holder i Erindring, hvorledes de under Verdenskrigen bidrog 
til Forøgelsen af Statsgælden og Statsudgifterne. Alene de sidstnævnte steg i Finansaarene 
1914/15 til 1918/19 fra 111,4 Mili- Kr. op til 615,8 Mili. Kr. Nu vilde de altsaa være 
sparsommelige! Men det var jo alt kun det sædvanlige parlamentariske Spilfægteri. Alle de 
bundraadne parlamentariske Partier, ønskede faktisk endnu denne Gang, at Ordningen 
skulde gennemføres, men idet Socialdemokraterne og de Radikale var sikre paa, at 
Regeringen fik Flertal for sit Forslag, ønskede de at manøvrere sig frem imod det næste 
Valg ved formelt at stemme imod! 

Kort og godt: den ubegrænsede Statsgaranti for Landmands- 

banken blev givet. Skatteborgerne hæftede med ubegrænset Ansvar for alle de Tab, Banken 
havde haft, og som den maatte udsættes for i den kommende femaarige Periode. Alt ialt 
androg Tabene, efter som Stillingen nu var, i det Femaar, der gik forud for 
Rekonstruktionen i 1923, ikke mindre end 326 Mili. Kr. Ydermere havde Hjælperne 
allerede siden November 1922 lidt umaadelige Tab, Nationalbanken 55 Mili. Kr., 
Østasiatisk Kompagni 20 Mili. Kr., Store Nordiske 5 Mili. Kr. og Staten i hvert Fald 40 
Mili. Kr. Situationen ved Rekonstruktionen karakteriseredes endelig derved, at 
Landmandsbanken i dette Øjeblik stod med en Gæld til Nationalbanken paa mindst 235 
Mili. Kr. Hvorvidt disse Beløb var dækket gennem Aktiver, kunne dengang ikke oplyses. 
Men at Gældsforholdet endnu langt fra var afklaret maatte erkendes af alle og enhver, der 
vilde se Sandheden i Øjnene; givet var det ogsaa, at Forrentningsforpligtelserne under 
disse Omstændigheder maatte være enorme. 

Skæbnesvangert for Bankens fremtidige Trivsel maatte det selvfølgelig blive, at ogsaa det 
nye Hold Landmandsbankledere havde samme Samfundsopfattelse som dem, der gik 
forud, de var Mænd, som navnlig var behersket af den Opfattelse, at det maatte være 



Statskassen, Skatteborgerne, der skulde betale. I saa Henseende var der slet intet ændret. 
Hovedledelsen laa fremdeles i en Jødes Haand, og Formanden for Bankraadet, 
Kammeradvokat Vagn Aagesen, var en Mand, der efter hele sin Indstilling følte sig inderlig 
knyttet til Jødedommen. *) Den nye Bankstyrelse veg heller ikke tilbage for, straks fra 
Begyndelsen af systematisk at vildlede Offentligheden med Hensyn til Bankens virkelige 
Stilling. Hvorfor skulde man dog sige Sandheden, naar man havde set, hvorledes 
Gliickstadt med sin Gangstermoral havde gennemtrumfet sine Krav og i første Omgang 
havde bundet Nationalbanken og de kompetente Mænd indenfor Regeringen til Bankens 
Skæbne. Hvorfor skulde man 

*) Jvf. ovenfor 4c, 1. Del, S. 439 flg. 

dog ikke spille videre i samme Dur! Naar man listede sig varsomt og forsigtigt frem, vilde 
man jo - som Erfaringen tilfulde viste - naa meget videre, og derfor fastholdt den nye 
Bankledelse ogsaa den Uvederhæftighedens og Tvetydighedens Politik, som havde været 
bestemmende allerede for den gamle Bankledelse. 

Da »Berlingske Tidende« anmodede Kammeradvokat Aagesen om Oplysninger 
vedrørende Bankens Udvikling efter September-Rekonstruktionen den 18. Nobr. 1922, da 
der gennem talrige Rygter atter var opstaaet Røre om Banken, og der navnlig var Tale om 
en paaviselig Aftagen i Forretningerne, svarede denne: »Det er mit bestemte Indtryk, at 
der er nu ved at falde Ro over Banken, og at man nærmer sig normale Forhold.« Med 
Hensyn til Udnyttelsen af Statsgarantien fremsatte Bankraadets Formand dernæst 
følgende fortrøstningsfulde Ord: »Finansministeren har med Rigsdagsudvalgets Billigelse 
tilskrevet Nationalbanken, at Staten uden Begrænsning af Beløbets Størrelse garanterede 
for de af Nationalbanken ydede Forstrækninger, men heldigvis ligger Situationen 
saaledes, at Landmandsbanken ikke har Brug for yderligere Midler og derfor slet ikke 
benytter denne Kredit.«. Til yderligere Beroligelse tilføjedes endvidere, at 
Bankbogindskudene (Aagesen taler om Sparekasse indskud ) i Løbet af første Halvdel af 
November Maaned var bleven forøget med ca. 2 Millioner Kroner. 

Altsaa var der slet ingen Grund til Foruroligelse. At Landmandsbanken allerede paa dette 
Tidspunkt havde begyndt at laane i Nationalbanken mod Depositum af Veksler og 
Værdipapirer, røbes der selvfølgelig intet om. Men denne Gæld var, som nævnt, indtil 
Begyndelsen af Februar 1924 steget til ialt 235 Mili. Kr., af hvilke 110 Millioner var optaget 
mod Depositum i Veksler, 54 Millioner mod Depositum af Værdipapirer og 72 Millioner 
mod Finansministeriets Kaution. De sidstnævnte Penge optoges umiddelbart før 
Rekonstruktionen indlededes. Situationen var altsaa katastrofal, i den Grad katastrofal, at 
det nye Bankraad, hvis Formand var den ligenævnte Hr. Vagn 

Aagesen, truede med at lukke Banken Mandag den 5. Februar, hvis Staten ikke indtil dette 
Tidspunkt havde ydet ubegrænset Statsgaranti. Det var altsaa denne Udvikling, om hvilken 
denne Hr. Vagn Aagesen havde paastaaet den 18. November 1922, at den nærmede sig 
normale Forhold. Man maa herefter atter konstatere, at Grev Bent Holstein havde Ret, 
mere end Ret, naar han i denne Anledning hævdede den Opfattelse, »at den 3. Februar 
1923 for Hr. Vagn Aagesen blev en Dommens Dag, som burde have sat Punktum for hans 
Virksomhed som Bankraadsformand«. Selvfølgelig fandt Holstein ikke Medhold i 
saadanne Anskuelser hos Regering og Rigsdag. Jøderne vidste, hvor god en Mand de havde 
i Hr. Aagesen, der gennem sin fremragende Indsats i Administrationen for den mosaiske 



Ungdoms Anbringelse til Kunst og Haandværk o.s.v. havde vist, at han fortjente deres 
Tillid, og naar Jøderne holdt ham, var det selvfølgeligt, at han ogsaa var Regeringens 
Mand. 

Og Komediespillet fra denne Kant førtes videre. Der var jo endnu saa mange jødefirmaer, 
der skulde holdes oven Vande saa længe som muligt, og derfor var det nødvendigt at holde 
skjult overfor Offentligheden længst muligt, hvor fortvivlede Forholdene var. At der ved 
denne Udskyden af en virkelig gennemgribende Ordning paaførtes Staten stadig stigende 
Tab, kunde selvfølgelig ikke forurolige disse Kredse, da det for dem nu engang var en 
uomstødelig Grundsætning, at den jødiske Finansmagts Reorganisation maatte ligge i 
Samfundets Interesser og at Landmandsbanken til Opnaaelse af dette Maal maatte kunne 
stille ubegrænsede Krav til Staten. 

I Efteraaret 1923 var det atter galt fat. Da tillod Grev Bent Holstein sig i 
Rigsdagsforhandlingerne angaaende Oprettelsen af en Kursegaliseringsfond den 15. 
Novbr. at paastaa, at Statsministeren nu i flere Forhold havde handlet ud fra falske 
Forudsætninger til ubodelig Skade for Landet, og at han nu atter var i Færd med at gaa paa 
Afveje. Thi, fortsatte han, »vi har set den højtærede Statsminister 3 Gange forudsætte, at 
een Rekonstruktion af Landmandsbanken vilde være tilstræk- 

kelig; og nu har han beredt Sindene paa den fjerde og maaske største og mest 
skæbnesvangre Rekonstruktion af Landmandsbanken, idet det vistnok kan forudsættes, at 
den Ordning, vi nu har, ikke vil kunne holde til 1928«. 

Hvad svarede Finansminister Niels Neergaard herpaa? Ja, han replicerer som følger: 

»Jeg maa dog blot gøre en enkelt Bemærkning til det ærede Medlem Hr. Holstein. Der er 
mig intet som helst bekendt om, at den nuværende Ordning af Landmandsbankens 
Forhold ikke skulde kunne holde til 1928, ja, Udtalelser er mig tilmed bekendt fra dem, der 
har med denne Ledelse at gøre, og dem, der har Tilsyn dermed, som gaar ud paa, at Rygter, 
som har været fremme i den Henseende, er ganske grundløse og tilmed meget skadelige.« 

Og Kammeradvokat Vagn Aagesen, hvis Ord saa sandelig dog maatte have det samme 
Upaalidelighedens Præg som Finansministerens Ord, dristede sig til i »Berlingske 
Tidende« for 17. November, at fremsætte følgende anmassende Erklæring: 

»Grev Holstein har gjort sig til Talsmand for løse og uholdbare Forlydender, som jeg 
allerede tidligere har stemplet som forrykte. Jeg forstaar ikke, hvordan en Rigsdagsmand 
paa saa upaalideligt et Grundlag kan fremsætte offentlige Udtalelser af denne Art og 
derved bidrage til at skade Landet. 

løvrigt er det umuligt, hver Gang Banken bliver angrebet, at tage til Genmæle derimod. 
Man maa vente, indtil Aarsopgøreisen foreligger, saa meget mere, som dette kun vil vare 
3-4 Maaneder. Maaske kan Resultatet allerede være opgjort i Midten af Februar. 

Det, som er det vigtigste, det, som det først og fremmest kommer an paa, er, at Banken er 
sund og levedygtig. Naar dette tages i Betragtning, er det mindre væsentligt, om den 
kommende Opgørelse vil udvise, at Stillingen er nogle faa Millioner ringere end det 
Resultat, man tidligere er naaet til, og mere kan jeg aldeles ikke tænke mig, at det drejer 
sig om. Selvom det bliver Tilfældet, forekommer det mig at være af ret underordnet 
Betydning for Statens Garanti, sammenlignet med den Omstændighed, at den daglige 



Virksomhed er saa god, som man kan forlange, saaledes at Banken paa sin store gamle 
Forretning er i Stand til at indtjene et passende Overskud.« 

Grev Bent Holstein blev ikke Svar skyldig, hverken overfor Kammeradvokaten, som 
allerede kort Tid forinden paa tilsvarende Maade havde imødegaaet Rygter i »Fyns 
Venstreblad«, eller overfor Finansminister Neergaard. Begge fik kraftigt Svar paa Tiltale i 
en Artikel: »Landmandsbankens 4. Rekonstruktion under Opsejling«, som offentliggjordes 
i »Nationaltidende« og i »Aarhus Stiftstidende« den 23. November 1923. Og 
Finansministeren (alias Statsministeren) blev desforuden allerede i Forhandlingen den 15. 
Novbr. gjort opmærksom paa, at han næppe havde Kompetence til at give Irettesættelser i 
det Spørgsmaal efter de tre Rekonstruktioner, han havde foretaget, hvorved Holstein 
pegede hen paa, at han selv allerede om begge de første havde forudsagt, at de ikke kunde 
holde. Og han knyttede til denne Tilbagevisning en Bemærkning om, at det forekom ham 
parodisk, at det var netop Statsministeren, der allerivrigst gjorde sig til Talsmand for, at 
Erhvervslivet skulde sanere sig selv. Hvorledes, spørger han, skal herefter til Eksempel alle 
de insolvente Debitorer i Landmandsbanken, som opretholdes alene ved 
Landmandsbankens statsgaranterede kredit, sanere sig? Og han kunde for den Sags 
Skyld ligesaa godt have spurgt, hvorfor Neergaard saa ikke fra Begyndelsen af havde 
krævet, at Landmandsbanken ligesom alle de andre danske Banker, der var kommet i 
Vanskeligheder, skulde sanere sig selv eller ogsaa likvidere. Og hvorfor krævede Neergaard 
det ikke nu?!- 

Det kom, som Grev Bent Holstein og andre med ham havde forudsagt. Det kom, som 
Julius Schovelin allerede formodede i Forhandlingerne i Februar 1923, til den fjerde og 
femte Rekonstruktion. Dog lykkedes det det socialdemokratiske Ministerium, som 
tiltraadte i April 1924, at udskyde den næste Afgørelse til Foraaret 1926. Slutstenen i 
Reorganisationsarbejdet sattes derefter i 1927-28 af Ministeriet Madsen-Mygdal. Og 
Systempartierne, som i September 1922 havde rakt Fanden den lille Finger, maatte langt 
om længe give hele Haanden; havde man sagt A, maatte man ogsaa sige B, og de naaede 
ogsaa, 

som Bent Holstein engang ironisk bemærker, at sige C og D og at komme hele Alfabetet 
igennem, indtil Æ, 0 og Aa. 

e) Landmandsbank-Debatten i Lolke ting et 1.-15. Lebruar 1924. 

Da Rigsdagen i September-Dagene 1922 vedtog Nedsættelsen af en Kommission til 
Undersøgelse af Landmandsbankens Forhold, bestod der Enighed ikke blot om, at der fra 
de Sagkyndiges Side skulde udarbejdes en grundig og udtømmende Redegørelse over 
Bankkatastrofens Aarsager, men ogsaa om, at Undersøgelsesresultaterne til sin Tid skulde 
gøres til Genstand for Forhandlinger i Rigsdagen. Da Bankkommissionens Beretning i 
Januar 1924 forelaa, svigtede imidlertid Modet hos Regeringen, og ligesom de borgerlige 
Partier allerede kort Tid i Forvejen efter Dommen over Harald Plum havde vist 
Betænkeligheder ved at lade det komme til en indgaaende Drøftelse og en kritisk 
Vurdering af de med Landmandsbanksvindelen sammenhængende Problemer *), saaledes 
søgte Regeringen nu efter Offentliggørelsen af Kommissionsberetningen at afværge en 
Debat. Der kan ikke være Tvivl om, at ogsaa det radikale Venstre helst vilde have undgaaet 
en Diskussion. Men Betænkelighederne indenfor dette Parti maatte vige navnlig af Hensyn 
til, at Koalitionspartiet, Socialdemokratiet, var forhippet paa at faa et Agitationsgrundlag 



for de tilstundende Valg, som skulde bringe det (eller dem begge) Sejren og Magten. Og da 
man nu fra denne Side trængte paa, maatte Venstre-Regeringen til sidst give Adgang til en 
Rigsdagsdebat. Storvasken skulde altsaa finde Sted, Storvasken for aabent Tæppe. 

Den voldsomme og næsten endeløse Kontrovers fandt Sted i Sammenhæng med i. 
Behandling af Forslag til Lov om Tillægsbevilling for Finansaaret 1923-24. Det var sandelig 
ikke 

*) Jvf. nedenfor Afsnit 8a, S. 272 flg. 

Smaating, de Herrer Rigsdagsmænd i denne Omgang skulde have hinanden sagt. Dog: saa 
bunduenige de i mange Punkter vedrørende Landmandsbanken var, i eet var de 
selvfølgelig helt igennem enige, nemlig deri, at der aldrig maatte være Tale om Jødernes 
Ansvar. Paa dette Punkt var det betegnende nok Socialdemokratiets Førstemand Thorvald 
Stauning, som mente at maatte give Udtryk for en vis Utilfredshed med Undersøgelsens 
Resultater. Han syntes nemlig, at Beretningen maaske nok havde naaet at faa alle Jøder 
trukket frem, men at man sikkert havde glemt at stille de hvide Mænd, der var med i 
Spillet, i den rette Belysning. Stauning var som god Marxist særligt omsorgsfuld overfor de 
Fremmede og haabede vel, ved denne Manøvre at kunne lede Offentlighedens 
Opmærksomhed bort fra det specielle Ansvar, de jødiske Finansmænd havde. 

Men iøvrigt lagde Stauning sandelig ikke Fingrene imellem i sin Tale den 1. Februar 1924 i 
Folketinget, i hvilken han lagde Alt an paa at tvinge Regeringen til at gaa med til en 
Realitetsbehandling af Bankkommissionens Beretning. 

I denne Tale bemærkede han bl. a. indledende, at det ikke saa særlig godt ud, at Ministeriet 
søgte at hindre en saadan Forhandling. Han understregede fra først af, at der saa sandt 
ikke kunde være Tale om »Affære-Politik«,og at den borgerlige Presse ikke havde Grund til 
at bebude en »Skandaledebat«, da det ikke var dem, som ønskede en Debat om Sagen, der 
gjorde sig skyldig i Skandale, men at det vel var nok saa rigtigt ”at rette Bebrejdelsen mod 
dem, der har lavet Skandalerne, lavet det, der har givet Anledning til Debatten herom, til... 
Kapitalismens Kæmpeskandale i Danmark i de senere Aar«. Han pointerede, at det er 
»dette kapitalistiske Selskab, som har regeret heri Landet og regerede den Dag i Dag, 
regerer i Kraft af deres Penge, dette kapitalistiske Selskab, som støttes, værnes og beskyttes 
af de nuværende Magthavere, der har lavet Skandalen«. Og han fortsatte: »Hvis der er 
nogen Skandale at tale om, saa ret Bebrejdelsen derhen, hvor Svindelen er foregaaet, og 
hvor i øvrigt en Række mislige Affærer har fundet 

Sted.« Efter denne Optakt foretog Stauning - som eneste Rigsdagsmand! - i sin 3 Timer 
lange Tale en indgaaende Undersøgelse af de i Beretningen fremførte Kendsgerninger, og 
gav derved i mange Henseender en rammende Karakteristik af det kapitalistiske Systems 
Udskejelser. Navnlig var det Børsjobberiet, der gjordes til Genstand for en 
sønderlemmende Kritik. 

Et større Afsnit skal vise, hvortil Stauning sigtede med sine Angreb. Efter at have 
konstateret, at Billede for Billede i Bankkommissionens Beretning afslørede Misbrug og 
storstilet Svindel og vidtforgrenede Spilleselskaber med Milliontab, der sluttelig maatte 
bæres af det hele Samfund, bemærkede han bl. a: (Sp. 3437): 



»Men der findes ikke blot Tab i denne Bog; der er ogsaa konstateret Gevinst for de mest 
beregnende, for de forsigtigste Spillebrødre, men Død og Ødelæggelse for Hasardspillerne. 
Den fortæller ogsaa om den danske Industris sørgelige Skæbne, om Højfinansens 
Herredømme over Industri og Handel paa den Maade, at Industrien og Handelen blev 
Indsats i et vildt forkasteligt Spil. Det drejede sig slet ikke om at fremme en Industri; det 
interesserede Spillebrødrene uendelig lidt, hvorledes det gik med Industrien, om det gik 
den godt eller daarligt, om den gav stort eller lille Overskud; i alt Fald i en vis Periode var 
det ganske underordnet. 

Det var et Spil om Aktier, en Spekulation i egne Aktier, udøvet af Direktørerne og deres 
Medspillere, de saakaldte Konsortier, og det synes at have været Hovedsagen for dem, der 
sad som de officielle Ledere af den danske Handel og Industri. Om Konsolidering af de 
industrielle Bedrifter, om Konsolidering af Skibsfart, Handel og Industri var der slet ikke 
Tale; hvis man opsamlede Penge i en Periode, var det for at faa tilstrækkelig mange til en 
skønne Dag at kunne foretage en Fordeling til den Vennekreds, som i Forvejen havde 
bemægtiget sig alle Aktierne. Der var aldrig eller sjældent Tale om, at 20 Mili. Kr., som var 
opsamlet, skulde anvendes til nye industrielle Fremskridt, gavnlige Maskiner eller 
Indretninger i den industrielle Bedrift; nej, naar der laa 20 Mili. Kr. i Kassen, var man 
sikker paa at se 100 eller 200 Aktionærer halse frem for at faa fat i disse 20 Mili. Kr. Vi ser 
Bankens Ledere - Lederne af denne store Landmandsbank, som i sig selv var et 
Kæmpeforetagende, og hvor Lederne fornuftigvis, naar de skulde lede en saadan Bank paa 
en for Samfundet betryggende Maade, havde fuldt op at gøre med at lede denne Bank - 

vi ser dem som selvstændige Ledere af talrige Selskaber, Skotøjsselskaber, 
Handelsselskaber, Kabel- og Traadfabrikker og meget andet, Dampskibsselskaber o.s.v. 
Rundt om i disse Selskaber, der var ledet i en stor Svindelperiode med Spil rundt om, ser vi 
Lederne af Landmandsbanken gaa igen som Ledere af disse industrielle Foretagender, der 
atter financieredes af den Bank, der i Grunden var Leder af dem. At dette Forhold i Tider 
som dem, vi har oplevet, maatte blive skæbnesvangert, er jo selvfølgeligt. At Bankens 
Ledere sidder og bevilger Kapital til en Række Selskaber, hvis Topfigurer de selv er, kan 
ikke være betryggende. Det viser, hvilken Mangel der har været ved den hidtil bestaaende 
Aktie- og Banklovgivning; al Kontrol og sund Bedømmelse af disse mange Foretagender, 
der skulde financieres, var jo udelukket; det drejede sig for dem, der sad ved Ledelsen i alle 
disse Selskaber, om at holde Møllen gaaende det længst mulige for at skaffe Tantieme og 
Penge til Uddeling, om at skaffe Avancer til Spekulation i Aktier og om at skaffe nye 
Aktieemissioner, etableret med Salg af nye Aktier til mægtige Kurser tilsyneladende, men 
vel at mærke uddelt til en snæver Vennekreds til en lav Kurs med det Formaal, at de Dagen 
efter kunde skaffe sig en mægtig Fortjeneste. Saaledes har Livet været for Industrien og 
Erhvervsvirksomheden under Kapitalmagtens Herredømme. Der var jo mange, der lod sig 
blænde af disse Spekulanter, mange godtroende, som, naar de saa Spekulanterne kaste sig 
ind i dristige Opkøb af Aktier til vanvittige Priser, fulgte efter og tænkte: Gud bevares, det 
maa være guldrandede Papirer - var det ikke det, man kaldte Papirerne med de mægtige 
Udbytter og høje Kurser? - godtroende Folk kastede sig, følgende det slette Eksempel, over 
disse Spekulationer, og de led altid Tab, fordi de manglede Kendskab til de virkelige Love 
for denne landsskadelige, landsfarlige Spekulation, som foregik i de Tider.« 

Det kan ikke nægtes, at der her gives en ligefrem glimrende Fremstilling af det 
kapitalistiske Systems samvittighedsløse Børsjobberi, blot forstaar man ikke, at netop 
Stauning, som indtraadte i Regeringen Zahle den 30. Septbr. 1916 og dermed selv var 
Minister i det Tidsrum, da den mest løsslupne Spekulation og Svindel hærgede Landet, 



skulde være kaldet til at udøve en saadan Kritik. Men han gør det, og han fortsætter 
ufortrødent med saadanne Anklager. Han beskæftiger sig bl. a. med Emissionen af Ballin- 
Aktierne i Efteraaret 1916, citerer Bircks Betragtninger om Sagen i Beretningens Bilag S. 
309 og hæfter sig navnlig ved Bemærkningen om, at der blandt dem, 

som stræbte efter at faa fat i nogle af de nye Aktier, fandtes mange smukke Navne, »som 
ifølge deres Stilling var en Vennetjeneste værd«, og at det overfor saadanne Forhold vilde 
have været halsløs Gerning at kritisere Aktieemissionen. Han beklager, at disse Navne paa 
Finansmændenes særlige, nærstaaende Venner, som ansøgte om en Naadegave, en 
Foræring af Ballin, ikke var bleven offentliggjort. Men i Forvisningen om, at han om føje 
Tid selv vil være Landets Statsminister - det var ogsaa et Fjerdingaar senere Tilfældet - 
trøster han sig med, at denne Mangel engang vil blive afhjulpet. Offentliggørelsen vilde saa 
nok vække adskillig Forundring, saadan som Februar-Kontoens Bekendtgørelse i netop 
dette Øjeblik havde gjort det. Selvsikkert bemærker han: »De kommer nok frem en Gang, 
det nærer jeg ingen Tvivl om.« Han kræver fuld Klarhed over Gluckstadts Vennekreds og 
forlanger derfor, at ogsaa Navnene paa de andre Konti, som svarede til Februarkontoen, 
skulde blive gjort tilgængelige for Offentligheden, og han henstiller til Regeringen 
Neergaard at foretage det fornødne. Thi, siger han: »Ellers tvinger de jo os, som har en 
eller anden Viden, til før eller senere at bruge den paa Trods af Bestræbelserne for at holde 
den skjult.« *) 

Efter at have beskæftiget sig med Højfinansens forskelligartede Bestræbelser for at udøve 
Indflydelse paa Rigsdag og Regering gik det socialdemokratiske Partis Ordfører til Slut 
over til en mere indgaaende Behandling af den Stilling, Landstingets Formand 
Højesteretssagfører Biilow samt Finansministeren (Neergaard) og Udenrigsministeren 
(Cold) kom til at indtage efter Kominissionsberetningens Offentliggørelse. Stauning gjorde 
gældende, at alle tre Mænd gennem de nu foreliggende Oplysninger var bleven 
kompromitteret i den Grad, at det 

*) Jvf. ovenfor 3f, 1. Del, S. 378. Det skal her gentages, at Stauning hverken i den ene eller 
anden Retning skaffede yderligere Klarhed, efter at han selv var kommet til Magten. Alle 
disse Forsikringer, som fandt kraftig Genlyd i "Socialdemokraten«, var Bluff, det rene 
Bluff! 

næppe mere kunde forsvares, at de bevarede deres Stillinger i det offentlige Liv. 
Beretningen havde paavist, at Biilow ofte havde bidraget til at fremskaffe tvivlsomme 
Resultater ved sine Aktioner til Fordel for Landmandsbanken, og at hans Sammenblanding 
af Interesser ved Lejlighed havde forvoldt mere Skade end Gavn. Ved utallige Lejligheder 
havde det vist sig, hvor betænkeligt det var, at han indtog en Dobbeltstilling som 
Nationalbankens Formand, som Sagfører og Raadgiver for Landmandsbanken og 
ovenikøbet som Landstingets Formand, bortset fra, at han havde ladet sig honorere fra 
Landmandsbankens Side paa en Maade, der aabenbart maatte virke anstødelig i Kredse, 
der endnu holdt paa offentlig Moral. Særligt indgaaende dvælede Stauning derefter ved 
Colds Transaktioner. Selvom det blev paastaaet - endog af Prof. Birck - at Cold paa ingen 
Maade havde forset sig, maatte det fastholdes, at Cold siden 1912 havde været Medlem af 
et Konsortium - i hvilket bl. a. ogsaa Richelieu og Gluckstadt var Medlemmer - for at 
opkøbe sit eget Selskabs, - D.F.D:S.s, - Aktier, forsaavidt de endnu befandt sig paa tyske 
Hænder. Disse Transaktioner skulde vidne om patriotisk Virksomhed, men de indebar ikke 



desto mindre Handlinger, som i en Række Lande ansaas for saa skadelige, at de var 
strafbare. Stauning beskæftigede sig ogsaa med Cold-Interviewet af n. Juli 1916, samt med 
D.F.D.S.s Opkøb af Gorm-Aktier for 54 Mili Kr., d.v.s. til en Pris, der efter 
Bankkommissionens maatte have ligget 24 Mili Kr. over den reelle Værdi. Stauning 
bemærkede endvidere, at Cold ved sit Samarbejde med Gliickstadt i de omhandlede 
Transaktioner, saa vidt det i det enkelte lod sig paavise, gennem tre Aar havde haft en 
Fortjeneste paa 434.000 Kr. løvrigt gjorde han gældende, at Stats- og Finansminister 
Neergaard altid havde været afhængig af Gliickstadt, og at navnlig Stiftelsen af de fire 
Dollarlaan havde vist, »i hvilken Grad Gliickstadt havde en Finger med i Spillet«. 
Bankkommissionens Beretning lod klart erkende, »at det var ved disse Laan ikke 
Finansministeren (Neergaard), men Gliickstadt, der 

ledede paa en ganske anderledes Maade, end man fik Indtrykket af, da Finansministeren 
for nogle Maaneder siden gjorde Rede for Sagen her«. 

Dog den alvorligste Anklage rettede den socialdemokratiske Partifører mod Venstre og de 
Konservative, idet han paapegede, at Staten var gaaet med til en omfattende Statsgaranti 
for den rekonstruerede Landmandsbank, uden at Staten samtidig sikrede sig den fornødne 
Indflydelse og kontrollerende Myndighed. Han mente herom, at netop derved, at man i 
Realiteten havde givet den private Bank »Statskassen til Anvendelse uden virkelig 
Kontrol«, havde man sammen med alt det andet givet »fældende Vidnesbyrd om 
Regeringens privatkapitalistiske Karakter og om dens Interesse for Højfinansens 
Redning«. De borgerlige Partier havde aldrig villet rejse Hindringer for 
Spekulantmuligheder. 

»Jeg minder,” fortsatte han, »i den Henseende om, Behandlingen af den sidst vedtagne 
Lov om Banker, ved hvilken man positivt modsatte sig Foranstaltninger, som Forbud 
mod Spekulation i egne Aktier og Forbud mod, at Bankers Ledelse deltog i Ledelsen, af 
industrielle Selskaber o.s.v., Forslag, som blev fremsat fra socialdemokratisk Side, og som, 
hvis de var blevet vedtaget, vilde have forskaanet Samfundet for i alt Fald en Del af de 
Ulykker, som Landmandsbankkorruptionen nu har ført med sig.« 

Stauning resumerer, at Regeringen skulde tage Konsekvensene af de nævnte Ministres 
Fejlgreb og lette sig Besværet ved at faa nye Valg udskrevet snarest muligt. 

I Folketingets Forhandlinger den 5. Februar 1924 forsøgte Landsdommer Victor Piirschel 
at beskytte sit Parti, de Konservative, mod den Beskyldning, at det ikke havde foretaget sig 
noget effektivt for at stække Højfinansens Magtvilje. Piirschel mente, at Lemvigh-Miillers 
Fremstød i Oktober 1921 dog 

var et Bevis paa, at Partiet i Tide havde erkendt den Fare, Landmandsbanken som Følge af 
de Gluckstadt'ske Spekulationer var stedt i. Piirschel vovede at fremsætte en saadan 
Paastand, uden naturligvis paa nogen Maade at kunne afkræfte den mod Partiet rettede 
Beskyldning, at det fra Højfinansens Side havde faaet Mundkurv paa, og at man senere 
»intet hørte fra det konservative Parti, før alle vidste Besked«. 

Den radikale Venstremand Ove Rode, som i selve Spekulationsperioden som Landets 
Indenrigsminister havde udøvet en aldeles afgørende Indflydelse paa Samfundets 
økonomiske og sociale Forhold, kom i Anledning af Thorvald Staunings Fremstød i den for 



ham selv og hans Parti mindre behagelige Situation nu ogsaa at maatte slaa Følge. Han 
havde allerede i Forhandlingen den i. Februar 1924 i nøje Overensstemmelse med 
Stauning stillet det formelle Andragende, at der ikke blot maatte gives »en fuldstændig 
Udskrift af Kontoen for Konsortiet af 1. Februar 1917, men ogsaa af Kontoerne British Bank 
of Northern Commerce, de forskellige Konsortier af 24. April 1918, Østasiatisk Kompaginis 
Opkøbskonto A og de andre af Bankens Kontier, hvorpaa der til forskellige Tider optoges 
de i Bankkommissionens Beretning omtalte »særlige Kunder«, for hvilke Banken direkte 
eller indirekte spekulerede, og som derfor ifølge Beretningen nød særlige 
Begunstigelser««. Da Rode derefter i sin store Tale den 5. Februar 1924 forsøgte at vælte 
Hovedskylden for de ved Landmandsbankens Sammenbrud forvoldte store Tab over paa 
Venstreministeriet Neergaard, bluedes han ikke over ved dristige Paastande at frigøre 
Zahle-Ministeriet for alt Ansvar. Bl. a. hævdede han, at Landets samfundsøkonomiske 
Tilstand og Statens finansielle Tilstand var usædvanlig god, da det sidstnævnte 
Ministerium, som han selv tilhørte, fratraadte i Slutningen af April 1920. I skarpeste 
Modstrid med Sandheden erklærede han, at »samfundsøkonomisk var Landets Tilstand 
den, at medens vi før Krigen havde haft en mægtig Gæld til Udlandet, var denne nu 
fuldkommen afviklet, et Tilgodehavende paa 1000 Mili. opnaaet, og dette 

var anvendt til at fylde de tømte Lagre, til at genoprette Besætningerne og forbedre 
Virksomhederne.« Han paastod endvidere, hvad maaske ikke var helt urigtigt, at Landets 
Driftsvirksomheder ved Slutningen af Krigen i Virkeligheden var i langt bedre teknisk 
Stand end før Krigen. Men iøvrigt kunde den førstnævnte Paastand selvfølgelig aldrig 
holde Stik, tværtimod gjorde den fhv. Indenrigsminister sig her skyldig i en uvederhæftig 
Argumentation, man længe skal søge Magen til. Thi en Kendsgerning var det, at dette 
Nettotilgodehavende overfor Udlandet paa ca. 1000 Mili. Kr. var tilstede ultimo 1918, men 
at Finansminister Edvard Brandes allerede i Foraaret 1919 i Rigsdagen varslede den 
truende Finanskatastrofe, og at de mægtigste Tab blev paaført Samfundet netop gennem 
den store Importspekulation, der blev paabegyndt under Krigen, og som naaede sit 
Højdepunkt 1919, samt gennem Børssvindelen, der havde saa rige Udfoldelsesmuligheder 
netop under det radikale Ministerium. Naar de rene Spekulationstab, som er opstaaet efter 
Krigen, ifølge det statistiske Udvalgs Beretning til Valutakommissionen maa opgøres til 
godt 1 Milliard Kroner (godt 500 Mili. Kr. ved Landmandsbanken, samt 600 Mili. Kr., som 
paa anden Maade har unddraget sig den regnskabsmæssige Opgørelse) staar det uden for 
enhver Tvivl, at Hoveddelen af disse formidable Tab falder under Zahle-Ministeriets 
Ansvar. Allerede ultimo 1920 beløb Danmarks Nettogæld overfor Udlandet sig til 800 Mili. 
Kroner! Paa samme Maade gør Rode sig skyldig i en helt igennem uforsvarlig Bevisførelse, 
naar han søger at gøre Venstre-Regeringen ansvarlig for Inflationen og den derved 
fremkaldte Dyrtid. Inflationen satte ligeledes ind, da Zahle-Ministeriet endnu sad ved 
Styret; ultimo 1918 stod Kronen endnu i Pari, men dennes Guldværdi var sidenhen for 
nedadgaaende, og Kronens Købeevne var allerede under Krigen bleven kraftigt forringet og 
sank - naar Detailprisniveauet for 1914 sættes hg 100 - i 1915 til 86 pCt., i 1916 til 74, 1917 
til 65,1918 til 55,1919 til 47,1920 til 38! Forsaavidt Rode i sin Tale polemiserede 

mod de saakaldte Madsen-Mygdalske fejlagtige Valuta-Teorier, der gik ud paa, at en 
faldende Valuta vilde give fordelagtige Afsætningsbetingelser for de indkøbte Lagre, burde 
han have taget Hensyn til, at det var hans eget Ministerium, Zahle-Ministeriet, der 
paaførte Samfundet Inflationen med velberaad Hu, fordi det gik ud fra, paa denne Maade 
bedst at kunne tjene Højfinansens Interesser. Dette vidste Rode selvfølgelig bedre end 



nogen anden; desto dristigere er det, at han den 4. Februar 1924 rettede Bebrejdelser af 
den her omhandlede Art mod Venstreregeringen for den Inflation, for hvilken hans eget 
Ministerium i første Række havde Ansvaret. 

løvrigt afholdt Rode sig fra en altfor indgaaende Omtale af selve Spekulationen, saaledes 
som den skildres i Bankkommissionens Beretning; han indskrænkede sig nærmest til at 
konstatere, at Bankens Sammenbrud i det væsentlige var en Følge af, at den blev 
organiseret som Spekulationsbank, og at den samlede altfor meget af Bankens Kapital 
paa visse enkelte, store Grupper. Om Sammensætningen af disse Grupper røbes 
selvfølgelig intet som helst. Rode mener at maatte hæfte sig ved nogle Uklarheder og 
Uoverensstemmelser i Beretningen, beskæftiger sig med Bankens særlige Kunder, hvorved 
han navnlig retter en ondskabsfuld Kritik mod de Personer, der nævnes paa Februar- 
Kontoen og mod den Kreds, hvori Gliickstadt færdedes, adelige Damer, Hoffet, Prinser og 
tillige andre, som Gliickstadt mente at kunne have Nytte af. Han fortsætter: »Der nævnes 
ofte Spekulationer af Damer, som synes foretaget uden deres Mænds Vidende, bag disses 
Ryg. Jeg maa sige, jeg tror nu ikke saa overmaade meget paa denne Spekulation af en 
Hustru bag Mandens Ryg. Derimod véd jeg, at Eva er let at friste, og at naar Slangen 
henvender sig til Eva, og Eva byder Adam Æblet frem, saa nyder Adam deraf, navnlig naar 
han kan æde Æblet uset«. Rode beskæftigede sig endvidere med de specielle Kunders 
retslige Stilling overfor Banken og behandlede særligt indgaaende Emissionen af Ballin- 
Aktierne i Efteraaret 1916 og den dermed forbundne skandaløseSpeku- 

lation, henholdsvis Favorisering af bestemte Spekulantkredse, som ganske tydeligt i 
Beretningen, Bilag S. 339, karakteriseredes som Bestikkelse. »Hvad Nytte er det for 
Samfundet«, spurgte det radikale Venstres Ordfører, »at 3 Mænd sidder med Kendskab til 
denne Liste og maaske den Minister, under hvem Kommissionen har sorteret«. Nej, her 
maatte Navnene frem for Offentligheden for at faa undersøgt, om Sigtelsen for Bestikkelse 
var rigtig og for at forhindre, at det store Værk skulde blive et nyt Arnested for Mistillid, 
Tvivl og Mistænkeliggørelse. Rode søger altsaa krampagtigt at bevare Skinnet, hykler 
Harme over Raaddenskab i offentlige Forhold, en Harme, han ikke følte, saalænge han selv 
var ansvarlig Minister. Sit egentlige Sindelag røber han imidlertid, naar han forarget 
vender sig mod Prof. L. V. Birck, fordi denne havde tilladt sig at offentliggøre 
Undersøgelser ud over det, der allerede var bekendtgjort i Beretningen. Dristigt beskylder 
han Birck for Partiskhed. »Jeg har«, siger han, »det Indtryk, at Professor Bircks Mening er 
denne, at han vejer Menneskene, undersøger, hvad der efter hans Skøn har betydet noget, 
noget godt eller daarligt; og hvis han saa efter sit Skøn faar et Minus ud, falder der en 
haard Haand, men hvis han efter sit Skøn faar et Plus ud, glider der en let Haand henover 
vedkommende«. Ved anden Lejlighed bemærkede Rode, at han nærede megen Sympati for 
Birck, men at han, dog havde det Indtryk, at han til syvende og sidst løftede Sløret for 
noget for derefter at sænke det over noget andet, han ikke rigtigt vilde være med til at 
fordømme (hvorved Rode navnlig tænkte paa Cold-Sagen), og at han derved søgte at 
undgaa hensynsløst at blotte det, saaledes som det ellers var hans Opgave. Og da Rode 
hertil knyttede en lille Fortolkning af den Opfattelse, Birck selv maatte have haft om sit 
Hverv, med disse Ord: jeg kan maaske sige: saaledes som han har gjort det til sit Livs 
Opgave«, replicerede det konservative Medlem af jødisk Æt Arnold Fraenkel paa meget 
karakteristisk Maade med Ordene: "Ok Gud, han er saamænd ikke saa indviklet”.- 

Det centrale i hele det Rode'ske Indlæg var imidlertid Angrebet mod Ministrene Cold og 
Neergaard. Her slog han haardt til, og selvom dette Fremstød skulde tjene til at bortlede 
Opmærksomheden fra den ansvarsløse Politik, Zahle-Ministeriet havde paa sin 
Samvittighed, kan det ikke hævdes, at de i denne Sammenhæng fremsatte Anklager 
savnede Berettigelse. Tværtimod! Lad gaa, at Cold, som Birck hævdede, ikke havde forset 
sig i særlig Grad, en Kendsgerning blev det, at han havde spekuleret i sit eget Selskabs 
Aktier - ogsaa efter den Periode, da denne Spekulation efter Foregivende skulde have tjent 
patriotiske Formaal - en Kendsgerning var det, at han var en af Gliickstadts Spillebrødre 
(ikke mindst som Medaktionær i det famøse Nordisk Oversøisk Handelsselskab, hvor 
Terminsspekulanterne Theo. Kliatschko og Mayer Katz høstede deres store Triumfer!), en 
Kendsgerning var det endvidere, at Cold-Interview'et af n. Juli 1916 efter 
Omstændighederne maatte give - og ogsaa gav - Anledning til al Slags Mistænksomhed. 
Rode mener ikke, at Cold gav dette Interview i Spekulationsøjemed, thi en saadan 
Handling kunde man ikke tiltro ham. Han havde snarere handlet saadan, som det dengang 
var almindeligt gængs, idet det jo endnu ikke ansaas for forkasteligt, at Mænd spekulerede 
i deres eget Selskabs Aktier og derved udnyttede »den sikre Viden, man havde om 
Selskabet, som noget, man havde Lov til«. Men det maatte bebrejdes ham, at han havde 
handlet uforsvarligt, og at Interview'et havde givet Anledning til Misbrug. Og Rode spørger 
desuden med Rette: »Hvad vil den Mand sige, som i Tillid til denne Erklæring har skilt sig 
af med sine Aktier, naar han senere ser, at Direktøren - han, som vidste Besked - selv har 
solgt disse Aktier tidligere til 50 pCt. over den Værdi, som han siger, at de virkelig har, og 
senere atter har købt ind til en langt, langt højere Pris? Med hvilken moralsk Ret kan en 
Direktør, der selv har været inde i en Spekulation med sit eget Selskabs Aktier, træde 
saadan frem?« Ove Rode slutter heraf, at Cold aldrig burde have modtaget 
Statsministerens Tilbud 

om at lade sig udnævne til Udenrigsminister. Ligesaa bestemt vedkender han sig den 
Opfattelse, at Neergaard manglede alle Kvalifikationer som Finansminister, eftersom han 
havde vist sig som et viljeløst Redskab i Gliickstadts Haand. Bankkommissionens 
Beretning havde godtgjort, at Gliickstadt havde presset de udenlandske Laan igennem, da 
han navnlig vilde benytte sig af den fremmede Valuta for at forhale sin egen Banks 
Sammenbrud. Rigsadvokatens mærkelige Ord, hvorefter Gliickstadt havde ladet Staten 
optage Dollarlaanene, var nu fuldt opklaret, thi nu vidste man, at disse dyre Laan var 
bleven stiftet paa Gliickstadts Foranledning. Til Slut paapegede Rode, at Neergaard ogsaa i 
Efteraaret 1921 havde fulgt Landmandsbankens Direktiver den Gang, han den 12. 
November 1921 tog Ordet i Folketinget for at imødegaa Lemvigh-Mullers Kritik mod 
Landmandsbanken og Firmaet L. M. Levin & Co. og for derved at sikre Gliickstadt mod 
Statens Indgreb. 

Dog, haardest ramte Rode Udenrigsminister Cold, da han henviste til, at det netop var 
ham, der havde talt mod Indførelsen af den af Regeringen foreslaaede Fragtskat, som 
havde kunnet udnytte en Del af de kolossale Fragtstigninger til Fordel for Samfundet, til 
Sikring nemlig af Midler til en senere Genopbygning af Handelsflaaden. Cold havde i 
bevægede Ord protesteret mod denne Fragtskat og selvfølgelig fundet Støtte hos de 
borgerlige Partier, idet han bl. a. havde hævdet, at man vilde fratage hans Selskab ikke 
mindre end to Skibe af Frederik VIII's Størrelse, hvis man ophøjede Skatteforslaget til Lov. 
Derved vilde man berøve Selskabet Muligheden for Konsolidering og Udvikling. Alt sattes 
ind paa at skræmme Regeringen fra Indførelsen af en Fragtskat - og derefter satte D.F.D.S. 
hele Formuen til ved vanvittige Spillekøb om andre Skibe, hvorved der bl. a. betaltes 24 
Mili. Kr. for meget for enkelte Skibe, som købtes af Søfartsselskabet, 



Dampskibsselskaberne Gorm, Viking osv. Hvor lykkeligt vilde Landet ikke have været 
stillet, hvis den vanvittige Stigning i Skibspapirer, som dannede det egentlige Grundlag for 
det fantastiske Børs- 

jobberi, var bleven forhindret ved Indførelsen af en klækkelig Skibsfragtskat? Men, føjer 
Rode til: 

»Det er ikke blot for at sige dette, men ogsaa for at sige, at underligt virker det at vide nu, 
at den 1. Februar 1916, da Direktør Gold kom i Rigsdagens Udvalg for at holde denne Tale, 
var hans Spekulationer i Landmandsbanken, i Det Forenede Dampskipselskabs egne 
Aktier i rivende Udvikling. Det er just dette Tidspunkt, da Spekulationen finder Sted. Det 
er herom, der staar i Bankkornmissionens Beretning: »I Aaret 1915 blev der spekuleret 
livligt hos Vekselerfirmaet I. M. Levin & Co. i D.F.D.s. Aktier, saaledes at Direktørerne E. 
Gliickstadt og O. Ringberg deltog i disse Spekulationer, der som Regel financieredes 
fuldstændigt af Landmandsbanken. Spekulationerne angik hyppigt samme store 
Papirposter, der gik fra Konsortium til Konsortium, saaledes at Deltagernes Kreds 
udvidedes eller indsnævredes, efter som Forholdene opfordrede dertil. Det maa antages, at 
Direktør Cold har deltaget i nogle af disse Konsortier, idet der i Tiden fra 13. September 
1915 til 17. Marts 1916 er krediteret hans Konto i Banken i alt ca. 180.000 Kr. hidrørende 
derfra«. Altsaa, den 1. Februar, da Kampen om Fragtskatten havde taget den Højde, at 
Direktør Cold indfandt sig i Udvalget, var disse Spekulationer i Gang; man havde foretaget 
nogle Udbetalinger, og der forestod nogle endnu. Jeg skal gøre opmærksom paa, at da jeg 
mødte Direktør Cold i Landstinget ved en Tale, som jeg holdt den 17. Marts til 
imødegaaelse af Udtalelser af ham andetsteds, fremhævede jeg, at i den korte Tid, i de 3 
Maaneder, Lovforslaget havde været til Behandling i Rigsdagen, var Aktierne steget 54 pCt. 
Denne Dag, den 17. Marts, da jeg konstaterede dette, var netop den sidste Dag, da Direktør 
Cold spekulerede, den Dag, da hans Spekulationer slutter«. 

Der kan næppe være Tvivl om, at disse Betragtninger ramte særlig haardt, og det er 
forstaaeligt, at disse haarde Angreb, rettet saavel af Stauning som af Rode mod 
Regeringens Medlemmer, og sandelig rammende et ømt Sted, maatte afføde en heftig 
Reaktion fra Modpartens Side. 

Ikke mindre end fire Ministre tog Ordet til Imødegaaelse af Angrebene: Stats- og 
Finansminister Neergaard og Udenrigsminister Cold den 6. Februar, Justitsminister 
Rytter og Indenrigsminister Krag den 7. Februar 1924. 

Statsminister Niels Neergaard imødegik straks Paastanden om, at Gliickstadt paa nogen 
Maade skulde have tilskyndet til 

Optagelsen af de udenlandske Laan; ej heller Bankkommissionens Beretning gav noget 
Holdepunkt for Rigtigheden af en saadan Formodning. Det første Laan af 1920 var af alle 
bleven anset for en ubetinget Nødvendighed, og Spørgsmaalet havde kun været, om det 
skulde være et indenlandsk eller et udenlandsk Laan. Med Hensyn hertil havde han 
desuden holdt sig til det Standpunkt, som ogsaa Nationalbanken og Valutakommissionen 
havde indtaget, det Standpunkt, at det vilde være umuligt at fremskaffe de til Overtagelsen 
af Nordslesvig fornødne Midler paa det indenlandske Pengemarked, og at man derfor var 
henvist til amerikansk Kapital. *) Udenrigsminister Cold ansaa sig for ligesaa uangribelig. 
Han paastod ligesom Neergaard med Hensyn til sin Stilling til Gliickstadt, at han aldrig 



havde hørt til denne Mands Tafelrunde, at han tværtimod stod Bankdirektøren personlig 
fuldkommen fjern. 


Sine spekulative Transaktioner ansaa han aldeles ikke for betænkelige, ligesom han mente, 
at Opkøbene af Skibene fra »Søfarten« og »Gorm« var aldeles upaaklagelige, da den Pris, 
der betaltes, laa omkring Halvdelen af den dengang gældende Markedspris; medens han 
rigtignok aldrig burde have købt Selskabet »Viking«. Selve de Kendsgerninger, som 
dannede Grundlaget for de mod ham rettede Angreb, afkræftedes imidlertid ikke ved 
denne hans Redegørelse. 

Da endelig Ministrene Rytter og Krag tog Ordet den 7. Februar, kom det til et kraftigt 
Opgør mellem de to stridende Parter. Justitsminister Svenning Rytter forsvarede overfor 
Rode den Undersøgelsesmetode, der var bleven anvendt, og gjorde derefter en - rigtignok 
mislykket - Indsigelse mod Rodes Paastand om, at Bankinspektørens Undersøgelse af 
Landmandsbankens Forhold i Juni 1922 var ”udefra foranlediget«. Rytter postulerede 
haardnakket, men Rode protesterede ligesaa haardnakket. Om Ordskiftet beretter 
Rigsdagstidende: »Rytter: Det er offentligt sagt, at Bankinspektøren greb ind, 

*) Jvfr. ovenfor 2d, 1. Del, S, 167 flg. 

fordi det Medlem af Ministeriet, der har med Bankvæsenet at gøre, foranledigede det. 
(Rode: Paa Foranledning af en anden!) Rytter: Altsaa fordi det Medlem havde foranlediget 
det. (Rode: Paa Foranledning af en anden!) Rytter: Altsaa var det ikke udefra foranlediget. 
(Rode: Udefra foranlediget!)« Efter at Folketingets Formand derefter havde gjort Rode 
opmærksom paa, at han ikke maatte diskutere fra sin Plads, bemærkede Justitsministeren: 
»Det er Ministeren, der har Ansvaret, og Ministeren greb altsaa ind i Juni 1922«. - 
Hvorefter det altsaa, hvis man ellers kan vurdere Sammenhængen, maa konstateres, at 
Rodes Erklæring i dette Tilfælde maa staa til Troende, og at det ikke var daværende 
Handelsminister Tyge Rothe, men en anden Instans, der gav Stødet til Undersøgelsen. 

Dog var Rytter heldigere med sit Forsvar, da han senere gjorde opmærksom paa, at de 
Radikale selv i 1921 sandelig ikke var interesserede i en almindelig Undersøgelse af 
Landmandsbanken, og at deres Finansminister jo følte sig nærmere knyttet til Emil 
Gliickstadt end nogensomhelst anden Minister. Og derefter foretog Rytter sig noget, der 
nærmest virkede, som om der blev kastet en Bombe, idet han nemlig citerede et Brev, som 
Brandes saa sent som Oktober 1921 havde sendt til Gliickstadt i Anledning af 
Landmandsbankens Jubilæum. Af Rytters Tale, med Rodes Afbrydelser, citeres hertil 
følgende: 

»Hvad skrev da den daværende Finansminister, den Minister, som det ærede Medlem Hr. 
Rode har sluttet sig til i en længere Aarrække? Han skrev: » Jeg iler med at lykønske 
Banken til, at der i Spidsen for den staar en Personlighed, hvis Lige dansk Bankvæsen 
ingen Sinde har kendt i Evnerigdom, Villiesikkerhed og verdenskendt Indsigt og Vidsyn«. 
Og den tidligere Minister slutter med en Udtalelse om, at Landets økonomiske Trivsel nu 
er knyttet til Bankens Virksomhed. 

Saaledes var Ordene. (Rode: Hvad er det for et Dokument, De læser op?) Jeg har nu anført, 
hvad den tidligere radikale Finansminister ... (Rode: Hvorfra har De det?«)... Dr. Brandes 



har udtalt ved Landmandsbankens Jubilæum. Det var hans Ord. Jeg mener derfor, at naar 
det ærede Medlem Hr. Rode udtalte, at der blev grebet ind ude fra, saa er det forkert«. 


Justitsminister Rytter var ogsaa i anden Henseende meget ubehagelig overfor de Radikale, 
specielt overfor Hr. Rode. Han spurgte, hvorfra dog de Personer, som saa drabeligt 
kæmpede for at faa Ballins Aktier i Efteraaret 1916, skulde vide, at de i Virkeligheden 
modtog Bestikkelser, eftersom dog Ballin dengang »i stor Udstrækning var Regeringens 
Tillidsmand« og dens Raadgiver paa store Omraader. De Folk, som her tog Aktier, beholdt 
dem dog kun i Tillid til, at de befandt sig i godt Selskab, og hvorledes kunde de ogsaa tro 
anderledes. Thi, fortsatte Justitsministeren: 

»De vidste om Hr. Ballin, at han var Regeringens Raadgiver og Tillidsmand, som jeg har 
sagt. De vidste yderligere, at det ærede Medlem Hr. Rode havde sagt god for 
vedkommende. Den 29. Oktober 1917 sagde det ærede Medlem Hr. Rode god for Ballin her 
i Rigsdagen. Det ærede Medlem drog andre Medlemmer frem, der havde kritiseret, at man 
benyttede Hr. Ballin og Hr. Heilbuth saa stærkt som man gjorde, og sagde til disse 
Medlemmer: Vil De ikke sige mig, hvorfor De kritiserer dette? Og det ærede Medlem 
optraadte meget kraftigt derimod. Hvordan skulde saa Folk egentlig tro, at de ikke kunde 
have Tillid til det Selskab? Foruden det ærede Medlem Hr. Rodes Udtalelser var der ogsaa 
Udtalelser, af den tidligere radikale Minister Hr. Weimann, som ved en Generalforsamling 
i Juni 1918 udtalte følgende, som jeg med den højtærede Formands Tilladelse skal oplæse: 
»Selv under den nuværende væsentlig paa privat Initiativ baserede Samfundsorden kan 
Hovedvægten imidlertid ikke ligge paa, at Aktionærernes økonomiske Interesser fremmes 
og betrygges. Hovedsynspunktet maa være at fremme og betrygge dansk Arbejde«. Og 
senere: »Naar saa mange Mennesker tillidsfuldt lægger deres Midler i Deres, Hr. Direktør 
Ballins, Haand, saa er det ikke Styverfængere, der kommer for at stryge Rigsorterne; vi er 
»Godtfolk«, som mener, at vi, samtidig med at varetage vor Egeninteresse, bærer Sten til 
en samfundsmæs- 

sig Bygning«. Naar saa gode Folk som de Herrer Rode og Weimann har sagt god for Hr. 
Ballin, hvorledes skulde saa de, der tegnede Aktier, egentlig vide, at det var at modtage 
Bestikkelser? ...« 

Dog, dermed var den bitre Kalk endnu ikke tømt. Der var endnu mangen besk Draabe, 
Justitsminister Rytter lod flyde i Bægeret, og det var saa sandelig ikke blot de altfor 
begærlige Aktionærer i Ballins Selskaber, som tages saa kraftigt i Forsvar. Svenning Rytter 
følte sig aabenbart særlig forpligtet til at varetage de Personers Interesser, som paa den ene 
eller anden Maade havde kunnet nyde godt af Konsortial-Godgørenhedens Foræringer, og 
han ønskede, at naar endelig de Mennesker, der havde faaet Gaver hos Ballin, Gluckstadt, 
Ringberg osv., skulde stilles i Gabestokken, saa skulde ogsaa andre med, ogsaa de, der 
hørte til den radikale Front! Men da maatte der ogsaa en Gang spørges, hvor man vilde 
sætte Grænsen med Hensyn til Refundering af modtagne Gaver; Rytter spurgte: 

»Hvor skal man saa sige Stop? Skal vi saa ogsaa til at undersøge, om de er juridisk eller 
moralsk forpligtede i saadanne Tilfælde? Skal vi ogsaa til at undersøge det? Jeg tænker 
her paa en Mand, der paa et vist Tidspunkt var kommet til at skylde Landmandsbanken 16 
Millioner. Han stod samtidig som Regeringens Raadgiver, man kaldte ham endog 
"Rigsforstanderen her i Landet. Han skyldte paa et vist Tidspunkt 16 Mili. Kr. til 
Landmandsbanken. Det var en særlig Begunstigelse, der blev ydet ham. Han kunde igen 
yde særlige Begunstigelser til andre. Han kunde opholde en Del Bladforetagender rundt 



omkring. Vil nu ogsaa det ærede Medlem have rodet op i dette? Skal vi nu ogsaa her til at 
se paa: Er det juridisk eller moralsk rigtigt, at han har gjort det? Kan han muligvis ikke 
betale flere Penge tilbage, idet disse Bladforetagender selvfølgelig vil sige: Vi har tilføjet 
ham et Tab paa et vist Tidspunkt, men vi er moralsk forpligtet til at betale 

det tilbage. Jeg synes, det vilde være forkert, om man i den Grad fortsatte, men jeg ser 
ikke, hvordan vi, naar det ærede Medlem vil have alt frem for Offentligheden, overhovedet 
skal komme til en Begrænsning ... Det ærede Medlem siger saa tidt rundt om ved Møder til 
Folk: I maa være stolte og vigtige af, at I er Kautionister for den fine Landmandsbank! Jeg 
synes, at det ærede Medlem skulde føje til: I maa være stolte af, at I nu har betalt en Gæld 
for den tidligere saakaldte Rigsforstander, en stor Gæld, hvoraf maaske en hel Del Penge er 
anvendt i almene Øjemed: til Underholdning af den radikale Presse osv. Det maa det 
ærede Medlem ogsaa samtidig med det andet«. 

Det var jo ikke særlig elskværdige Betragtninger, Justitsministeren fremsatte, og selvom 
han var saa hensynsfuld overfor Modstanderen ikke ligefrem at nævne Herman Heilbuth 
ved Navn, var Angrebet dog ikke til at misforstaa. Derimod lyder det dog virkelig 
ejendommeligt, at Landets Justitsminister hævder denne netop for hans Stilling saa 
besynderlige Ide, at man dog ikke bør spørge altfor indtrængende om juridiske og 
moralske Forpligtelser! Og endnu mere besynderligt virker det, naar Justitsministeren 
advarer en mod Spekulation, som skulde være hæsligere end de afskyelige Spekulationer i 
Landmandsbanken, nemlig mod det, han kalder Spekulation i Skændsel. Som om det at 
kræve alle Svindlerier, Bedragerier, alle forbryderiske Transaktioner, der havde forvoldt 
Samfundet Tab paa utallige Millioner Kroner, belyst til Bunds, havde nogetsomhelst med 
Spekulation i Skændsel at gøre! 

Dog - indrømmes maa det - Rytters Angreb virkede. Det var imidlertid ikke 
Bemærkningerne vedrørende Gluckstadt, Ballin og Heilbuth, der fremkaldte stormende 
Protest, men Citatet af det Brev, Edvard Brandes i Oktober 1921 havde sendt til Gluckstadt 
i Anledning af Landmandsbankens Jubilæum. Rasende krævede Ove Rode Oplysning om, 
hvorfra 

Justitsministeren havde det Brev, der var bleven oplæst. Rode kendte det, men han vilde 
vide, hvem der havde udleveret det til Justitsministeren. Og da Ministeren erklærede, at 
han havde det fra Sagens Akter, at Birck havde givet ham det med Tilladelse til at bringe 
det i Rigsdagen, fandt Forbitrelsen ingen Ende. Brevet sagde jo ikke noget nyt, det 
illustrerede kun et Forhold, som allerede var blevet belyst i anden Sammenhæng; men 
alligevel var de Radikale, Socialdemokraterne og de Konservative fuldt enige om, at der her 
forelaa et skandaløst Diskretionsbrud, en enestaaende Statsforbrydelse, og i Stedet for at 
gaa videre i en Realitetsbehandling, ansaa de Radikale nu Øjeblikket for kommet, til at 
indlede en Generalaktion mod Regeringen. Nu skulde Ministeriet styrtes! Brevet skulde 
give Grundlaget for et saadant Krav, Nu skulde det være Slut med Venstre-Styret. Der 
skulde handles straks! Og straks erklærede Socialdemokratiet sig villig til at marchere med. 
Men inden der stilledes nye Dagsordener, fik dog ogsaa Indenrigsminister Krag Ordet, og 
hvad han sagde, tjente saa sandelig ikke til at berolige Gemytterne. 

Ogsaa Indenrigsminister Oluf Krag var inde paa en Række Spørgsmaal, Oppositionen ikke 
gerne saa drøftet i Offentligheden. Han haanede det, Brandes træffende havde betegnet 
som Stemmesh'aldet, karakteriserede Stauning som den Mand, der nu engang var Tingets 



store Leverandør af Teatertorden, tomt Bulder, og Ove Rode som den Mand, der leverede 
de giftige Vaaben, med hvilke man vilde snigmyrde Modstanderen. Krag var særlig 
nærgaaende i sine Spørgsmaal til Ove Rode, navnlig om Max Ballin og Herman Heilbuth, 
og mente at det virkede fuldkommen komisk og parodisk, at Rode paaberaabte sig 
Samfundshensyn, naar man blot tænkte paa den højst anstødelige Forbindelse, i hvilken 
Zahle-Ministeriet havde staaet til Mænd som disse to. Rode havde den 29. Oktober 1917, 
da han maatte forsvare Heilbuth i Folketinget, gjort gældende, at denne ikke havde været 
aktiv Forretningsmand siden 1913, omendskønt han burde have vidst bedre Besked. Thi 
»ingen 

havde i stærkere Grad end det radikale Venstres ledende Mænd Lejlighed til at konstatere 
Dybden og Bredden af den Guldstrøm, som fra dette Centrum flød ud til den radikale 
Presse over det hele Land«. Og Krag spørger videre: »Hvorfra troede man, at Midlerne til 
Indkøbet af Malerisamlingen hidrørte? Hvorfra fik man Midlerne til Festerne paa 
Landstedet, hvoraf der gik Landsry i sin Tid? ... Jeg spørger ham (Rode), om han ikke nu 
faar en vammel Smag i Munden ved at mindes den svundne Tid og de Lovsange, han har 
sunget over et Par af hans mest kompromitterede Mænd, om han ikke kan se, at hans 
Aktion i disse Dage maa tage sig noget mærkelig ud paa den Baggrund, som han ved sine 
egne Udtalelser, ved sin egen Mangel paa Evne til at bedømme Personer, og Forhold har 
skabt«. Overfor Stauning peger Indenrigsministeren endelig hen paa, hvorledes 
Socialdemokratiet 1920 under Udnyttelse af Generalstrejken søgte at danne et nyt 
Ministerium med - Landmandsbankens Mænd! - en Bemærkning, der fik Borgbjerg til at 
skraale op om »Majestætsfornærmelse«. Der gjordes ogsaa opmærksom paa den særligt 
rosende Omtale, Landmandsbankens Regnskab for Aaret 1921 fandt i »Social- 
Demokraten« endnu den 7. Februar 1922, i hvilken det bl. a. pointeredes, at 
Landmandsbanken var en aldeles solid Pengeinstitution, som følte sig stærk i sin Stilling, 
og »at de fantastiske Rygter intet har med Virkeligheden at gøre«. Til Regnskabet, som 
senere viste sig at være falsk, havde det socialdemokratiske Hovedorgan endog knyttet den 
Bemærkning: »Det er da heller ikke alle Værdier, der er gaaet nedad. Landmandsbanken er 
blevet et Kæmpeforetagende, det største i sin Art i Skandinavien«. 

Endelig henviste Indenrigsminister Krag til at Socialdemokratiet endnu i December 1921 
ved selve Stauning var repræsenteret i Forhandlingerne med Landmandsbanken 
vedrørende Boligproblemets Løsning med denne Bank som finansiel Basis. 

Nej: de Radikale og Socialdemokraterne havde saa sandelig ikke nogen Grund til overfor 
Regeringspartierne at fremstille sig som de seende og forudseende, der i Tide havde taget 
Af- 

stand fra Børsjobberne og havde rettet deres Kamp mod det økonomiske Anarki, der var 
blevet fremkaldt ved Kræfternes frie Spil paa Aktiespekulationens Omraade. Endelig retter 
ogsaa Dr. Krag ligesom før ham Stauning - men rigtignok med anden Adresse - sit Skyts 
mod de Kredse, der var med i den utilbørlige Udbyttejagt, de utilbørlige Børsmanøvrer, 
mod den vilde Spekulation, der havde kunnet trives i Ly af og trods den gældende 
Lovgivning. Og da rammer han særlig haardt. Da er det Jødedommens særlig hengivne 
Drabanter, som maa staa for Skud, og Ord siges, som ellers aldrig hørtes i Rigsdagen. Krag 
bemærkede her bl. a.: 



»Men jeg spørger: Under hvilket Styre er det, de frie Kræfters Spil har udformet sig som 
utilbørlige Spekulationer? Under hvilket Styre har denne Vildskab taget en saadan Fart 
som i ingen anden Tid og i sit Følge haft et Forbrug af Værdier, som man kun i 
Indbildningen besad? Gennem hvilken Periode var det, at Dansen om Guldkalven fandt 
Sted, at en taabelig Byggen paa Fremtidens Fata Morgana tog Fart som ingen Sinde før 
med Diskontering af Veksler paa Fremtiden, som det var vanvittigt at tro, denne nogen 
Sinde skulde kunne indfri? Og jeg spørger: Under hvis Styre har alt dette floreret, 
blomstret? Det ærede Medlem Hr. Stauning talte for nogen Tid siden her i Tinget om 
Kapitalismens Giftblomst. Jeg spørger: Under hvis Styre er det, at denne har udfoldet sig i 
en hidtil uset Pragt? Ja, ærede Medlemmer ved det, det var under de ærede Medlemmer 
Hr. Staunings, Hr. Zahles og Hr. Rodes Styre. Ser vi - og det kan vi faa Oplysninger om 
gennem Bankkommissionens Beretning - paa Børsomsætningen gennem syv Aar, ja, saa vil 
man finde, at den 1916 androg 5,4 Milliarder, i 1917 3,5 Milliarder, i 1918 7,9 Milliarder, i 
1919 3,4 Milliarder; medens den tilsvarende Omsætning i det nu- 

værende Ministeriums Tid har andraget ca. 2 Milliarder. Naar man nu sammenholder 
disse Tal fra de to Perioder, tror jeg, man vil faa et ganske levende Billede af den utilbørlige 
Spekulation i fiktive Værdier, som gennem hele den Periode udfoldede sig. 

Og naar saa det ærede Medlem Hr. Stauning siger, at man maa spørge sig selv, om der 
virkelig fra en god, jævn Samfundsborgers moralske Synspunkter overhovedet findes 
nogen Undskyldning for at deltage i Børsspil - ja, saa kan det være ganske naturligt, at man 
spørger saaledes, men jeg spørger, om det ærede Medlem Hr. Stauning virkelig mener, at 
han er den rette til at stille det Spørgsmaal. Thi aldrig har jo Børsen genlydt af Shag og 
Skraalfra de af Spillelidenskaben ophidsede Mennesker som netop i denne Periode. Hvis 
man en Sommereftermiddag passerede ned igennem Slotholmsgade, bølgede jo Larmen 
ud ad Børsens aabentstaaende Vinduer, saa man skulde tro, at det gamle, smukke Hus 
var forvandlet til et Galehus. Lyden af dette Vanvids Udfoldelse har i det ærede Medlem 
Hr. Staunings Ministertid slaaet imod hans Kontorvinduer. Den daværende Stats- og 
Justitsminister, Hr. Zahle, har fra sine Kontorvinduer Aar ud og Aar ind i denne Periode, 
kunnet følge, hele denne Heksedans. Men intet, intet som helst foretog man sig. 
Kræfternes frie Spil lod man ganske simpelt foregaa, Vildskaben lod man rase 
...” (Udhævelser af Forf.). 

Det var drøje Sandheder, Indenrigsminister Krag her fik sagt overfor 
Oppositionspartierne, og bedre blev det ikke, da Zahle blev spurgt direkte, om det nu ogsaa 
var aldeles sikkert, at ingen radikal Minister havde staaet i Forbindelse med Spekulationen 
gennem Landmandsbanken. Krag afviste tillige kraftigt Staunings Angreb, idet han gjorde 
gældende, at Socialdemokratiets Fører saa sandelig »paa Baggrund afTolere- 

ringen af disse Svindelens Højkonjunkturaar og af den Tillid til Ki'edsen af 
Landmandsbankens Mænd, som man tilkendegav i Paaskedagene 1920, og som fandt sit 
Udtryk i Taksigelser til, ja, Lobhudling af selve Sjælen i det hele, det Midtpunkt, hvori alle 
Svindelens og Spillets Traade samlede sig, Gliickstadt, paa Baggrund af alt dette« havde 
god Anledning til at afholde sig fra en altfor nærgaaende Kritik af Regeringspartierne. 

Da Rigsdagspartierne langt om længe blev klar over, at denne Storvask for aabent Tæppe i 
det lange Løb kunde blive farlig for alle Partier, fandt Ove Rode det for belejligt at aflede 
Opmærksomheden fra det centrale i Sagen ved at gøre Justitsministerens Oplæsning af 



Brandes' Brev til Gliickstadt i Anledning af Landmandsbankens Jubilæum i Oktober 1921 
til Basis for et Mistillidsvotum. Først burde Regeringen give et udtømmende Svar paa, 
hvorvidt Justitsministeren havde været berettiget til at offentliggøre dette Brev, som Rode 
mente at maatte betegne som privat. Thi, erklærer Rode i Folketinget den 8. Februar, 
denne Handling havde vist, at »Justitsministeren var ude af Stand til at forstaa sit 
Embedes Værdighed og de Pligter, som naturligt paahviler ham som Indehaver af dette«; 
han kunde nu engang ikke disponere over en af Undersøgelsens Aktstykker som sket var. 
Rode insinuerede i denne Sammenhæng, at Prof. Birck maaske ogsaa paa anden Maade 
havde forsynet Justitsministeren med Afskrifter af Dokumenter og desl. Han fremsatte 
derefter følgende Paastand paa Overgang til Dagsordenen: 

»Idet Folketinget misbilliger, at Justitsministeren i Folketingets Møde i Gaar oplæste et 
privat Brev med den Tilføjelse, at han havde modtaget en Afskrift af Brevet af et Medlem af 
Bankkommissionen med Tilladelse til at anvende det, beslutter Tinget at henvise det 
forelagte Lovforslag til et Udvalg paa 15 Medlemmer«. 

I den senere Forhandling udtalte Justitsminister Rytter sin Beklagelse over, at han havde 
brugt Brevet, og undskyldte sig med, at det var sket af Indignation, af Bitterhed over 
Modpar- 

tens Mistænkeliggørelse, som havde til Formaal paa uretmæssig Maade at støde to af hans 
Ministerkolleger ud af det politiske Liv. Denne Undskyldning fremsattes, omendskønt 
Rytter indledende pointerede, at der selvfølgelig ikke var noget ulovligt ved, at han havde 
oplæst et faktisk eksisterende Brev, skrevet af Landstingsmand Brandes til Gliickstadt, et 
Brev, som efter hans Opfattelse ikke var et Pidvatbrev, men en Lykønskningsskrivelse til 
Banken i Anledning af dennes Jubilæum, hvilket ogsaa fremgik af Brevets Indledning. Ja, 
og saa var han ogsaa forbitret over, at man vilde mistænkeliggøre de Personer, som saa 
kraftigt havde stræbt efter at faa fat i Ballin-Aktier i Efteraaret 1916 (hvorved jo ogsaa et 
Medlem af Regeringen, Cold, ramtes, der havde tegnet 20.000 Kr. Aktier i De Forenede 
Skotøjsfabrikker, men rigtignok, som Cold selv meddelte i Forhandlingen den 6. Febr., 
ikke havde kunnet afhænde dem med Profit.) Endelig afviste Justitsminister Rytter 
Formodningen om, at han havde modtaget yderligere Materiale af Prof. Birck. 

Der fulgte nu en omfattende Dagsordens-Debat. Statsminister Neergaard erklærede, at et 
Mistillidsvotum til Justitsministeren vilde blive betragtet som et Mistillidsvotum til hele 
Regeringen. Socialdemokratiet var selvfølgelig straks rede til at støtte de Radikales 
Dagsorden, og Stauning, erklærede, at man ønskede hele Regeringens Fald, Tilbagetræden 
af et Ministerium, som stod »i den mest afgjorte Afhængighed af Højfinans og 
Storagrarer«. Stauning ønskede Valg, hellere i Morgen end i Overmorgen. Piirschel som de 
Konservatives Ordfører beklagede Oplæsningen af Brandes' Brev, men ønskede ikke valg 
og foreslog derfor en egen Dagsorden med følgende Ordlyd: 

»Idet Folketinget slutter sig til Statsministerens Udtalelse i Tinget den 6. d. M., hvori 
Statsministeren fremhævede: Forholdet er jo blevet saadan, at jo mere de politiske 
Argumenter brister, desmere anvender man Landmandsbanksagen til snigende 
Mistænkeliggørelse overfor politiske Modstandere. Hertil hører ogsaa de evige 
Forlangender om nye Oplysninger, og idet Folke- 

tinget udtaler, at denne Henstilling bør paaagtes fra alle Sider - idet Tinget afviser ethvert 
Forsøg paa partipolitisk Udnyttelse af Landmandsbanksagen - og udtaler, at Tiden er inde 
til positivt Arbejde for Landets økonomiske Stilling, gaar Tinget over til videre Behandling 
af den foreliggende Sag«. 

Ove Rode var meget utilfreds med denne Dagsorden og mente, at de Konservative maatte 
tage yderligere Konsekvenser, da det jo ikke var bleven skjult, »hvilken oprørt Tilstand det 
konservative Folkeparti var i i Gaar efter Justitsministerens Optræden«. Han mente ogsaa 
fremdeles, at Udenrigsminister Colds Forhold ikke var upaaklagelige, navnlig efter at det 
nu ogsaa var kommet frem for Offentligheden, at denne Mand havde været blandt dem, 
som ved Udstedelsen af Ballin-Aktierne i Efteraaret 1916 favoriseredes med 20.000 Kr. 
Aktier. Bankkommissionens Bemærkninger til denne Sag trængte iøvrigt til nøjere 
Oplysning, efter at der var fremsat en utilsløret Sigtelse for Bestikkelse mod de Mænd, der 
ved Overtagelsen af Aktier havde taget mod en Foræring paa næsten det tredobbelte af det 
tegnede, f. Eks. pr. 10.000 Kr. tegnede Aktier havde haft en ren Fortjeneste paa 19.000 Kr. 
Tildelingen var sket til Folk, der nok var en Vennetjeneste værd, og som saadan havde Cold 
modtaget den Post, som ifølge Bankkommissionens Beretning blev forbeholdt de store 
Ledere, Finansmænd og saadanne. Ja, en saadan Undtagelse var altsaa 
Udenrigsministeren, siger Rode. Og han fortsatte: »Deri er der intet mærkeligt. Naar man 
sidder i den Stilling, som Udenrigsministeren den Gang gjorde, er der intet mærkeligt i, at 
han, naar han tegner sig for Ballin-Hertz Aktier, bliver foretrukket, thi saadan er 
Ordningen, at de store Selskaber begunstiger hinandens Ledere paa den Maade, at naar 
man laver en Emission, der udbydes til 110, skønt man ved, at Aktierne Dagen efter er 300 
værd, fordeler man dem ved Aktietegningen paa den Maade, at de tilfalder saadanne 
Mænd, ja, som f. Eks. daværende Direktør Cold. Saadan foregaar det, og det er der 
formentlig ikke noget 

at sige til, saalænge man tilhører den Kreds, som man den Gang tilhørte, for saadan gjorde 
de alle. Men det danner ikke Basis for at være Udenrigsminister i en Tid, hvor man 
undersøger disse Sager, at have tilhørt denne Kreds og have nydt de særlige Fordele, som 
knytter sig dertil«. At Rode iøvrigt ligesaa lidt som Neergaard mente at maatte fælde nogen 
Dom over Storsvindleren Emil Gluckstadt, som tværtimod alligevel fandt Sympati, kan 
man slutte sig til af Rodes noget besynderlige Bemærkning, at man kunde have ønsket, »at 
den ulykkelige Mand, der døde i Vestre Fængsel, havde faaet Lejlighed til at høre den 
storslaaede Tale, som Statsministeren nu har holdt”. 

Og endelig gjorde Rode grundigt op med Venstre-Partiet, specielt Justitsminister Rytter, 
som ved Oplæsning af Brandes' Hyldestskrivelse til Gluckstadt havde forsøgt at yde sit 
Bidrag til den saa harmfuldt afviste, snigende Mistænkeliggørelse af politiske 
Modstandere. Lad gaa, mente han, at Brandes aldrig har svigtet sin gamle Ven og intime 
Medarbejder, hvad gjorde da de andre Partiers Mænd paa samme Tidspunkt? Hvor stod de 
henne? Vilde de mon ikke, da Jubilæumsfesten fandt Sted, være med blandt 
Gratulanterne? Lad os se, siger Rode. Og saa giver han efter samme Recept som den af 
Krag saa virkningsfuldt benyttede de ærede Medlemmer fra Regeringssiden det glatte Lag, 
idet han triumferende beretter Enkeltheder om denne Festdags Interna: 

»Jeg har«, bemærkede han, »set efter i Referatet i »Berlingske Tidende« fra 5. Oktober 
1921 for at se, hvorledes denne Festdag forløb. Det skildrer Festligheden i det hele taget, de 
Visitter, Besøg, Deputationer og Gratulationer, som kom, og siger følgende: "Blandt de 
Besøgende nævner vi Statsminister Neergaard, Handelsminister Rothe, Etatsraad H. N. 



Andersen, Nationalbankdirektør Rubin, Bankinspektør Green, Børskommissær Schovelin, 
Højesteretssagfører Biilow, De- 

partementschef Busck-Nielsen. . .« - det er de første af den Række fremtrædende Navne, 
som findes paa denne Liste. Da den højtærede Justitsminister ikke var til Stede, har han 
formodentlig ikke nogen Afskrift af de veltalende Ord, hvormed Statsminister Neergaard 
overbragte Ministeriets Lykønskning til Hr. Gliickstadt ved denne Lejlighed. Jeg ved ikke, 
om den højtærede Statsminister endnu selv skulde have i Erindring eller have nedskrevet, 
med hvilke Udtryk for Beundring overfor Gliickstadt han den Gang bragte sin 
Lykønskning. Endvidere mødte af Direktørerne for Østasiatisk Kompagni Schmiegelow, 
Schiøtt og Madsen-Mygdal, fra Arbejdsgiverforeningen Bogtrykker Langkjær og for Det 
Forenede Dampskibsselskab - ikke Direktør Cold, som jo den Gang ikke var der mere, fra 
Sparekassen for København og Omegn Overretssagfører Axel Bang o. s. v. Og saa tilføjes 
der, hvordan ”K 1 . 11 modtages Admiral Richelieu og Etatsraad Gliickstadt i Audiens hos 
Hans Majestæt Kongen. Bankraadets Formand og den administrerende Direktør overrakte 
Hans Majestæt ved denne Lejlighed Bankens Medaille i Guld og et pragtfuldt indbundet 
Eksemplar af Jubilæumsskriftet«. Naar det saaledes var en Medaille af Guld, der blev 
overrakt, og den ikke kunde gengældes ved denne Lejlighed med en Udmærkelse, var det 
af den simple Grund, at den 19. December 1920 havde man foranlediget fra Ministeriets 
Side, at Gliickstadt fik Storkors af Dannebrog«. 

Da Dagsorden-Debatten var sluttet, blev den konservative Dagsorden med 71 Stemmer 
mod 60 vedtaget, og Ministeriets Levetid sikret for yderligere to Maaneder *). 

*) Ministrenes Rytters og Neergaards Angreb skaber selvfølgelig voldsomt Røre i Pressen. 
Den borgerlige Presse beklager, at Rytter har fremdraget Brandes' personlige Brev til 
Gliickstadt, da han i anden Sammenhæng havde set sig foranlediget til at tilbageholde 
Navnene fra Ballin-Materialet for at undgaa en altfor vidtgaaende personlig 
Skandalisering. Prof. Bircks Handlemaade betegnes som usømmelig. Flere Blade synes 
rørende enige om, at det nu maatte være sidste Gang, Birck havde været Medlem af en 
Undersøgelseskommission. Rædsomt var det efter Pressens Opfattelse ogsaa, at 
»Heilbuths ministerielle Krigsmiddage« kom paa Tale. »Berlingske Tidende« mener, at 
Krags hensynsløse Polemik kun skyldes Venstre-Ministerens Trang til at tækkes 
Provinsen, »hvor en automatisk indstillet Presse betjener ham«, men at man nok om føje 
Tid skulde erkende, at Stemningen i Hovedstaden indenfor alle Kredse, fra Intelligensen 
til de bredeste Lag, ikke kan begejstres ved denne Slags Hovedjagter. Bladet mener, at 
denne Spionagens, Angiveriets og Nervøsitetens Atmosfære ikke er til at aande i og 
understreger, at Partiernes Mænd ikke kan fordeles, mellem Anklagebænken og 
Dommersædet efter Partilinier, men at Pladserne begge Steder tilfalder alle Partier i 
Flæng. Det var saa sandt som det var sagt. At et Organ som »Ekstrabladet« særlig harmes 
over Krags Form for Polemik, der skulde være ensbetydende med en Sænkning af 
Niveauet, krænkende for en Rigsdags Værdighed osv., kan næppe undre. »Finanstidende« 
resumerer: »Har ikke snart de politiske Partier faaet nok af Legen. Intet af dem er dog 
gaaet fri af Smudset«. Og det tilføjer: »Hvilket Billede af politisk Forsumpning«. Alt saare 
rigtigt. Men det var jo ogsaa Parlamentarismens Høvdinge, der holdt Hovedrengøring. 

Den 12. Februar fortsattes Diskussionen. Nu var det den udenfor Partierne staaende 
Folketingsmand Grev Bent Holstein, der tog Ordet, men som iøvrigt ikke beskæftigede sig 
særligt indgaaende med selve Bankkommissionsbetænkningens Resultater, derimod med 
de af Ministeriet Neergaard foretagne Rekonstruktionsforsøg. Han bebrejdede 
Kommissionen, at den ikke havde undersøgt 9. Juli-Rekonstruktionen. Til Trods for den 
varme Anerkendelse, han yder Beretningen - om hvilken han bl. a. siger med Goethe, at 
her havde Professor Birck rakt Folket Digtningens Slør af Sandhedens Haand: »Aus 
Morgenduft gewebt und Sonnenklarheit, der Dichtung Schleier aus der Hånd der 
Wahrheit« - beklager han, at disse Juli-Begivenheder, som uvægerligt hørte med til Sagen, 
og i hvilke Statsministeren, Handelsminister Tyge Rothe (der rigtignok havde maattet tage 
Konsekvenserne deraf), Nationalbanken og Gliick- 

stadt havde prøvet deres sidste kompromitterende Hasardtræk, ikke var belyst. Fire 
alvorlige Forsømmelser havde det siddende Ministerium gjort sig skyldigt i. Det havde for 
det første ikke i Tide lyttet til de Advarsler, som tydeligt nok fremsattes mod de i 
Forbindelse med Landmandsbanken staaende Transaktioner, bl. a. mod Det 
Transatlantiske Kompagnis Forhold allerede i første Halvdel af 1921,og mod Bankens 
Børsengagementer osv. i anden Halvdel af samme Aar. Folketingsmand Lemvigh-Miillers 
velgrundede Forespørgsler var bleven afvist med Utilstedelige Reprimander. Statsminister 
Neergaard havde for det andet begaaet »den utrolige embedsmæssige Skødesløshed« at 
tage Gliickstadts Henstillinger om Optagelse af udenlandske Statslaan for gode Varer og 
havde til Begrundelse af dette Forhold fremført en Række Argumenter, som ikke kunde 
bestaa overfor en nærmere Prøvelse. Ministeriet havde endvidere ladet det mangle paa den 
fornødne Agtpaagivenhed ved Forhandlingerne om Landmandsbankens Overtagelse af den 
sammenbrudte Diskontobank, som ganske vist ikke blev til noget, og ved den paafølgende 
Sammenslutning af den private Laanebank med Landmandsbanken og endelig ved 
sidstnævnte Banks Aarsregnskab for Aaret 1921. Dog, den sidste og værste Forsømmelse 
var Udstedelsen af den objektivt urigtige og vildledende 9. Juli-Erklæring, som havde 
bundet Staten overfor Landmandsbanken og senere havde haft den Konsekvens, at Staten 
maatte overtage ubegrænset Garanti for de af Banken forvoldte Tab. Hele denne Ordning 
beroede dermed paa et uredeligt og uforsvarligt Grundlag. Med Henblik paa Statsminister 
Neergaards uheldige Stilling i denne Sag bemærkede Grev Holstein med bidende Ironi, at 
dersom man her havde overset en Paragraf i Straffeloven, nemlig § 134, der lyder saaledes: 
"Har nogen i Embeds medfør forsætlig undladt i Attest eller Forklaring at oplyse 
Omstændighederne, der maa anses væsentligt at høre til den omhandlede Sag, straffes han 
med Embedsfortabelse, simpelt Fængsel eller under formildende Omstændigheder med 
Bøde«, maatte det vel betragtes som hænde- 

lig Uagtsomhed. Grev Holstein udtalte til Slut Haabet om, at man nu endelig maatte faa 
rigtige Regnskaber forelagt; thi »tre Gange, ja, hvis vi tager Aarsregnskabet fra den gamle 
Direktion med, fire Gange er Offentligheden ført bag Lyset, femte Gang skulde Regnskabet 
gerne være sandfærdigt og redeligt i Overensstemmelse med Banklovens og Aktielovens 
Foreskrifter«. Det er altsaa saadanne Formaninger, som rettes til Regeringen, og som viser 
sig at være nødvendige! Endelig henstiller Grev Bent Holstein til Regeringen, at man ved 
Nybesættelsen af Bestyrelsesmedlemsposterne i de ved Hjælp af Statsmidler 
rekonstruerede Selskaber maatte udelukke saadanne Personer, som har været med til at 
køre disse Selskaber i Grøften. Ogsaa en saadan Henstilling var altsaa nødvendig! Greven 
hentydede hermed til Selskabet Ballin & Sønner, i hvis Bestyrelse ogsaa efter 



Rekonstruktionen Mænd som Overretssagfører Konrad Levysohn, Direktør Justus 
Nathanson og Højesteretssagfører Otto Bang var blevet siddende, endog som valgte af 
selve Statsbanken Landmandsbanken, omendskønt der ikke kunde være Tvivl om, »at 
dersom disse Bestyrelsesmedlemmer og Ledere af Ballin & Sønner blev set efter i 
Sømmene, vilde det vise sig, at de var skyldige ganske analogt med Landmandsbankens 
gamle Direktører«. 

Det konservative Medlem Ingeniør P. Korsgaard harmedes over, at Listen over de 
Personer, som stod opført paa i. Februar-Kontoen, var bleven offentliggjort, og beklagede, 
at Finansudvalgets Modstand mod denne Offentliggørelse ikke var blevet tilstrækkeligt 
fremhævet i den borgerlige Presse. Han og hans Partifæller havde været aldeles enige om, 
at Finansudvalget, som ikke var kaldet til at udøve Politimyndighed, maaske nok af 
økonomiske Grunde kunde have rimelig Anledning til at faa konstateret, hvilke Personer 
der havde paaført Landmandsbanken de Tab, der siden maatte overtages af Staten, men at 
disse Oplysninger ikke burde interessere Offentligheden. Desforuden kunde en saadan 
Offentliggørelse jo ogsaa skade Bankens fremtidige Drift ved at virke afskrækkende paa 
Aktie- 

spekulationen. Korsgaard erklærede endvidere, at han slet ikke kunde indse, med hvilken 
Ret der i Sammenhæng med Ballin-Aktiernes Fordeling kunde være Tale om Bestikkelse 
og henholdt sig her til Otto Benzons »dybsindige« Ord: »Bestikke! Jeg kender mange 
Mennesker, og jeg kender ingen, som lader sig bestikke, men jeg kender heller ingen, man 
ikke kan arrangere sig med«. Korsgaard synes vældig godt om denne Betragtning, da den 
var saa velegnet til at forflygtige Begrebet »Bestikkelse« og at give de Favoriserede i den 
saa ofte omtalte Ballin-Sag et Hæderlighedens Præg. Stauning understregede endnu 
engang, at det var saglig nødvendigt at fremkalde en Diskussion om Bankkommissionens 
Beretning, omendskønt Korruptionen jo heri langtfra var udtømmende behandlet. 
Uforstaaeligt var det, naar netop Venstres Ministre var saa ivrige efter at citere de rosende 
Breve, Finansminister Edvard Brandes havde sendt til Etatsraad Gliickstadt, eftersom 
Neergaard havde ydet Gliickstadt det største Tillidsbevis ved at lade ham sidde som 
Landmandsbankens Direktør ogsaa efter 9. Juli-Erklæringen og ovenikøbet nu havde 
forherliget ham i Rigsdagen, saa Gliickstadt blev ligefrem kanoniseret, blev stillet op som 
en hel Helgen, der havde gjort uhyre meget godt; »jeg ventede” slutter Stauning ironisk, at 
»han (Statsministeren) havde sluttet med at foreslaa en offentlig Subskription til et 
Mindesmærke for den afdøde Etatsraad«. 

De vidtløftige Forhandlinger om Bankkommissionens Beretning fortsattes endnu den 13., 
14. og 15. Februar, hvorunder navnlig Udenrigsminister Colds Holdning var Genstand for 
indgaaende Diskussion. Bent Holstein og Ove Rode fortsatte deres Angreb mod 
Statsminister Neergaard og beklagede navnlig, at Bankkommissionen ikke havde 
videreført Undersøgelserne indtil det Tidspunkt, da Landmandsbankens Sammenbrud i 
September 1922 blev endeligt konstateret. Rode fastholdt Kravet om, at Navnene paa de 
400 Personer, der var blevet favoriseret i Ballin-Sagen, skulde bekendtgøres. Ende- 

hg gav Ove Rode en kort, kronologisk Oversigt over de Fejlgreb og Forseelser, Neergaard i 
sin Ministertid havde gjort sig skyldig i. Da denne Redegørelse indeholder 
Hovedpunkterne i knappeste Form, skal den her gengives som Afslutning paa 



Fremstillingen af Debatten om selve Landmandsbankskandalen. Rode erklærede i sin store 
Tale den 13. 2.1924 derom følgende: 

»I Oktober 1920 optog Gliickstadt et Statslaan paa 25 Mili. Dollars, i December udnævntes 
Gliickstadt til Storkors, i Januar 1921 optog han et Kommunelaan paa 15 Mili. Dollars, om 
hvilket det oplyses, at Indenrigsminister Berg pressede Kommunerne til at modtage det. 
Den 28. Juni 1921 udsendte Gliickstadt en Serie paa 10 Mili. Kr. i Kommuneobligationer 
for at skaffe sig likvide Midler: Dette fik han Indenrigsministerens Tilladelse til, skøndt 
Maaden, hvorpaa dette skete, efter Bankkommissionens Beretning er uberettiget. Den 21. 
Oktober gik der endelig Hul paa den Byld af Rygter, som opfyldte Landet, ved en Tale af 
det ærede Medlem Hr. Lemvigh-Miiller her i Salen. Den 11. November 1921 holdt 
Statsministeren sin Takketale til Etatsraad Gliickstadt. I December optog Gliickstadt et 
Statslaan paa 30 Mili. Dollars, som Statsministeren maskerede ved at paastaa, at det var 
Bankerne i Fællesskab, som havde optaget det. I December 1921 overdrog 
Landmandsbanken 7 Mili. Kr. Telefonaktier, som laa hos den for Statens Regning, til 
Nationalbanken, og senere betalte Finansministeren disse Penge af de Penge, han havde 
faaet gennem det amerikanske Laan; i Finansudvalget har han sagt, at han fandt det rigtigt 
at betale Landmandsbanken tilbage. Han vidste altsaa, at Landmandsbanken var saadan i 
Bekneb for Midler, at den havde overdraget disse Aktier til Nationalbanken. 

I Februar 1922 overtog Landmandsbanken Laanebanken, mod Bankinspektørens 
Indsigelse og trods Bebudelsen af en skriftlig Redegørelse, i Henhold til en Tilladelse fra 
Handelsministeren... Den 6. Juni optoges der gennem Landmandsbanken et 
Kommunelaan paa 2 Mili. Pund Sterling, om hvilket det er oplyst i 
Kommissionsberetningen, at Købstadsforeningen ved den Lejlighed nærede stor 
Bekymring for, om det blev anvendt paa rette Maade, og gav dette Udtryk overfor 
Ministeriet. Endelig den 9. Juli kom saa Rekonstruktionen, efter at Bankinspektørens 
Opgørelse var afgivet, og denne Opgørelse blev holdt hemmelig og en vildledende 
Erklæring udstedt. Dette er - erklærede Rode til Slut - Skildringen af det Angreb, jeg har 
rettet paa Finansministeren: at han efterhaanden indfiltres saaledes i Gliickstadts 
Transaktioner for at redde Banken, at han ikke længere tør sige Folket og Rigsdagen 
Sandheden«. 

Alt dette kom altsaa frem for Offentligheden i Opgøret mellem Rigsdagsmændene i Dagene 
fra den 1. -15. Febr. 1924. 

Selve Diskussionen med dette Utal af gensidige Beskyldninger og voldsomme Angreb er et 
Mønster paa parlamentarisk Ansvarsløshed. Alene det, at hele Debatten var anlagt som ren 
og skær Valgpropaganda, lader erkende, hvor lidet disse Folketingsmænd forstod 
Betydningen af den Landskatastrofe, der var paaført Samfundet ved Højfinansens 
forbryderiske Spil under og efter Verdenskrigen. Men værre var det, at disse 
Rigsdagsmænd altid talte om de andres Skyld, aldrig erkendte deres egne Fejlgreb. Vilde 
man tage ved Lære af de Undersøgelsesresultater, Bankkommissionen var naaet til, burde 
Rigsdagsmedlemmerne i allerførste Række være gaaet ind paa en Realitetsbehandling, 
saaledes som den blev planlagt ved Nedsættelsen af Undersøgelseskommissionen i 
September 1922. Og naar det ved en saadan Realitetsbehandling maatte erkendes, hvilket 
Ansvar der paahvilede dem selv, burde den enkelte, der havde et Ansvar, have taget 
Konsekvensen og være gaaet. I saa Henseende var Henstillingen til Udenrigsminister Cold, 
der havde været Spillebroder sammen med Gliickstadt, aldeles berettiget, ligeledes til 
Neergaard, der som Stats- og Finansminister altid havde været et viljeløst Redskab i 



Gliickstadts Hænder. Men paa den anden Side var Mænd som $tauning og Rode sandelig 
ikke de rette til at stille et saadant Forlangende, eftersom de selv ved Justitsministerens og 
Indenrigsministerens lyndige Taler blev overbevist om, at Højfinansens vildeste Orgier 
udfoldede sig netop i den Periode, da de selv sad paa Taburetterne. 

Endnu skal bemærkes, at Striden om Cold affødte adskillige interessante Betragtninger. 
Stauning havde mindet om, at hans Parti havde maattet tage Konsekvenserne, da Venstre¬ 
pressen rettede en endeløs Kritik mod en Arbejdsmand Oluf Olsen, fordi denne paa 
Sukkerfabrikken i Nakskov i et enkelt Tilfælde havde leveret mere Roeaffald til en af 
Roedyrkerne, end det var berettiget, og derved uretmæssig havde opnaaet en ringe Fordel 
af vedkommende Dyrker, som foruden at være Husmand ogsaa var, 

Skomager og til Gengæld for det noget rigeligt udleverede Roeaffald havde udført noget 
Reparationsarbejde for Arbejdsmanden. Sidstnævnte blev afskediget af Fabrikken, paa 
hvilken han havde været beskæftiget i mange Aar, og han maatte afskediges som 
Hjælpekasseformand. Stauning mente, at naar en Arbejdsmand for saa ringe en Forseelse 
maatte vige Pladsen som Hjælpekasseformand, var det rimeligt, at ogsaa en Minister Cold, 
udfra de samme principielle Overvejelser, maatte vige sit Sæde. Indenrigsminister Krag 
tordnede derpaa i denne Anledning løs mod Socialdemokratiet, som om han havde tabt al 
sund Sans, og erklærede, at man selvfølgelig ikke Aar ud og Aar ind vilde finde sig i, at en 
Person, der var overbevist om Bedrageri og Falsk, af Socialdemokratiet sattes til at forvalte 
offentlige Midler. Endeløs var Debatten om denne Sag, som om den overhovedet taalte 
nogen Sammenligning med den Kapitalsvindel, Jøderne og deres Drabanter havde været 
inde paa! Sandelig, her havde den socialdemokratiske Borgmester Bresemann i Nakskov 
mere end Ret, naar han hævdede, at Arbejdsmanden Oluf Olsen havde betalt mere end 
rigeligt for »de Par Støvlesaaler«, idet han havde tabt sin Stilling, var bleven offentligt 
stemplet som Forbryder i et Utal af Avisartikler og maatte vige Sædet som 
Hjælpekasseformand, efter at have forsynet en god Ven noget rigeligt med Roeaffald, som 
alligevel leveredes gratis til Roedyrkerne, medens han ejendommeligvis endnu efter 
Affæren paa Sukkerfabrikken var blevet udnævnt til Nævning paa Foranledning af netop 
den Bestyrer, der selv havde foranlediget hans Afskedigelse. I Diskussionen om denne Sag 
kunde Liberalismens Tilhængere for en Gangs Skyld vise deres sande Ansigt, idet de ansaa 
det for opportunt at rumle løs paa denne Sag, der i Sammenligning med 
Landmandsbankens vejede mindre end intet, til Afværgelse af Angrebene mod Cold; men 
det hører jo ogsaa til Liberalismens hævdvundne Principper, at man gerne lader de store 
Tyve løbe, naar de hører til ens egen Baas, for des haardere at slaa løs paa den lille Mand. 
Her var Stauning uden Tvivl stærk i Forsvaret for sin Partifælle.*) 

*) For en Gangs Skyld havde ogsaa »Ekstrabladet« Ret her, naar det hævder, at de Cold'ske 
Børsmanøvrer dog maatte veje mere end Arbejdsmand Olsens Forseelse. ”Der er,« siger 
Bladet, »især den Forskel, at hin Olsen er ikke længere Bestyrer af en Hjælpekasse i 
Nakskov. Men fhv. Direktør Cold er stadig Danmarks Udenrigsminister, han sidder i 
Højheden og regerer over 80 juridiske Kandidater og et mindre Antal statsvidenskabelige, 
han er Leder af vor største og fineste og dyreste Administration med Kontorer paa et 
Kongeslot i Kjøbenhavn. Det er dog en vældig Forskel!« Skulde der virkelig stilles mindre 
Krav angaaende Renlighed og offentlig Moral til en Minister end til en Arbejdsmand? 
Denne Begrebsforvirring var virkelig for stor. 

Ikke mindre vægtige var Staunings Argumenter i Angrebet mod Cold, da han pegede paa 
den højst besynderlige Kendsgerning, at denne paastod, at han ikke havde kunnet huske 
sin Overtagelse af 20.000 Kr. Forenede Skotøjsfabrikkers-Aktier i Efteraaret 1916, før han 
blev mindet om det af Diskussionen, der fandt Sted om denne Sag i Folketinget i Februar 
1924. Udenrigsministeren havde altsaa rent glemt, at han ogsaa havde ansøgt om en Post 
af disse Papirer, der, som det nu fremgik af Bankkommissionens Beretning, havde givet 
saa store Indtjeningsmuligheder. Men da han blev mindet om denne Sag, havde han jo 
rigtignok straks konstateret, at denne Post Aktier, som var bleven henlagt i hans Depot i 
Landmandsbanken den 8. November 1916, betalt med 22.000 Kr., senere, den 14. Juni 
1918, var bleven ombyttet med 14.000 Ballin & Hertz-Aktier, som nu laa i Depot hos 
Privatbanken og havde en Kursværdi paa kun 490 Kr. Se, saadan noget kunde altsaa gaa i 
Glemmebogen, ligesom Udenrigsministeren heller ikke mere huskede, at han havde 
spekuleret i sit eget Selskabs Aktier ikke blot fra 1914 til 1916, men ogsaa senere, d.v.s. at 
han havde foretaget et Aktiekøb i Juni 1917 til en Kurs paa 320, som afvikledes i Midten af 
April 1918, da Kursen laa mere end 100 Points højere. Hertil knyttede Stauning i sin Tale 
den 12. 2.1924 følgende træffende Bemærkninger: »Helt galt kan det jo ikke staa til for en 
Overklasse, der gaar og glemmer Aktier rundt omkring i Boksene. Og ganske naturligt 
spørger det menige Folk, hvorledes det saa i Grunden forholder sig med denne Overklasses 
Opgivelser til Skattevæsenet af Indkomster og Formue. Naar man kan glemme Poster af en 
saadan Størrelse, faar man jo let den Mistanke, at de Skatteangivelser, der opgives, ikke er 
udtømmende, at der er en eller anden Boks stoppet fuld af Værdipapirer, som bliver glemt. 
Kan det tænkes, at 20.000 Kr. ligger hen og bliver glemt, og kan det tænkes, at en 
Spekulationsperiode paa et Aars Tid helt glider ud af Erindringen, kan der jo glemmes 
mange Ting, saa behøver det ikke blot at være 20.000 Kr., der glemmes, men mange flere 
Tusinder.« Det kan ikke nægtes, at den socialdemokratiske Ordfører her atter havde Ret. 

I øvrigt viste ogsaa denne omfattende Diskussion i Februar 1924, i hvilken Grad alle 
Rigsdagspartier endnu følte sig afhængige af Finansmagten og paa ingen Maade var villige 
til at gribe ind overfor de Kredse, der ved deres fantastiske Transaktioner saa skammeligt 
havde sat den under Krigen indtjente Nationalformue over Styr. Der var jo aldrig Tale om 
det særlige Ansvar, som netop Jøderne havde, og man undlod sim- 

pelthen i de endeløse Debatter, om saa kun med en eneste Stavelse, at gaa ind paa dette 
Problem, som dog maatte anses for at være af afgørende Betydning for Bedømmelsen af 
hele Landmandsbankaffæren. Kun Stauning nævnte Ordet Jøde, men ikke for at anklage 
disse Fremmede, men for at forsvare dem, ved des kraftigere at understrege den hvide 
Mands Skyld. Og da hele Diskussionen for ham kun var et rent og skært 
Valgpropagandanummer, søgte han herved at vælte et Ansvar over paa Udenrigsminister 
Cold, der ikke skulde være ringere end Gluckstadts. To Gange var han under 
Forhandlingerne inde paa den Tanke, at Bankkommissionens Beretning ikke havde fordelt 
Lys og Skygge ligeligt mellem Parterne, idet den hvide Mand - for at benytte den af 
Stauning yndede Terminologi - var sluppet alt for billigt fra det i Undersøgelserne. 
Paastanden var urigtig, eftersom Beretningen i intet Punkt giver Holdepunkter for, at man 
vilde skaane Jødelakajerne. Men Folketingets Forhandlinger lod derimod til fulde erkende, 
hvor stærkt det var alle Partier magtpaaliggende at skaane Jøderne. 

Alene den Omtale, Gluckstadt fandt, gav det til kende. 

Stauning ironiserede over Neergaards Forherligelse af Gluckstadt, men han havde 
selvfølgelig ikke noget imod, at det Ministerium, han selv tilhørte, havde indledet det 



nærmeste Samarbejde med de jødiske Finansmænd som Gliickstadt, Heilbuth, Ballin 
o.s.v., og at hans Ministerkollega Edvard Brandes til det sidste bevarede sin Hengivenhed 
for Gliickstadt. Der maatte sandelig heller ikke siges haarde Ord om dette store Finansgeni 
i den her behandlede Debat. Da Venstremanden Gaardejer A. Stengaard-Kirkegaard i sit 
Forsvar for Cold den 15. 2.1924 bl. a. gør opmærksom paa, »at det er det omvendte, der er 
Tilfældet, idet det var Landmandsbanken, der paa en slyngelagtig, snedig, og lumsk Maade 
tappede 30 Mili. Kr. ud af det Forenede Dampskibsselskabs Kasse”, griber Folketingets 
Formand ind, fordi Udtrykkene forekommer ham for stærke. Thi, siger Formanden, »selv 
om de er anvendt om en Mand, som, hvis han havde levet, vel nok var blevet idømt Straf, 
vil 

jeg dog ønske, at det ærede Medlem undlader her i Tinget at benytte slige Udtryk«. Man 
bemærke, at Gliickstadt efter Formandens Opfattelse »vel nok« var bleven dømt; han var 
altsaa ikke helt sikker paa det, selvom Domspræmisserne i flere Punkter havde fastslaaet, 
at der forelaa Bedrageri i største Maalestok! Bemærkningen lyder unægteligt 
ejendommelig, men har naturligvis trods alt sin Berettigelse, naar man ved, at en Mand 
som Harald Plum paa indflydelsesrige Kredses Foranledning slap med en fantastisk ringe 
Pengebøde for Landets største Millionsvindel, og naar man erfarer, at visse Kredse 
indenfor Partierne, inclusive Socialdemokratiet, var ivrige efter at faa Processen mod 
Gliickstadt standset. 

Ligesaa oplysende om de parlamentariske Partiers Stilling overfor den jødiske Højfinans 
var endvidere Justitsminister Rytters Betragtninger, da han advarede Oppositionen mod at 
gaa altfor aggressivt til Værks mod Regeringen. Var man, spørger han i Forhandlingerne 
den 7. 2.1924, da ikke blevet enige om at tilstaa Landmandsbankens Debitorer en mindelig 
Ordning? Skal vi saa bl. a. til at undersøge, hvorvidt en Mand som Herman Heilbuth kan 
være juridisk eller moralsk forpligtet til at godtgøre Staten de Penge, som denne har 
maattet yde som Dækning for de ved denne Mand forvoldte Tab? 

Skulde saa mon saadanne Undersøgelser generelt gennemføres?! Nej, det var man dog vel 
blevet enig om, ikke maatte ske. Og det skete saa heller ikke. Staten overtog Tab til mere 
end to Hundrede Millioner Kroner, men aldrig er der kommet noget frem om, at de 
jødiske Storspekulanter og deres Drabanter paa forsvarlig Maade er blevet holdt til selv at 
erstatte de Tab, de havde paaført Landmandsbanken. *) Alt dette er endnu omgivet af et 
tæt Slør. 

Efter de stormfulde Dage i Februar 1924 er der langsomt faldet Ro over Gemytterne, 
omendskønt Rigsdag og Regering senerehen maatte gaa videre paa den tunge Offergang, 
som de 

*) Jvr. ovenfor 4d, 1. Del, S. 448 flg. og nedenfor S. 492 flg. 

ved ansvars- og karakterløse Statsmænds Handlinger blev presset ind paa ved 
Arrangementerne af 1922. Hvad der imidlertid i den her omhandlede Debat afsløredes af 
Korruption, Svindel, Bedrag, Mangel paa offentlig Moral og Sømmelighed, det kan i 
Sandhed tages som det mest indtrængende Vidnesbyrd om den danske Parlamentarismes 
Falliterklæring. Værre Demaskering kunde næppe tænkes. 



j) Den fjerde og femte (sidste) Rekonstruktion af Landmandsbanken i 1926 henholdsvis 
1928. 

I Foraaret 1926 maatte der skrides til en ny Rekonstruktion. Den 5. Marts fremsatte 
Erhvervsministeren (Statsminister Stauning) Forslag om Forlængelse af Statens Garanti i 
fire Aar, indtil April 1932, under Opretholdelse af de herfor gældende Bestemmelser, 
hvorved imidlertid Forbeholdet, »for saavidt disse Fordringer ikke kan dækkes af Bankens 
Aktiekapital og Reservefond« skulde falde bort, da der alligevel ikke mere kunde være Tale 
om en saadan Dækning. Ved Fremsættelsen af Lovforslaget erklærede Erhvervsministeren, 
at man under Opgørelsen for 1925 havde foretaget en omhyggelig og fornyet Gennemgang 
og Nyvurdering af samtlige Aktiver, saaledes at de Aktiver, der skønnedes at være af 
mindre solid Karakter, var nedskrevet til, hvad man maatte anse for Likvidationsværdi. 
Derved var man naaet til det Resultat, at der udover det for Regnskabsaaret 1924 opførte 
Underskud af 88 Millioner burde afskrives og hensættes Beløb, der tilsammen udgjorde ca. 
120 Millioner. Heri var de saakaldte Rekylinteresser, som Banken havde medindbefattet, 
ligesom der for Bankens russiske Interesser, som beregnedes til 27,3 Mili. Kr., blev hensat 
et tilsvarende Beløb til Imødegaaelse af Tab. Ved Opgørelsen for 1925 maatte herefter 
foretages Afskrivninger eller Hensættelser til et samlet Beløb af ialt ca. 150 Mili. Kr. 
Stauning trøstede sig ved denne Lejlighed med, at hans Parti allerede 

i Februar 1923 tydeligt havde givet Udtryk for, at man regnede med væsentligt større Tab 
end dem, der dengang blev nævnt af Ministeriet Neergaard. Partifællerne havde allerede 
dengang nævnt, at Staten sikkert vilde komme til at staa overfor et Tab paa 300-400 
Millioner i Stedet for de Bagateller, som nævntes ved de første Rekonstruktioner. »Jeg 
erindrer godt,« fortsatte Ministeren, »at disse store Tab blev afvist som umulige. Jeg ser 
imidlertid, at de af mine Partifæller, der har udtalt sig paa den Maade, har været for 
optimistiske, thi det er blevet til endog mere, end de den Gang spaaede.« 

Stauning gav samtidig en kort Oversigt over Udviklingen af de ved Landmandsbanken 
opstaaede Tab, idet han oplyste følgende: »Der blev i Aaret 1921 afskrevet saakaldte skjulte 
Reserver og afskrevet af Overskuddet ifølge Regnskab for 1921. Tilsammen udgør de to 
Afskrivninger i 1921 52,3 Millioner. Saa kom Afskrivningen i Henhold til den saakaldte 
Julierklæring, som ugjorde 55,7 Millioner. Nogen Tid efter, i 1922, mente man at have 
konstateret, at Bankinspektørens Opgørelse ved Julierklæringen alligevel var rigtigere, og 
at der maatte tillægges 77,3 Millioner. I September samme Aar naaede man til at 
konstatere yderligere Tab paa 40 Millioner og December samme Aar yderligere 59 
Millioner. Alene paa Regnskabet for 1922 naaede man saaledes op til 232 Millioner. Af 
disse var en Del dækket gennem gammel Aktiekapital, Reserver, Overførsel fra 1921 og 
Overskud for 1922, i alt 171 Millioner, men allerede ved Udgangen af 1922 var der et 
Underskud paa 61 Millioner. Desuden ansaas i Foraaret 1922 7 Mili. Kr. for at være tabt, 
men de er senere dækket ved Erstatninger, der indgik fra Gluckstadts og Ringbergs Bo. I 
1923 er der afskrevet 36,7 Mili. Kr. og paa Regnskabet 1924 14,1 Mili. Kr. Det vil sige, at der 
hidtil er afskrevet 324 Mili. Kr., og nu møder man med en formentlig konstateret 
Nødvendighed af Afskrivning af 116,6 Mili. Kr., plus de saakaldte russiske Interesser, 27,3 
Mili. Kr. Ja, det vil sige altsaa ca. 500 Mili. Kr., det er det samlede Tal.« Det udækkede 
Beløb skulde herefter endnu andrage 115,8 Mili. Kr. 

Ministeren gjorde endvidere opmærksom paa, at selvfølgelig kunde den nuværende 
Ledelse af Banken ikke gøres ansvarlig for disse Tab, da deres Oprindelse rakte længere 



tilbage, og han tilføjede: »Det, der nu er sket, er i Virkeligheden det, at nu er man kommet 
saa langt, at man mener det nødvendigt 

at tage Mod til sig og foretage Afskrivninger og sige den fulde Sandhed om, hvorledes det 
forholder sig. Saa vidt man kan skønne efter de Betragtninger, Bankinspektøren har 
anstillet, maa jeg gaa ud fra, at man nu har skaaret saa dybt til Bunds, at man skulde være 
forskaanet for Overraskelser i hvert Fald af større Omfang i den kommende Tid.« 
Ministeren pointerede i denne Sammenhæng, at kun en lille Del af de nu foretagne 
Afskrivninger var nødvendiggjort ved Deflationen. Naar man vilde se paa de 
Forretningsforbindelser, som Banken var inde i fra Tiden før 1922, vilde man være 
overrasket ved at konstatere, hvor faa af dem der var bleven lukket i Tide, og »man vil 
forstaa, at de i Virkeligheden kun er blevet aflivet noget langsommere, end de maaske 
burde være«! Mange Engagementer havde for længe siden været modne til den 
Nedskæring, som først nu blev etableret! *) Til Slut bemærkedes, at en endelig Ordning af 
Bankens Forhold uden Statsgaranti havde været under Overvejelse, men at man i 
Øjeblikket ansaa en saadan Nyordning for ubelejlig, da dens Gennemførelse vilde kræve 
Statsmidler i meget betydeligt Omfang. 

Regeringspartiets Ordfører, Redaktør N. Andreasen, be- 

*) Jvf. herved Afsnit 4c i 1. Del samt Professor Bircks Oplysninger om Sagen, citeret 
nedenfor S. 422. Der kan her ogsaa være Anledning til atter at fremhæve, at talrige af 
Landmandsbankens mere eller mindre tvivlsomme Engagementer ogsaa under den nye 
Bestyrelse, med Emil C. Hertz som ledende Direktør, blev ført videre. Dertil hørte bl. a. det 
udprægede Jødefirma Herman RaffelA/S, hvis Bestyrelse ved Likvidationen i Januar 1928 
bestod af Grosserer Alfred Raffel, Højesteretssagfører C. L. David og Landmandsbankens 
egen Direktør Philip Mik-Meyer! Firmaet, som arbejdede med en Aktiekapital paa 2 Mili. 
Kr. og drev Handel og Agentur i Jern og Metaller, kostede ved Likvidationen 
Landmandsbanken mange Penge. Hvor stort Tabet talmæssigt har været, er imidlertid 
aldrig bleven oplyst. I lang Tid laa A/S Hermann Raffel inde med Aktierne i ”Dansk 
Staalbeholderfabrik«, der væsentlig fabrikerede Transportspande. Denne Aktiekapital, stor 
240.000 Kr., blev - iflg. »Social-Demokraten” af 16. 12.1928 - overtaget af et Konsortium, 
der dannede et nyt Firma ”Dansk Aluminiumsindustri«, idet Landmandsbankens 
Repræsentanter samtidig traadte ud af Bestyrelsen. 

mærkede indledende, man maatte haabe, at den nu foreslaaede Rekonstruktion maatte 
blive 3die og sidste Akt i Landmandsbank-Farce-Tragedien. Socialdemokratiet havde i 
Februar 1923 afvist at stemme for den ubegrænsede Statsgaranti, men var nu tvunget til at 
gaa frivilligt med. Vel havde man ikke nu som dengang under Natteforhandlingerne 
Pistolen for Brystet, men dog haabede man at komme til en hurtig Afslutning. Vigtigt var 
det, at Rigsdag og Regering nu fik Mulighed for at faa et virkeligt Indseende med Banken, 
nu, da den specielle Landmandsbankskat havde naaet en saa utrolig Højde. Urimeligt var 
det, at man Dag for Dag sad i Finansudvalget for at overveje, om man ikke under Hensyn 
til Sænkningen af Prisniveauet kunde spare paa Smaabevillinger paa tusind Kroner og 
mindre, og samtidig stod overfor dette, »at det saakaldte tredie Ting kommer og lænser 
Statskassen og Befolkningen for Hundreder af Millioner«. »Det aabner,« tilføjede han, 
»et Perspektiv ud over den kapitalistiske Raaddenskab, som man vel i Grunden ingen 
Sinde troede var saa forskrækkelig. Naar man fra Bankforhørene i sin Tid erfarer, at et af 



de Selskaber, der i Særdeleshed bevirkede, at Skuden løb i Sænk, det Transatlantiske 
Selskab, blev organiseret paa en saadan Maade, at man engagerede godt tyveaarige 
Mennesker til Direktører, f. Eks. engagerede en nogle og tyveaarig Købmandssøn fra 
Lolland og gav ham 90.000 Kr. om Aaret i Direktørgage - ja, jeg sagde før Tragedie, Farce- 
Tragedie -, kan man saa egentlig undre sig over, at Billedet er blevet, som det er?« 
Andreasen mente til Slut, at hvis Nationalbanken under og efter Krigen havde magtet sin 
Opgave, at opretholde stabile Valutaforhold og sunde Pengeforhold, saa havde Danmark 
»sikkert været det Land, der havde staaet bedst, erhvervsmæssigt og økonomisk set, af alle 
Lande i Verden, trods alt hvad Krigen ødelagde ogsaa for os, og det er for mig i 
Virkeligheden forsmædeligt, at det er kommet dertil, at Styret er taget fra 
Lovgivningsmagten, taget af det tredie Ting, og at det tredie Ting har været 
repræsenteret af Folk, der brød sig fejl om Samfundets 

Interesser.« C. Th. Zahle erklærede, at hans Parti ikke vilde stemme for Forlængelse af den 
ubegrænsede Statsgaranti, som man fra Begyndelsen af havde afvist af principielle Grunde, 
fordi man ansaa det for paakrævet, at den nye Bank i Forvejen frigjorde sig for indbildte 
Værdier. Han bebrejdede Venstreregeringen, at den den 9. Juli 1922 var gaaet med til at 
kautionere for hele den økonomiske Misére, som da var til Behandling, men nævnte 
selvfølgelig ikke noget om sit eget Ansvar fra den Tid, da han selv var Statsminister, eller 
med Hensyn til September-Ordningen 1922, som jo ogsaa var godkendt af ham og hans 
Parti. 

Ogsaa Gennemførelsen af dette Lovforslag blev til det rene Hastværk. Men ellers forløb 
Diskussionen meget stilfærdig og rolig. Nu havde man jo vænnet sig til Tanken, at Staten 
skulde punge ud, saa længe Banken meldte nye Tab. Dog foretoges smaa Ændringer i 
Regeringsforslaget: Tidsfristen for Statsgarantien blev fastsat til 1. April 1932, og samtidigt 
indsattes en Bestemmelse i Loven om Forberedelse af et Forslag til Afvikling af Garantien. 
Forslaget vedtoges med stort Flertal i Folketing og Landsting. Blot de Radikale afholdt sig 
fra at stemme. 

Efter at Ministeriet Madsen-Mygdal var blevet dannet i December 1926, paalagdes det i 
Juli 1927 Ministeren for Industri, Handel og Søfart, M. N. Slebsager, inden 15. Februar 
1928 at forelægge Rigsdagen et Forslag til endelig Ordning af Landmandsbankens Forhold. 
Forslaget skulde udarbejdes saaledes, at Banken, der hidtil havde virket som 
statsgaranteret Privatbank, fremtidigt kunde videreføres som privat Aktiebank. Samtidig 
bemyndigedes Finansminister N. Neergaard til om fornødent at tilvejebringe en 
Kassekredit for højst eet Aar paa indtil 20 Millioner U.S.A. Dollars. I Hovedlinierne for 
Lovforslaget blev bl. a. fastsat, at Landmandsbankens Balance ved Nyordningen skulde 
nedbringes til en passende Størrelse, at Aktiver, som det paa Grund af disses Karakter 
maatte anses for ønskeligt at udskille og som burde afvikles, skulde udskilles 

af Bankens Aktivmasse og overføres til en Afviklingskasse. Og endelig blev som 
Hovedprincipper foreslaaet, at Staten skulde betale Underskudet, Status udviser, efter at 
denne Udskillelse havde fundet Sted, og at Basis for den fremtidige Virksomhed skulde 
være en ny Aktiekapital paa ca. 50 Mili. Kr., tegnet i Ind- og Udland. Dernæst 
bemyndigedes Erhvervsminister Slebsager til at nedsætte et Udvalg paa 2 Personer til at 
udarbejde Forslag til en endelig Oi'dning af Landmandsbankens Forhold. 



Dette Forslag skulde allerede ved Fremsættelsen fremkalde alvorlige Brydninger i 
Rigsdagen. Erhvervsminister Slebsager *), der paa samme Maade som før ham Neergaard 
saa sin særlige Opgave i at varetage Højfinansens Interesser, satte alt ind paa at lade 
Storkapitalisterne faa Magt over Landmandsbanken paany. Hans Forslag gik derfor bl. a. 
ud paa, at Bankens svækkede Aktiver, som det paa Grund af deres Karakter maatte 

*) M. N. Slebsager, Bondesøn fra Varde-Egnen og oprindelig Lærer, hører til de liberale 
Politikere, som i ganske særlig Grad har været et villigt Redskab i den jødiske Kapitalmagts 
Hænder. Det viste han ved sin Holdning over for baade Landmandsbankens og 
Privatbankens Rekonstruktioner. For ham var der aldrig Grænser for, hvad Samfundet 
kunde paatage sig af Ofre over for Kapitalmagten i Landet. Han troede jo ogsaa - som 
andetsteds paavist (S. 454) - at han ligesom Neergaard ved private Afgørelser kunde 
forpligte Staten til at sanere en falleret Storbank. Hans Planer slog fejl, men i al den 
Skuffelse reddede han dog sit ”Ben«, idet han 1928 blev Formand for Københavns Telefon- 
Aktieselskab og siden 1932 virker som dette Selskabs Kommitterede. 

Den Solidaritet, Slebsager følte med det tredie Tings store Mænd, har senere faaet sit 
specielle Udtryk i, at han gennem sine Børn er kommet i nær Slægtsforbindelse med flere 
udprægede Jødefamilier: Sønnen, Landsretssagfører Laust Slebsager, blev 1934 gift med 
Heljødinden Helen Michaelsen, og Sønnen, cand. jur. Erik Slebsager, 1940 med Bodil 
Kierulff, hvis Moder Gerda, født Koppel, er mosaisk. Oven i Købet er Datteren Astrid 
Slebsager gift med Sekretær i Undervisningsministeriet, cand. jur. Henning Rohde, som 
paa sin Side gennem Moderen Asa, født Zøylner, er i nærmeste Familie med særlig 
fremtrædende Jødeslægter. Asa Zøylner er nemlig Søster til Grosserer Carl Zøylner, gift 
med Heljødinden Jutta Birgitte Meyer, og til Maria Zøylner, gift med Herman Heilbuth. 
(Jvf. ogsaa 1. Del, S. 446.) 

anses for ønskeligt at skille ud og som burde afvikles, skulde overføres til en særlig 
Afviklingskasse. Afviklingen af disse Engagementer skulde saa gennemføres ved Statens 
Hjælp. 

Naar Staten paa denne Maade havde sørget for Dækning af alle ved Rekonstruktionen 
opstaaede Tab, skulde den derved sanerede Bank videreføres som rent privat 
Foretagende, enten under det bestaaende eller under ændret Firmanavn. Venstre og 
Konservative stemte for Forslaget, efter at der var foretaget nogle Ændringsforslag 
gaaende ud paa: 1) at der hurtigst muligt skulde fremsættes Forslag til en endelig Ordning 
af Landmandsbankens Forhold, saaledes at Statens Garanti for Banken kunde afvikles, 2) 
at Landmandsbankens Ledelse ikke maatte benytte Statens Garanti til at optage nye Laan 
eller at forny de allerede bestaaende. De Radikale undlod at stemme, medens 
Socialdemokraterne stemte imod det af Venstre-Ministeriet fremsatte Lovforslag, da de 
ikke ønskede, at Højfinansen atter skulde faa Magt over Banken. I Medfør af Loven om 
Forberedelse af en Nyordning af Landmandsbanken nedsattes der efter den 22. Juli det i 
Loven foreskrevne Tomandsudvalg. Det kom til at bestaa af Departementschef Dalhoff 
som Repræsentant for Erhvervsministeriet og af Nationalbankdirektør Green som 
Repræsentant for Nationalbanken. Erhvervsminister Slebsager forfulgte alt imens 
underhaanden sine Bestræbelser til Fordel for den kapitalistiske Løsning, og derved 
støttedes han særlig af »Politiken«, som fra Tid til anden forsøgte at forberede Stemningen 
for en saadan Løsning. »Politiken« ansaa det herunder den 15. Jan 1928 for en umulig 
Tanke, at Staten - som ejendommeligvis af »Børsen« foreslaaet - skulde indskyde en ny 
Reservekapital paa 50 Mili. Kr. i Landmandsbanken som Reservekapital og mente, at det 
vilde være mest rimeligt at lade den private Kapital overtage den sunde Del af Banken mod 



»en vis Betaling« til Staten, efter at denne havde betalt hele Underskudet. Bladet gav 
derved aabent til Kende, at der var stærke Kræfter i Bevægelse for at opnaa denne Løsning 
og pointerede ganske frimodigt, at »de Kræfter, 

der skal føre den nye Bank videre, søger ret naturligt at faa fat i saa meget som muligt til 
saa lav en Pris som vel muligt«. Efter »Politiken«s Opfattelse maatte Kapitalmagten i 
denne Kappestrid være den absolut stærkeste. Selvfølgelig vilde Staten forsøge at holde sig 
saa vidt muligt skadesløs og saaledes »sikre sig et Plaster paa det Saar, den havde faaet ved 
Landmandsbanken«, og selvfølgelig vilde Rigsdagen have et Ord med at sige i denne Sag. 
»Men,« tilføjer Bladet, »paa den anden Side kan man uden at fornærme nogen hævde, at 
Bankens fremtidige Ejere er større Finansmænd end de Ministre og Embedsmænd, som 
skal udarbejde Forslaget. Spillet er ulige, og der er al Anledning for Rigsdagen til at vogte 
nøje over, at Statens Interesser ikke trædes for nær.« Spillet er ulige! - erklærer 
»Politiken«, og med en ligefrem forbløffende Selvsikkerhed erklærer Bladet, at 
Storkapitalisterne vil være »Bankens fremtidige Ejere«. Og det allerede nu i 1928! For 
»Politiken« er det simpelthen en afgjort Sag, at de større Finansmænd nu ogsaa er stærke 
og overlegne nok til at opnaa deres Maal. Bladet sætter derved sin Lid til, at Venstre- 
Regeringen under alle Omstændigheder nu igen vil lystre Højfinansens Paroler og 
meddeler triumferende, at Nyordningen allerede drøftes i vide Kredse og at der allerede er 
Enighed om visse Hovedlinier. 

Men denne Gang slog Kapitalmagtens højtflyvende Forventninger imidlertid ikke til. Det 
var Socialdemokraterne, som strittede imod, og det var dette Partis Hovedorgan, som den 
16. Jan. 1928 bemærkede, at det dog først »vil se denne kapitalistiske Frækhed i 
Lovforslags Form« før den vilde tro, at Forsøget skulde gøres, saaledes som af Slebsager 
foreslaaet. Samtidig meddeltes, at den ligesaa stærkt som Slebsager til Højfinansen 
hengivne Hassing Jørgensen, fhv. radikal Minister og Direktør for Diskonto- og 
Revisionsbanken, havde regnet ud, at Statusunderskudet, ved Landmandsbanken ud over 
det forventede Beløb vilde blive forøget med 45 Mili. Kr. Dette Merbeløb var blevet 
udregnet for at sikre den Spekulationsgruppe, der stod parat til at udnytte Statsgarantien 
ud over alle rimelige Grænser, nye Millioner paa Samfundets Bekostning. »Social- 
Demokraten« afviste kraftigt Berettigelsen af det af Hassing-Jørgensen afgivne Skøn, 
karakteriserede det som et Falskneri, et Gætteværk, og pointerede derved ligeledes, at 
Formaalet hermed kun kunde være »at presse flere Millioner ud af Statskassen til Fordel 
for den Klike, der bereder sig paa at optræde som Ejere af den nye Bank«. 

Socialdemokratiets Obstruktion mod Højfinansens Planer førte denne Gang som nævnt til 
et Resultat. Venstre-Regeringen søgte ganske vist endnu i Januar 1928 at gaa 
Kapitalmagtens Ærinde, bl. a. ved gennem sin Presse at gøre gældende, at 
Landmandsbankens Tab ikke blot som forudset vilde andrage 130 Miil. Kr., men ligge 40 
Miil. Kr. højere. Og Slebsager mente i Forhandlingerne i sit Partis Møder paa Rigsdagen 
den 19. Januar, at det var bedst at frigøre Staten for ethvert Forhold til Banken, og at der 
blev betalt, hvad der maatte betales ved Afviklingen. Slebsager optog til Gennemførelsen af 
sine Planer ogsaa Forhandlinger med det konservative Folkeparti og fandt her selvfølgelig 
kraftig Tilslutning til sin Plan om at tilbageføre Landmandsbanken i de større 
Finansmænds, Jødekapitalens, Eje, efter at den var blevet saneret med Skatteborgernes 
Penge. Men da det kom til Stykket, strandede alle disse Planer paa Socialdemokratiets 
Modstand. 



Forhandlingerne om den sidste og afgørende Rekonstrution optoges i Rigsdagen i Februar 
1928. Det viste sig her bl. a., at der alligevel maatte foretages nye Afskrivninger. 
Bankraadet satte Underskudet i Regnskabet for 1927 til ca. 136 Mili. Kr., medens 
Tomandsudvalget (Dalhoff og Green) i sin Betænkning gik ud fra, at der yderligere maatte 
afskrives ca. 36 Mili. Kr. eller, naar Hensyn toges til det anslaaede Driftsoverskud, ca. 34 
Mili. Kr. Det var disse Forhold, der førte med sig, at den ledende Direktør Emil Hertz 
besluttede at træde tilbage fra sin Post. Grundlaget for Forhandlingerne i Rigsdagen 
dannede Tomandsudvalgets »Beretning om en Nyordning af Landmandsbankens 
Forhold« (offentliggjort som Bilag til Lovfor- 

138 

slaget i Rigsdagstidende 1927-28, Tillæg A, Sp. 4781 ff.). Til Beretningen var vedføjet 
Udkast til Lov vedr. Nyordning af Banken. I det paa Grundlag af disse Undersøgelser 
udarbejdede Lovudkast foresloges en Deling af Landmandsbanken i to Afdelinger, hvorved 
alle de Engagementer, som fandtes at burde afvikles, skulde henlægges til 
Afviklingskassen, medens de fuldt ud gode Engagementer og Aktiver tilligemed Bankens 
Aktiver og Passiver af ikke tilstrækkelig afklaret Karakter skulde henlægges til selve 
Banken, som derefter under det gamle Firmanavn skulde videreføres som Aktiebank. 
Denne Ordning blev ogsaa senere vedtaget i Rigsdagen. Ejendomsretten overgik imidlertid 
til Staten , efter at Erhvervsministeren var bleven bemyndiget til sammen med 
Finansministeren at indskyde en Aktiekapital paa 50 Mili. Kr. i Banken, hvorhos det i 
Loven bestemtes, at det af Staten tegnede Aktiebeløb paa nærmere af Ministeren fastsatte 
Vilkaar skulde udbydes underhaanden eller ved offentlig Emission, til Salg til Pari eller en 
saadan højere Kurs, som Forholdene muliggjorde. Nu viste det sig altsaa, at Muligheden 
for straks ved Nyordningen at omdanne Banken til en privat Aktiebank ikke var tilstede. 
Statsgarantien skulde herefter bortfalde den 1. April 1932; med Henblik herpaa blev det i 
Loven fastsat, at Bankens Midler skulde være at anbringe saa likvidt som muligt. For 
Differencen mellem Bankens og Tomandsudvalgets Opgørelser paa ca. 34 Mili. Kr. 
skaffedes der Dækning ved, at Staten indskød en Statsforskrivning paa ca. 34 Mili. Kr. som 
Reservefond. 

Selve Drøftelserne i Rigsdagen forløb denne Gang atter i meget urbane Former. 
Regeringen holdt saavel i Landmandsbankforhandlingerne i 1927 som i 1928 stærkt paa, at 
man ikke fordybede sig i gamle Skader, da det altid havde svækket Bankens Stilling, naar 
saadanne Diskussioner havde fundet Sted. Partierne var i det store og hele denne 
Henstilling følgagtig. C. Th. Zahle beklagede bl. a., at Nationalbanken ikke havde varetaget 
Erhvervslivets Interesser, da Landmandsbanken brød sammen; Staten burde aldrig 
tilnærmelsesvis i den 

Grad som sket var være blandet ind deri. Retsstatsmanden Axel Dam gjorde gældende, at 
det var mere Storkapitalen end Rigsdagen, der beherskede Situationen i det nuværende 
kapitalistiske Samfund, og at det maatte høre med til en forsvarlig Løsning af Sagen, at 
Folkets Øjne aabnedesfor dette Forhold, som endnu var en lukket Bog for mange. Det var 
nu paa Tide at trække den rette politiske Lære af dyrekøbte Erfaringer, i Stedet for at 
forsøge at strø Sand over Fortiden. Grev Holstein konstaterede, at der i Forhandlingerne 
havde vist sig en »i høj Grad tiltalende og anerkendelsesværdig Enighed om, at det 
foreliggende Regeringsforslag er lovgivningsmæssigt uforsvarligt, sagligt værdiløst og 
parlamentarisk uantageligt« og han stillede derefter følgende tilsvarende Dagsorden: »Da 
Tinget i det foreliggende Lovforslag savner behørigt Grundlag for en Forhandling med 



Ministeriet om Landmandsbanksagens Løsning, henviser Tinget Forslaget til fornyet 
Bearbejdelse af Ministeriet og gaar hermed over til Dagsordenen.« Hans Forslag 
forkastedes imidlertid med 73 Stemmer mod 70. Tilsidst lykkedes det Regeringen at samle 
et overvældende flertal om sit Forslag til Nyordning af Banken, efter at nogle mindre 
væsentlige Ændringer var foretaget. 

I Folketingets Landmandsbankudvalg var det yderligere den 27. Marts 1928 bleven 
vedtaget, at Finansministeren skulde indkalde Tilbud paa et udenlandsk Laan, der skulde 
anvendes til denne sidste Rekonstruktion af Banken. Det skulde derefter forsøges at 
fremskaffe et Laan paa 50 - 55 Miil. Dollars. Senere blev det i Rigsdagen vedtaget, at 
Finansministeren skulde forelægge et Lovforslag angaaende Tilvejebringelse af særlige 
Indtægter til Forrentning og Afdrag af de Statslaan, der optoges til Dækning af de med 
Loven om Nyordningen af Landmandsbanken forbundne Udgifter. 

Bankraadet reorganiseredes. Den 26. April 1928 udnævnte Handelsminister Slebsager 
Skibsreder A. P. Møller til Formand og Højesteretssagfører Steglich-Petersen til 
Næstformand for Landmandsbanken, medens iøvrigt de tidligere Medlemmer, 

Grosserer Ernst Meyer, Direktør Vilhelm Nielsen, Direktør Poulsen, Godsejer Theilmann 
og Konsul Willemoes forblev Medlemmer af Bestyrelsen. Den 13. Juli 1928 udnævntes 
endvidere Kontorchef Poul Ingholt til ny Direktør for Banken, i Stedet for den fratraadte 
Emil Hertz.*) Regeringen var altsaa nu endelig kommet til Erkendelse af, at 
Landmandsbanken ogsaa vilde kunne trives, naar der ingen Jøder sad i Direktionen. 


*) Jvf. ogsaa 1. Del, S. 440 flg. 



